ভারতকী ফগৎখিবা কেসশিংগী অপুনবনা এক্তিব কেসশিংদগী লুপা করোর ১ হেন্না হেনখ্রে\nনুংতিগী শীখিবশিংগী মশিং থা ৮রোমগী মতুংদা ১৪৫তা হন্থরে\nPosted On: 18 JAN 2021 12:07PM by PIB Imphal\nঅচৌবা মাই পাকপা অমদা ভারতকী ফগৎখিবা কেসশিংগী অপুনবনা এক্তিব কেসলোদতগী ঙসি করোর অমা হেন্না হেনখ্রে।\nফগৎখিবশিংগী অপুনবা মশিং ১,০২,১১,৩৪২ য়ৌখ্রে অমরোমদা লৈবাক অসিগী এক্তিব কেসশিং ঙসি ২,০৮,০১২দা লৈখ্রে। অনি অসিগী মরক্তা লৈবা খেৎনবা অসি লেপ্তনা হেনগৎলক্তুনা ১,০০,০৩,৩৩০ য়ৌখ্রে। ফগৎখিবা কেসশিংগী অপুনবনা লৈবাক্কী এক্তিব কেসশিংগী শরুক ৫০গী ময়া ওইরি।\nমসিগা লোইননা ভারতকী ফগৎলকপগী চাং ৯৬.৫৯% য়ৌখ্রে।\nলৈবাক অসিদা হৌখিবা পুং ২৪দা ফগৎখিবা ১৪,৪৫৭ রেজিস্তর তৌখ্রে অমরোমদা হৌখিবা পুং ২৪দা নৌনা কনফর্ম ওইখিবা কেসশিংগী মশিং ১৩,৭৮৮ ওইখ্রে।\nভারতকী নুংতিগী থেংনবা পোজিতিব কেসশিং অসি মখা তানা হন্থরকপনা লৈবাক অসিদা কোবিদ-১৯না মরম ওইরগা নুংতিগী শীখিবশিং অসি লেপ্তনা হন্থরকপা উবা ফংখ্রে। লৈবাক অসিনা হৌখিবা পুং ২৪দা চাউরাক্না থা ৮ (থা ৭ নুমিৎ ২৩)গী মতুংদা শীখিবগী মশিং ১৫০দগী তানা (১৪৫) রেকোর্দ থম্বা ঙমখ্রে।\nপীরিবা গ্রাফ অসিনা হৌখিবা পুং ২৪দা তোঙান তোঙানবা রাজ্যশিংদগী নুংতিগী শীখিবশিংগী মশিং উৎলি। রাজ্য ১৫না শীখিবা ০, রাজ্য ১৩দগী নুংতিগী শীখিবা ১দগী ৫, রাজ্য ৪দগী শীখিবা ৫দগী ১০, আজ্য ১দগী শীখিবা ১০দগী ২০ অমসুং রাজ্য ২০ হেনবনা শীখিবা ২ ওইখি।\nনৌনা ফগৎখিবা কেসশিংগী ৭১.৭০%দি রাজ্য/য়ু.তি. তরেৎতগী ওইখি।\nকেরেলানা নোংমা খক্তদা নৌনা ফগৎখিবা কেস ৪,৪০৮গা লোইননা মশিং খ্বাইদগী য়াম্না ফগৎপগী রিপোর্ত তৌরকখ্রে। হৌখিবা পুং ২৪দা মহারাস্ত্রদা মীওই ২,৩৪২ ফগৎখ্রে মতুংদা কর্নাতকাদা ৮৫৫ ফগৎখ্রে।\nনৌবা কেসশিংগী ৭৬.১৭%দি রাজ্য অমসুং য়ু.তি. তরুক্তগী ওইখ্রে।\nকেরেলানা মখা তানা অনৌবা কেস ৫,০০৫ থেংনদুনা মশিং খ্বাইদগী য়াম্না রিপোর্ত তৌরকখ্রে। মসিগী মতুংদা কেস মথং শিৎনা ৩,০৮১ অমসুং ৭৪৫ ওইদুনা মহারাস্ত্র অমসুং কর্নাতকানা মতুং ইন্নখ্রে।\nহৌখিবা পুং ২৪দা পুন্না শীখিবগী ৮৩.৪৫%দি রাজ্য অমসুং য়ু.তি. তরেৎতগী ওইখ্রে।\nমহারাস্ত্রনা শীখিবা ৫০ রিপোর্ত তৌরকখ্রে। কেরেলাদা ২১ শীখি অমরোমদা ৱেস্ত বেঙ্গলনা নৌনা শীখিবা ১২ রিপোর্ত তৌরকখ্রে।\n(Release ID: 1689637) Visitor Counter : 88\n(Release ID: 1689637)


তুংদা থোরক্কদবা ৱেবশিংনা অঙাংশিংদা হেন্না শোকহনগদ্রা নত্ত্রগা শাথিবগী চাং হেনগৎলক্কদ্রা হায়বা অসি ৱাখলনা শাগৎপা ঙাক্তনি – দা. প্রভীন কুমার, দিরেক্তর, দিপার্তমেন্ত ওফ পেদিএত্রিক্স, লেদী হরদিঞ্জ মেদিকেল কোলেজ, নই দিল্লী\n“মীরোনবী নুপী অমসুং খোমজিংলিবী মমাশিংনা কোবিদ ভেক্সিন কাপথোকপনা পুকনুংদা লৈরিবা ফীতস অমসুং নৌনা পোলকপদা ঙাইরিবা অঙাংবু তমথিরবা লাইনা অসিদগী ঙাকথোকপা ঙমহনগনি”\n“হৌজিক ফাওবদা অহলশিংগা চাংদম্নবদা অঙাংশিংগী শীবগী চাং অসি নেম্মি অমসুং মসি অয়াম্বনা কোমোর্বিদিতীশিংগা লোইনবা অঙাংশিংদনা হেন্না উবা ফংই”\nPosted On: 21 JUL 2021 2:53PM by PIB Imphal\nদা. প্রভীন কুমার, দিরেক্তর, দিপার্তমেন্ত ওফ পেদিএত্রিক্স, লেদী হরদিঞ্জ মেদিকেল কোলেজ, নই দিল্লীনা কোবিদ-১৯না অঙাংশিংদা পীবা শাফু, মখোয়বু ঙাকশেনবগী মথৌ তাবা অমসুং মীরোনবী নুপী অমদি খোমজিংলিবী মমাশিং তীকা থাদোকপা য়াওনা তোঙান তোঙানবা হীরমশিংগী মতাংদা ফোঙদোকখ্রে।\nলাইচৎ অসিনা করম্না অঙাংশিংগী পুক্নীং ৱাখল অমসুং হকচাংগী ফীভমদা শোকহনবগে? মসিনা মতম শাংনা পীবা শাফু অসি হন্থহন্নবা করি তৌবা মথৌ তাবগে?\nলাইচৎ অসিনা অঙাংশিংগী পুক্নীং ৱাখল অমসুং হকচাংগী ফীভমদা শাথিনা শোকহনবা য়াই। মখোয় চহি অমা হেন্না য়ুমদগী হেন্দোক্তনা লৈরকখি। মসিগী মথক্তা ইমুং-মনুংদা অনা অয়েকশিং য়াওরকপা, মমা-মপাগী খুৎশুমল ফংলক্তবা অসিনা ৱাখল ৱাবা হেনগৎহনখি। অঙাংশিংদা সাইকোলোজিকেল দিস্ত্রেস (ৱাখল নুংঙাইতবা) অসি তোখাইবা মওং অমদা উৎথোরকপা য়াই, অঙাং-অঙাংগী ওইনা তোঙাল্লি। খরা অমনা তুমিন্না লৈবা য়াই অমরোমদা অতৈনা অশাউবা অমসুং হেন্না ফিংগৎপা য়াই।\nমখোয়বু য়েংশিনবীরিবশিংনা অঙাংশিং লোইনবদা পুক্নীং ফাথবীবা মথৌ তাই অমসুং মখোয়গী পুক্নীং-ইহুলশিং খঙবীবা তাই। অপীকপা অঙাংশিংদা ৱাখল ৱাবগী খুদম-চাংদমশিং উৎলকপরা হায়না য়েংবীয়ু, কা হেন্না ৱাবা নত্ত্রগা ৱাখল নুংঙাইতবা, নীংথিনা চাদবা নত্ত্রগা তুমদবগী হৈনবীশিং লাকপা, অমসুং পুক্নীং চংবা ৱাৎলকপা হায়রিবশিং অসি ওইবা য়াই। ইমুং-মনুংশিংনা ৱাখল ৱাবা অসি থেংনবা ঙম্নবা অঙাংশিংবু থৌগৎপীবা অমসুং মখোয়গী খোইরাং-খোইশাউনবা হন্থহন্নবা হোৎনবীবসু মথৌ তাই।\nঅদোমগী ৱাখল্লোন্দা তুংদা থোরকপা য়াবা ৱেবনা অঙাংশিংদা হেন্না শোকহনগনি খনবরা? লৈবাক অসিনা পেদিএত্রিক পেসেন্তশিংদা ক্বালিতী কিয়র পীবগা মরী লৈননা তুংদা থোরকপা য়াবা কোবিদ-১৯গী ৱেব অমা হেক্তা থেংননবা করম্না শেম-শাবা মথৌ তাবগে?\nঐহোয় পুম্নমক্না খঙলে মদুদি কোবিদ-১৯ অসি অনৌবা ভাইরস অমনি মসি ম্যুতেৎ তৌবগী মতিক-ময়াই চেল্লী। তুংদা থোরক্কদবা ৱেবশিংনা অঙাংশিংদা হেন্না শোকহনগদ্রা নত্ত্রগা শাথিবগী চাং হেনগৎলক্কদ্রা হায়বা অসি ৱাখলনা শাগৎপা ঙাক্তনি। মীয়াম্না তুংদা থোরক্কদবা ৱেবশিংনা অঙাংশিংদা হেন্না শোকহনগনি হায়না খন্নরি মরমদি অহল অয়াম্বদি লাক্কদৌরিবা থা খরা অসিদা তীকা থাদোকখ্রগনি অমরোমদনা মতাং অসিদা অঙাংশিংগী ওইনা অয়াবা পীরবা ভেক্সিন অমত্তা ঐখোয়দা লৈতে।\nমদু ওইরবসু ঐখোয়না ভাইরস অসিনা করম্না তৌরক্কনি অমদি তুংদা অঙাংশিংদা করম্না শোকহল্লকনি হায়বা ঙমদে, ঐখোয়গী অঙাংশিংবু লাইচৎ অসিদগী ঐখোয়না ঙাকথোকপা মথৌ তাই। য়ুমদা লৈরিবা অহলশিংনা কোবিদকা চুনবা চৎনা লোনচৎ ঙাক্না চৎপা তাই অমসুং লাইনা অসি মখোয়না পুশিল্লক্তুবা অতোপ্পা মীওইশিংদা শন্দোকপগী ওইথোকপশিং লৈবনা মসি হন্থহন্নবা মখোয়না মীয়ামগা পুনবা হন্থহনবা তাই। মসিগী মথক্তা অহল পুম্নমক্না তীকা থাদোক্কদবনি মসিনা অঙাংশিংবু ঙাকশেনবদা চাউনা কান্নবসু পুরক্কনি।\nঅমসুং হৌজিক্তি মীরোনবী নুপী অমদি খোমজিংলিবী মমাশিংগী ওইনসু ভেক্সিন ফংলে। মসিনা পুকনুংদা লৈরিবা ফীতস অমদি নৌনা পোকপদা ঙাইরিবা অঙাংশিংবু তমথিরবা লাইনা অসিদগী খরা মখৈদা ওইরবসু ঙাকথোকপা ঙমহনগনি।\nকোবিদ-১৯গী অনিশুবা ৱেব অসিনা করম্না অঙাংশিংদা শোকহনখিবগে?\nঅনিশুবা ৱেব অসিনা অঙাংশিংদসু চপ-মান্ননা শোকহনখি। কোবিদ-১৯ অসি অনৌবা ভাইরস অমনি অমসুং মসিনা চহি কাংলুপ খুদিংমক্তা শোকহল্লি মরমদি ঐখোয়দা ভাইরস অসি ঙাকথোকচনবা নেচরেল ইম্ম্যুনিতী য়াওদে। এন.সি.দি.সি./আই.দি.এস.পি.গী দেশবোর্দকী মতুং ইন্না কোবিদনা নারবশিংগী মনুংদা চাউরাক্না চাদা ১২দি চহি ২০গী মখাদা লৈবা অনাবশিংনা ওইখি।\nনৌনা পাঙথোকপা সর্ভেশিংনসু অঙাংশিং অমদি অহলশিংদা সেরোপোজিতিবিতী চপ-মান্ননা উৎখি। অদুম ওইনমক, অনিশুবা ৱেব অসিদা মীওই মশিং য়াম্না নারকখিবনা মরম ওইরগা অঙাংশিংগী ওইনসু নাবগী মশিং অসি অহানবা ৱেবকা য়েংনবদা হেন্না য়ামখি। হৌজিক ফাওবদা অঙাংশিংগী ওইনদি শীবগী চাং অসি অহলশিংগা য়েংনবদা নেম্মি অমসুং মসি অয়াম্বনা কোমোরবিদিতীশিংগা লোইনবা অঙাংশিংদনা হেন্না উবা ফংই।\nঅদোম্না পেদিএত্রিক পেসেন্তশিং, মরু ওইনা হোস্পিতেলাইকেসন মথৌ তাবশিংগী ওইনা লায়েং চত্থবদা থেংনখিবা খুদোংচাদাবশিং অদু করি-করিনো?\nঅয়াম্বনা ঐখোয়না কোবিদনা নারবা অঙাংশিংগীদমক্তা দেদিকেতেদ বেদশিংগী মশিং হেনগৎহন্দুনা অঙাংশিং য়েংশিনবা ঙমখি। অদুম ওইনমক অনিশুবা ৱেবকী পীক মনুংদা মকোক থোংবা দোক্তর, রেসিদেন্ত দোক্তর, স্তাফ নর্স অয়াম্বনা পোজিতিব ওইরকপনা খুদোংচাদবা খরা মায়োক্নখি। ঐখোয়না অনিশুবা ৱেবকী পীক মনুংদা রেফরেল পুম্নমক চন্নবা হোৎনবদা খুদোংচাদবশিংসু মায়োক্নখি।\nএম.আই.এস.-সি হায়বা অসি করিনো? কন্দিসন অসিগী মতাংদা, এম.আই.এস.-সি. কেস লায়েংবা মতমদা অদোম্না থেংনখিবা শীংনবশিং অদুগী মতাংদা শন্দোক্না হায়বীয়ু? করিগুম্বা অদোম্না মমা-মপাশিংনা মসিগী লায়েংগী মতাংদা এৱের ওইবা মথৌ তাই হায়না খনবরা?\nমল্তিসিস্তেম ইনফ্লেমেতরী সীন্দ্রোম (এম.আই.এস.) অসি অঙাংশিং অমদি এদোলেস্তেন্তশিংদা (চহি ০-১৯) থেংনবা অনৌবা সীন্দ্রোম অমনি। মসি অয়াম্বা শোকহল্লবা পোপুলেসন অদুদা কোবিদ-১৯না নাবগী পীক্কী মতুং পেসেন্তশিংনা চয়োল অনিদগী তরুক্কী মতুংদা রিপোর্ত তৌরকই।\nক্লিনিকেল কোর্স মখল অহুম থোক্না তাকই: ইনফ্লেমেতরী পেরামিতরশিং ৱাংখৎলকগা লোইননা লাইহৌ লেপ্পা লৈতনা তৌবা, প্রজেন্তেসন অমসুং শোক অসিগুম্বা ক্লাসিকেল কেৱাসকী দিজিজ, ইনোত্রোপিক মথৌ তাবগা লোইননা এল.ভি. দাইফঙ্কসন। এম.আই.এস-সি. দাইগ্নোসিস তৌনবগীদমক্তা এদভান্স ইনভেস্তিগেসনশিং মথৌ তাই। চীংনবা কেস পুম্নমক রিফর তৌদুনা ঐচ.দি.য়ু./আই.সি.য়ু. ফেসিলিতী লৈবা তর্সরী কিয়র হোস্পিতাল্দা য়েংশিনগদবনি। করিগুম্বা ঙন্না খঙদোকপা ঙম্লবদি কেস পুম্নমক লায়েংবা ঙম্মি।\n(Release ID: 1737549) Visitor Counter : 36\n(Release ID: 1737549)


অনলোক ২না কন্তেনমেন্ত জোনশিংগী ৱাংমগী থবক থৌরম কয়াদা অথিংবা কোমথোক্লগনি\nকন্তেনমেন্ত জোনশিংদা লোকদাউন থমখিগনি\nPosted On: 29 JUN 2020 9:28PM by PIB Imphal\nকেন্দ্রগী হোম এফিয়র্স মন্ত্রালয় (এম.ঐচ.এ)না কন্তেনমেন্ত জোনশিংগী মনুং চন্দবা মফমশিংগী থবক থৌরম কয়াদা অথিংবা কোমথোক্নবা অনলোক ২গী অনৌবা গাইদলাইনশিং লাউথোকখ্রে। অনৌবা গাইদলাইনশিং অসি জুলাই ১, ২০২০দগী চৎনবা হৌরগনি, তাঙ্কক নাইবা মওংদা থবক থৌরমশিং অমুক হন্না হাংনবগী থৌরাং মখা চৎথখ্রে। স্তেৎ অমদি য়ু.তি. পুম্নমক্তগী পীরকপা ফীদবেক নৈনরবা মতুং মরী লৈনবা কেন্দ্রগী মন্ত্রালয়শিং অমসুং বিভাগশিংগা লোয়ননা কুপ্না তান্নরগা অনৌবা গাইদলাইনশিং অসি ঙসি ফোঙখি।\n৩০.০৫.২০২০দা থোকখিবা অনলোক ১গী ওর্দর অমসুং গাইদলাইনশিংদা থমখিবগী মতুং ইন্না, মখল কয়াগী থবক থৌরমশিং মদুদি লাইনিং-লাইশোনগী মফমশিং অমসুং মীয়ামগী লাইখুরুম্ফমশিং; হোতেলশিং, রেস্তোরেন্তশিং অমসুং অতোপ্পা হোস্পিতেলিতি সর্ভিসশিং; অমসুং শোপ্পিং মোলশিং; কন্তেনমেন্ত জোনশিংদা জুন ৮, ২০২০দগী হান্ননা অয়াবা পীখ্রে। স্তেন্দর্দ ওপরেতিং প্রোসিজরশিং (এস.ও.পি.শিং)গী অকুপ্পা ৱারোলসু ফোঙখ্রে।\nঅনলোক ২গী অনৌবা গাইদলাইনশিংগী মরু ওইবা ৱারোলশিং\nদোমেস্তিক ফ্লাইৎশিং অমসুং পেসেঞ্জর পুবা ত্রেনশিং হান্নদগী হৌনা অককনবা মওংদা চল্লাইনবা অয়াবা পীখ্রে। চান্নবা মওং অমদা চল্লাইদুনা মখা তানা হেনগৎহল্লগনি।\nনুমিদাংদা থম্বা কর্ফিয়ুগী মতম তেনশিন্দুনা নুমিদাং পুং ১০দগী অয়ুক পুং ৫ ফাওবা লৈরগনি। মখা তানা, ইন্দস্ত্রিএল য়ুনিৎশিংগী সিফ খায়দোক্তুনা চল্লাইবা অসিদা অপনবা পীদনবা, নেস্নেল অমসুং স্তেৎকী হাইৱেজশিংদা মী অমসুং পোৎ পুবগী চৎথোক চৎশিন তৌনবা, বসশিং, ত্রেনশিং অমসুং এয়রপ্লেনশিংদগী হল্লক্লবা মতুংদা কার্গোগী লোদিং অমসুং অনলোন্দিং তৌবা অমদি মীওইশিংনা মখোয়গী লৈফমশিংদা চৎথোক চৎশিন তৌনবা অসিগীদমক নুমিদাংগী কর্ফিয়ু অসিনা অথিংবা লৈরোই।\nদুকানশিংনা মখোয়না লৈরিবা মফমশিংগী মতুং ইন্না, মতম অমদা মীওই ৫দগী হেন্না চংবা য়াগনি। অদুম ওইনমক, মখোয়না ফিজিকেল দিস্তেন্স থম্বদি মথৌ তাই।\nকেন্দ্রগী অমসুং স্তেৎ সরকারশিংগী ত্রেনিং ইন্সতিত্যুৎশিং জুলাই ১৫, ২০২০দগী মথৌ পাঙথোকপা হৌরগনি। হীরম অসিগা মরী লৈনবা এস.ও.পি. ভারত সরকারগী পর্সনেল অমসুং ত্রেনিংগী বিভাগনা ফোঙলগনি।\nস্তেশিং অমসুং য়ু.তি.শিংগা কুপ্না তান্নরবা মতুংদা, স্কুলশিং, কোলেজশিং অমসুং মহৈ তম্ফম লোইশঙ পুম্নমক জুলাই ৩১, ২০২০ ফাওবা থোঙ লোনখিগনি।\nভন্দে ভারত মিসনগী মখাদা অকক্নবা মওং অমদা ইন্তর্নেস্নেল এয়র ত্রাবেল তৌরিবা পেসেঞ্জরশিং লাকপা য়াহনখ্রে। চান্নবা মওং অমদা মখা তানা চৎথবা হৌরগনি।\nমখাদা পীরিবা অসি নত্তনা কন্তেনমেন্ত জোনশিংগী ৱাংমদা থবক থৌরমশিং অসিদা অয়াবা পীখ্রে:\nসিনেমা হোলশিং, জিম্নাসিয়মশিং, স্বিমিং পুলশিং, ইন্তরতেনমেন্ত পার্কশিং, থেতরশিং, বারশিং, ওদিতোরিয়ম, এসেমব্লি হোলশিং অমসুং মান্নবা মফমশিং।\nসোসিএল/ পোলিতিকেল/ স্পোর্তস/ এন্তর্তেনমেন্ত/ একাদমিক/ কলচরেল/ লাইনিং লাইশোনগী থৌরমশিং অমসুং অতোপ্পা অচৌবা লাইনিং লাইশোনগা মরী লৈননা মীপুনবা।\nফীভম অসি য়েংশিল্লগা হায়রিবশিং অসিগী হাংনবগী মতমশিং তোঙান তোঙাননা লেপকনি।\nকন্তেনমেন্ত জোনশিংদা জুলাই ৩১, ২০২০ ফাওবা লোকদাউন ঙাক্না চৎনবা থৌরাং লৌখৎকনি। হকশেল অমসুং য়াইফ য়ুম্বাল মন্ত্রালয়না (এম.ও.ঐচ.এফ.দবল্যু.) পীবা গাইদলাইনশিংগী মতুং ইন্না, কোবিদ-১৯ শন্দোকপা থিংনবা স্তেৎ/য়ু.তি. সরকারশিংনা কন্তেনমেন্ত জোনশিং চেকশিন্না খায়দোকপা মথৌ তাই। কন্তেনমেন্ত জোনশিংগী মনুংদা পেরিমিতর কন্ত্রোলগী চেকশিন থৌরাং লৌখৎতুনা অমসুং তঙাই ফদবা থবক থৌরমশিং খক্তা অয়াবা পীগদবনি।\nহায়রিবা কন্তেনমেন্ত জোনশিং অসি মশা-মশাগী দিস্ত্রিক্ত কল্লেক্তরশিং অমসুং স্তেৎশিং/য়ু.তি.শিংনা ৱেবসাইৎশিংদা থাগৎকনি অমসুং ই-পাউ অদুসু এম.ও.ঐচ.এফ.দবল্যু.গা লোয়ননা খঙমিন্নগনি।\nস্তেৎ/য়ু.তি. ওথোরিতিশিংনা কন্তেনমেন্ত জোনশিংগী থবক থৌরমশিং কুপ্না য়েংশিনগনি অমসুং জোনশিং অসিগী কন্তেনমেন্ত তৌনবা খোংথাংশিংগা মরী লৈনবা গাইদলাইনশিং চেকশিন্না লৌখৎকনি।\nএম.ও.ঐচ.এফ.দবল্যু.না কন্তেনমেন্ত জোনশিং খায়দোকপা অমসুং কন্তেনমেন্ত তৌনবা খোংথাংশিং অসি মপুং ফানা লৌখৎপরা য়েংশিনগনি।\nকন্তেনমেন্ত জোনশিংগী ৱাংমগী থবক থৌরমশিং স্তেৎনা লেপচগনি\nফীভমগী মতুং ইন্না স্তেৎশিং অমসুং য়ু.তি.শিংনা কন্তেনমেন্ত জোনশিংগী ৱাংমদা থবক থৌরম কয়াদা অথিংবা থম্বা নত্রগা মথৌ তাবগী মতুং ইন্না অথিংবশিং থমগনি।\nঅদুম ওইনমক, স্তেৎ মনুং অমসুং মপানদা মী অমসুং পোৎ পুবগী চৎথোক চৎশিন তৌবদা অথিংবা লৈরোই। হায়রিবা অসিগী চৎথোক-চৎশিনশিং তৌবদা পরমিসন/এপ্রুবেল/ই-পরমিৎ তোঙাননা লৌবা মথৌ তাদে।\nঅনলোক ২দা পীরিবা তঙাই ফদবা থবক থৌরমশিং অমসুং কোমথোকপা অসি নত্তনা নুমিদাংগী কর্ফিয়ু মখা তানা নুমিদাং পুং ১০দগী অয়ুক পুং ৫ ফাওবা লৈখিগনি\nনেস্নেল দিরেক্তিবস ফোর কোবিদ-১৯ মেনেজমেন্ত\nসোসিএল দিস্তেন্সিং থম্বগা লোয়ননা লৈবাক পুম্বদা নেসনল দিরেক্তিব ফোর কোবিদ-১৯ মেনেজমেন্ত ঙাক্না চৎকদবনি। দুকানশিংনা কস্তমরশিংগী মরক্তা লৈগদবা ফিজিকেল দিস্তেন্সিং অদু থম্বা মথৌ তাগনি। এম.ঐচ.এ.না নেসনল দিরেক্তিবশিং অসি মপুং ফানা ইমপ্লিমেন্ত তৌবরা য়েংশিনগনি।\nনারকপা য়াবা মীওইশিংগীদমক চেকশিন থৌরাং\nনারকপা য়াবা মীওইশিং মদুদি চহি ৬৫গী মথক্কী মীওইশিং, কো-মোর্বিলিতিশিংগা লোয়নরিবা মীওইশিং, মীরোল্লিবী নু্পীশিং, অমসুং চহি ১০গী মখাগী অঙাংশিং, তঙাইফদবশিংগী অমসুং হকশেলগী ওইবা হীরমশিংগী নত্তনা য়ুমদগী মপান থোক্তবা।\nআরোগ্যা সেতু শীজিন্নবা\nআরোগ্যা সেতু মোবাইল এপ অসি শীজিন্ননবা লেপ্পা লৈতনা থৌগৎগদবনি।\nএম.ঐচ.এ.গী দাইদলাইনশিং য়েংনবা মসিদা ক্লিক তৌবিয়ু\n(Release ID: 1635261) Visitor Counter : 42\n(Release ID: 1635261)


মহারাস্ত্রা, কেলরা, পঞ্জাব, কর্নাতকা, তামিল নাদু অমসুং গুজরাত্তা নুমিৎ খুদিংগী অনৌবা কেস হেনগৎলকপা উবা ফংলি\nএক্তিব কেস য়াম্না ৱাংনা লৈবা স্তেতশিংদা চেকশিন্নবা পাউতাক পীখ্রে\nকোবিদ ১৯গী মায়োক্তা বেক্সিন দোজ ১.৫ পীনবা থৌরাং তৌরি\nপুং ২৪ অসিগী মনুংদা স্তেতশিং/য়ু.তি.শিং ১৯দা অনৌবা কোবিদনা মরম ওইরগা শিখিবগী রিপোর্ত লাকত্রি\nPosted On: 02 MAR 2021 12:06PM by PIB Imphal\nলৈবাক অসিদা পুং ২৪ অসিগী মনুংদা অনৌবা কেস ১২,২৮৬ হেনগৎলকপনা ঙসি ইন্দিয়াগী ওইবা অপুনবা এক্তিব কেসলোদ অসি লাখ ১.৬৮ (১,৬৮,৩৫৮) দা লৈরি। ইন্দিয়াগী অপুনবা পোজিতিব কেসশিং অসিদগী লৈবাক অসিগী হৌজিক লৈরিবা এক্তিব কেসলোদ অসি ১.৫১% নি।\n৮০.৩৩% অনৌবা কেস অমদি স্তেত মঙাদগিনি।\nমহারাস্ত্রানা নুমিৎ খুদিংগী লাকপা অনৌবা কেস ৬,৩৯৭ লৈদুনা খ্বায়দগী ৱাংবগী রিপোর্ত লৈরি। অনৌবা কেসশিংদা কেরলানা ১,৯৩৮ অমদি পঞ্জাবনা ৬৩৩ ওইদুনা মতু ইল্লি। মহারাস্ত্রা অমসুং কেরলা স্তেত অনি অসি খক্তদা অপুনবা এক্তিব কেসতগী ৬৭.৮৪% ওইরি।\nসেন্তরনা স্তেত অমসুং য়ু.তি.শিং অসিনা এক্তিব কেসকী কেসলোদ হেনগৎলকপা অমসুং কোবিদকী কেস অসি নৌনা নুমিৎ খুদিংগী হেনগৎলকপগী রিপোর্ত উৎলিবা অসিদা য়েংশিন্দুনা লৈরি। স্তেত অমসুং য়ু.তি.শিং অসিদা মখা তানা কোবিদ-১৯ শন্দোরক্লিবা অসি নম্থনবা পাউতাক পীরি। মতিক চাবা তেস্তিং তৌবা, খুমাং চাওশিনবা ত্রেক্কিং তৌবা, পোজিতিব কেসশিং নাইতোম থম্বা অমসুং শোক্ন শম্নরুবশিং অথুবা মতমদা ক্বারেতাইন তৌনবা য়ম্না কনবা মরুওইবা পীরি।\nস্তেত নিপাল অমদি নুমিৎ খুদিংগী অনৌবা কেসশিং উৎলি।\nলৈবাক অসিদা অপুনবা এক্তিব কেসলোদ অসি স্তেত মঙানা ৮৪.১৬% ওইরি। মহারাস্ত্রা মথন্তনা অপুনবা ইন্দিয়াগী এক্তিব কেস লোদ ৪৬.৮২% অমসদি কেরলানা ২৮.৬১% ওইদুনা মতুং ইল্লি।\nস্তেত/য়ু.তি. ৬ অমনা চয়োল অমদা পোজিতিব ওইবা অসিনা লৈবাক্কী ওইবা চাংচৎ ২.০০%দগী হেল্লি। মহারাস্ত্রানা স্তেত খুদিংদগী হেন্দুনা ১০.০২% ওইদুনা চৎলি।\nঙসি অয়ুক্কী পুং ৭ ফাওবদা বেক্সিন ১,৪৮,৫৪,১৩৬অমা বেনিফিসরীশিংদা পীখ্রে। মসিদা অহানবা দোজতা ঐচ.সি.দবল্যু. ৬৭,০৪,৬১৩, অনিশুবা দোজতা ঐচ.সি.দবল্যু. ২৫,৯৭,৭৯৯ অমসুং এফ.এল.দবল্যু. ৫৩,৪৪,৪৫৩ অহানবা দোজতা চহি ৪৫ শুরবশিংদা ২৪,২৭৯ অমসুং চহি ৬০ শুরবশিংদা ১,৮২,৯৯২ য়াওরি।\nকোবিদ-১৯ বেক্সিনেসনগী অসিগী অনিশুবা দোজ অসি ২০২১গী ফেব্রুৱারীগী ১৩দা অহানবা দোজতা নুমিৎ ২৮ মপুং ফাখ্রবশিংগীদমক পীবা হৌখিবনি। ফ্রন্তলাইন ৱার্কর (এফ.এল.দবল্যু.) শিংগী বেক্সিনেসন অসি২০২১গী ফেব্রুৱারীগী ২দগী হৌখিবনি।\nহৌজিক ফাওবদা মীওই করোর ১.০৭ (১,০৭,৯৮,৯২১) হেন্না নাবা ফখ্রে। পুং ২৪ অসিগী মনুংদা অনাবা ১২,৪৬৪ ফরগা হনখ্রে। ইন্দিয়াগী অনাবা ফগৎলকপগী চাং অসিনা ৯৭.০৭% ওইদুনা মালেম অসিদা খ্বায়দগী ৱাংবা ওইরি।\nঅনৌবা ফগৎলকপা ৮৬.৫৫% অমদি স্তেত ৬তা লৈবা উরি।\nঅনৌবা ফগৎলকপদা মহারাস্ত্রাদা নোংমগী নুমিৎতা ৫,৭৫৪ অনাবা ফগৎসক্তুনা খ্বায়দগী মশীং য়াম্বা ওইনা রিপোর্ত তৌরি। কেরলানা মীওই ৩,৪৭৫ হৌখিবা পুং ২৪ অসিদা অনাবা ফগৎলক্লি তামিল নাদুনা ৪৮২ ওইদুনা মতুং ইল্লি।\nপুং ২৪ অসিগী মনুংদা মীওই ৯১ শিবগী রিপোর্ত লৈরি।\nস্তেস তরুক্তা অনৌবা শিবা ৮৫.৭১% ওইরি। মহারাস্ত্রাদা য়াম্না কা হেন্না শিবা উরি (৩০)।\nপঞ্জাবনা ১৮ শিদুনা মতুং ইল্লি অমসুং কেরলানা পুং ২৪ অসিগী মনুংদা ১৩ শিবগী পাউদম লৈরি।\nপুং ২৪ অসিদা স্তেত/য়ু.তি. ১৯দা কোবিদ-১৯না শিবগী পাউদম লৈত্রি। মখোয় অদুদি ৱেস্ত বেঙ্গাল, গুজরাত, রাজস্থান, আন্ধ্র প্রদেশ, বিহার, পুদুচেরী, আসাম, মনিপুর, সিক্কিম, মিজোরাম, নাগালেন্দ, আরুনাচল প্রদেশ, ত্রিপুরা, লক্ষদ্বীপ, মেঘালায়া, লদাখ (য়ু.তি.), আন্দমান অমসুং নিকোবর ইথৎ, উত্তরাখন্দ অমসুং দি. অমসুং.দি. অমসুং দি.এন.\n(Release ID: 1701908) Visitor Counter : 30\n(Release ID: 1701908)


প্রধান মন্ত্রীনা দিজইনভেস্তমেন্ত এন্দ এসেৎ মোনেতাইজেসনগা মরী লৈননা বজেৎ প্রোবিজিনশিং মপুং ফানা ইমপ্লিমেন্ত তৌনবগী মতাংদা পাঙথোকপা ৱেবিনারদা ৱা ঙাংখ্রে\nPosted On: 24 FEB 2021 7:18PM by PIB Imphal\nপ্রধান মন্ত্রী, শ্রী নরেন্দ্র মোদীনা ভিদিও কনফরেন্সকী খুত্থাংদা ঙসি দি.আই.পি.এ.এম.দা বজেৎ প্রোবিজিনশিং মপুং ফানা ইমপ্লিমেন্ত তৌনবগী মতাংদা পাঙথোকপা ৱেবিনার অমদা ৱা ঙাংখ্রে।\nৱেবিনার অদুদা ৱা ঙাংলদুনা প্রধান মন্ত্রীনা হায় বজেৎ অসিনা ভারতপু অমুক হন্না হায় গ্রোথ ত্রেজেক্তরীদা পুরক্নবা ময়েক শেংবা রোদমেপ অমা মাংদা থম্লি। মহাক্না মখা তারদুনা হায় বজেৎ অসিদা ভারতকী চাউখৎ-থৌরাংদা প্রাইবেৎ সেক্তরগী অচেৎপা পার্তনরশিপতসু মীৎয়েং চংলি। মহাক্না দিসইনবেস্তমেন্ত অমসুং এসেৎ মোনিতাইজেসনগী মরু ওইবা অদু থমখি। মহাক্না হায় লৈবাক অসিদা পব্লিক সেক্তর ইন্তর্প্রাইসশিং হৌরকখিবা মতম অমসুং মথৌ তাখিবশিং অদু ঙসি লৈরিবা অসিগদি খেৎনরে। মহাক্না হায় রিফোর্মশিং অসিগী খ্বাইদগী অচৌবা পান্দমদি মীয়ামগী শেল নীংথিজনা শিজিন্নবনি। পব্লিক সেক্তর ইন্তর্প্রাইস কয়না অমাংবা থোকহল্লি অমসুং তেক্সপেয়রগী শেমশিংনা মতেং পাংলি মরম অসিনা শেন্মীৎলোন্দা পোৎলুম পুহনখি। মহাক্না হায় পব্লিক সেক্তর ইন্তর্প্রাইসশিং চহি কয়াদগী চল্লাইদুনা লাক্লে হায়না অদুমক চল্লাই হনবা মথৌ তাদে। মহাক্না হায় লৈবাক অসিগী ইন্তর্প্রাইশিংদা মপুং ফানা মতেং পীবা সরকার অসিগী থৌদাংনি অদুবু সরকারনা বিজিনেস অসিদা য়াওবগী মথৌ তাদে।\nপ্রধান মন্ত্রীনা হায় সরকারনা মীয়ামগী য়াইফ-থৌরাংদা অমসুং চাউখৎ-থৌরাংগা মরী লৈনবা প্রোজেক্তশিংদা মীৎয়েং থমগদবনি। মহাক্না মখা তারদুনা হায় সরকারনা অপনবা কয়াগা লোইননা থবকশিং পাঙথোক্লি অমসুং মরম অসিনা কম্মর্সিএলগী ৱারেপশিং লৌবা অরাইবা ওইদে। মহাক্না হায় ঐখোয়গী সরকারনা পান্দমদি মীয়ামগী পুন্সি মহিং ফগৎহনবনি লোইননা মীয়ামগী পুন্সিদা সরকারনা মরম লৈতনা খুৎ থিংজিনবা হন্থহনবনি। মহাক্না মখা তারদুনা হায় মসিনা হায়বদি পুন্সিদা সরকারগী অৱাৎপা লৈহনদবা অমদি সরকারনা খুৎ থিংজিনহনদবা অসিনি। মহাক্না হায় লৈবাক অসিদা শিজিন্নবা ৱাৎপা অমসুং শিজিন্নদবা এসেৎ য়াম্না লৈ অমসুং মসিগী ৱাখল্লোন অসিগা লোইননা নেস্নেল এসেৎ মোনিতাইজেসন পাইপলাইন লাউথোকখি। মহাক্না হায় সরকারনা মাংদা চংশিনবদা শোল্লিবা মন্ত্রা অসি ‘মোনিতাইজ অমসুং মোদর্নাইজনি। অমসুং সরকারনা মোনিতাইজ তৌবা মতমদা মফম অদু লৈবাক অসিগী প্রাইবেৎ সেক্তরনা মেনশিল্লি। মহাক্না মখা তারদুনা হায় প্রাইবেৎ সেক্তরনা মাগা লোইননা ইনবেস্তমেন্তসু পুরক্লি অমসুং মালেমগী খ্বাইদগী অফবা পাম্বৈশিংসু পুরক্লি।\nপ্রধান মন্ত্রীনা হায় পব্লিক এসেৎশিং মোনিতাইজেসন অমসুং প্রাইবেতাইজেসন তৌবদগী লাকপা শেল অদু মীয়ামগী য়াইফ-থৌরাংগী স্কীমশিংদা শিজিন্নবা য়াই। মহাক্না মখা তাদুনা হায় প্রাইবেতাইজেসন্না নহাশিংবু হেন্না ফবা থবক্কী খুদোংচাবশিং ফংহনগনি। মহাক্না হায় সরকার অসি ত্রেতেজিক নত্তনা সেক্তর পুম্নমক প্রাইবেতাইজ তৌনবা হোৎনরি। ইনবেস্তমেন্তগীদমক রোদমেপ অমা ময়েক শেংনা দ্রাফ তৌখি। মসিনা সেক্তর খুদিংদা অনৌবা ইনবেস্তমেন্তগী খুদোংচাবশিং অমসুং থবক্কী খুদোংচাবশিং চাউনা পীরগনি।\nপ্রধান মন্ত্রীনা হায় সরকারনা পোলিসীশিং অসি ইমপ্লিমেন্ত তৌনবা চপ মান্ননা লুনা লৌবগা লোইননা মাইকৈ অসিদা মপুং ফানা কত্থোক্তুনা চংশিল্লি। মহাক্না কম্পিতিসন লৈহন্নবা ত্রান্সপরেন্সী লৈহনবা অমসুং ঐখোয়গী থৌওংশিং অচুম্বা ওইহন্নবা স্তেবল ওইবা পোলিসী অমা য়াম্না মরু ওই।\nপ্রধান মন্ত্রীনা হায় ইনবেস্তরশিংগা পাউ ফাওননবা অমসুং খোঙজেল য়াংনা মখোয়গী সমস্যাশিং কোকহন্নবা এম্পাৱর্দ গ্রুপ ওফ সেক্রেতরীজ শেমখ্রে। অসিগুম্না ভারত্তা ইজ ওফ দুইং বিজিনেস হেনগৎহন্নবা ইনবেস্তরশিংগী সিঙ্গল পোইন্ত ওফ কন্তেক্ত শেমখ্রে। মহাক্না হায় হৌখিবা চহিশিংদা ঐখোয়গী সরকারনা ভারতপু বিজিনেসকী মরু ওইবা দিস্তিনেসন ওইহন্নবা লেপ্তনা অওনবা পুরকখি অমসুং ঙসি ভারত্তা ৱন মার্কেৎ-ৱন তেক্স সিস্তেম লৈরে। মহাক্না হায় ঙসি ভারত্তা কম্পনীশিংগী এন্ত্রী অমসুং একজিৎকীদমক হেন্না ফাবা চেন্নেলশিং লৈরে। মহাক্না মখা তারদুনা হায় ঐখোয়না কম্প্লাইএন্সকা মরী লৈনবা কম্প্লেক্সিতীশিং লেপ্তনা ফগৎহল্লি অমসুং লোজিস্তিক্সকী সমস্যাশিং খোঙজেল য়াংনা কোকহল্লি অমদি ঙসি ভারত্তা তেক্স সিস্তেম লায়থোকহল্লি অমসুং ত্রান্সপরেন্সী মপাঙ্গল কনখৎহল্লি।\nপ্রধান মন্ত্রীনা হায় ভারত্তা মমাংদা অমুক তৌখিদ্রিবা রিফোর্মশিং এফ.দি.আই. পোলিসীদা পুরকখ্রে অমসুং ইনবেস্তরশিং থৌগৎনবা প্রদক্সন লিঙ্ক ইন্সেন্তিব চৎনহনখ্রে। মহাক্না হায় মসিগৌ ফল ওইনা হৌখিবা থা খরদা রেকোর্দ ওইনা এফ.দি.আই. ইনফ্লো লাকখি। মহাক্না হায় আত্মানির্ভর ভারত ওইহন্নবা ঐখোয়না মতমগা চুনবা ইনফ্রাস্ত্রচর অমসুং মল্তিমোদেল কন্নেক্তিবিতীদা থবক পাইখৎলি। মহাক্না হায় লাক্কদৌরিবা চহি মঙা অসিদা ঐখোয়না নেস্নেল ইনফ্রাস্ত্রকচর পাইপলাইনগী খুত্থাংদা ঐখোয়গী ইনফ্রাস্ত্রকচর অপগ্রেদ তৌনবা লুপা ত্রিলিয়ন ১১১ চাদিং তৌগনি। মহাক্না মখা তারদুনা হায় মালেমগী খ্বাইদগী নহা ওইরিবা লৈবাক্তা থম্লিবা থাজবশিং অসি সরকার খক্তদগী নত্তনা লনাই সেক্তরদগীসু ওইগদবনি অমসুং মসিগী অনীংবা-অপাম্বশিং অসিনা বিজিনেসকী অচৌবা খুদোংচাবশিং পুরকখি অদুনা ঐখোয়না খুদোংচাবশিং অসি লৌহৌরসি।\n(Release ID: 1700612) Visitor Counter : 5\n(Release ID: 1700612)


প্রধান মন্ত্রীনা অসমদা চাউখৎপা পুরক্নবা তোঙান-তোঙানবা প্রোজেক্ত কয়াগী শঙ্গাবা অমসুং উরেপ-উয়ুং তম্বগী থৌরমদা ঙাংখিবা ৱারোল\nPosted On: 22 FEB 2021 4:02PM by PIB Imphal\nইমা ভারতনা য়াইফরে!\nধেমাজির হারুৱা ভুমির পরা অখমবাখিক এই বিখেখ দিনথোৎ মই হুভেচ্ছা আরু অভিনন্দন জনাইছো!\nফম্বাক্তা লৈবীরিবা অসমগী রাজ্যপাল, প্রোফঃ জগদিশ মুখীজী, মফম অসিগী ইকায় খুম্নরবা মুখ্য মন্ত্রী, শ্রী সর্বানন্দ সোনোৱালজী, ঐহাক্কী কেন্দ্রগী পেত্রোলিয়ম অমসুং নেচরেল গ্যাস মন্ত্রী, শ্রী ধরমেন্দ্র প্রধানজী, শ্রী রামেশ্বর তেলীজী, অসম সরকারগী মন্ত্রী, দাঃ হিমন্তা বিশ্বা শর্মজী, রাজ্য সরকারগী অতোপ্পা মন্ত্রীশিং, এম.পি., এম.এল.এ. অমসুং মশিং য়াম্না তিনবীরিবা অসমগী য়াম্লবা মীয়ামশিং!\nঐহাক্না ঙসি ধেমাজীদা অহুম্লক শুবা ওইনা লাক্তুনা নখোয়গী মরক্তা অমুক লাকপা ফংবা অসি ঐহাক্কী য়াম্না লাইবক ফবনি। ঐহাক্না মফম অসিদা লাকপা খুদিংগী মফমসিগী মীয়ামগী কোইদবা, মীয়াম্না ঐহাকপু নুংশিবীদুনা য়াইফ-পাউজেল পীবীবা অসিনা ঐহাকপু থবক তৌবদা লেপ্তনবা, অসমগী মীয়ামগীদমক্তা, অৱাং-নোংপোক্কী মীয়ামফীদমক্তা করিগুম্বা অনৌবা অমা তৌনবা ইথিল পীবিরি। ঐহাক্না মফম অসিগী গোগামুখতা লৈবা ইন্দিয়ন এগ্রিকলচর রিসর্চ ইন্সতিত্যুৎকী উরেপ-উয়ূং তম্বা লাকখিবা মতমদা ঐহাক্না অৱাং-নোংপোক ভারত অসিনা ভারতকী চাউখৎপা অমসুং শাহৌ-লৌবগী ইঞ্জিন ওইগনি হায়খি। ঐখোয়না ঙসিদি, ৱাফম অসিবু অওইবা ওইরকপগী মওং উবা ফংলে।\nমসিগী ব্রহ্মপুত্রগী অৱাং থংবা তোর্বান অসিদা দিকেদ কয়াগী মমাংদা অসমিয়া সিনেমানা মখোয়গী অহানবা খোঙচৎ, জোয়মতী ফিল্মগা লোয়ননা হৌখিবনি। মসিগী লমদম অসিনা অসমগী সংস্কৃতীবু হেন্না শক্নাইহনবা মীওই কয়া অমা পুথোকখি। রুপাঙ্কর জ্যোতী প্রসাদ অগ্রৱাল, কলাগুরু বিষ্ণু প্রসাদ রাভা, জগোই শাবা ফনি সরমা, মখোয়শিং অসিনা অসমগী শক্তাকপু অনৌবা থাক্তা পুখৎখি। ভারত রত্না, দাঃ ভুপেন হজারিকানা অসুম্না ইবীরম্মি – লুহতুর পার দুদি জিলিক উথিব রাতি, জবলি হৎ দেৱালির বন্তি। ব্রহ্মপুত্রগী তোর্বান অনিমক্তা দিৱালীদা থানবা থাউমৈনা পুমঙান ঙালহনগনি অমসুং ঙরাং ঐহাক্না য়াম্না মরু ওইবা অমা ওইনা নখোয়না মফম অসিদা দিৱালী করম্না পাংথোকপগে অমসুং থাউমৈ লিশিং লিশিং থানখিবা মতম অদু সোসিএল মিদিয়াদা উখি। থাউমৈদগী ঙাল্লকপা মঙাল অদুনা অসমগী তংদু-লৈতাবা অমসুং অমত্তা ওইদুনা চাউখৎপগী মমিনি। কেন্দ্র অমসুং অসম সরকার অনিনা পুন্দুনা রাজ্য অসিবু চাউখৎনবা কন্না হোৎনরি। অমসুং চাউখৎপগী খ্বাইদগী চাউনা য়ুম্ফম ওইবা য়ুম্বীদি ইনফ্রাস্ত্রকচরনি।\nঅৱাং থংবা শরুক অসিদা তৌবা ঙম্বগী মতিক কয়া লৈরবসু, হান্নগী সরকারনা লমদম অসিবু লায়থোক্তুনা লৈখি। মফম অসিগী কন্নেক্তিবিতী, হোস্পিতাল, মহৈ তম্ফমশঙ, ইন্দস্ত্রীগী হীরমদা, মমাংগী সরকারনা হান্না পাংথোক্কদবনি হায়না মিৎয়েং অমত্তা চঙলমদে। মীয়ামগা লোয়ননা মীয়ামগী চাউখৎপা অমসুং মীয়ামগী থাজবগী মন্ত্রা অসিদা থবক তৌরিবা ঐখোয়গী সরকারনা মসিগী অচান-মীরায় খায়বা অসি লৈহনখিদে। লমদম অসিনা মতম কয়াদগী বোগীবীল থোংবু ঙাইরকপা অদু ঐখোয়গী সরকারগী খোঙজেল য়াঙনা পায়খত্তুনা লোইশিল্লে। নোর্থ বেঙ্ক অসিদা ব্রোদ-গেজ রেলৱে লাইন ঐখোয়গী সরকার লাক্লবা মতুংদা য়ৌরকখি। ব্রহ্মপুত্রদা অনিশুবা থোং, কলিয়াভুমুরা থোং অসিনা মফম অসিগী কন্নেক্তিবিতীবু হেন্না ফগৎহল্লগনি। মসিসু ঐখোয়না য়াম্না থুনা লোইশিন্নবা হোৎনরি। নোর্থ বেঙ্ক অসিদা লেন ৪গী নেস্নেল হাইৱেগী থবকসু য়াম্না য়াঙনা পায়খৎলি। মমাংগী চয়োলমক্তদা, মহাবাহু ব্রহ্মপুত্রগী খুত্থাংদগী মফম অসিদা ৱাতরৱেগী কন্নেক্তিবিতীদগী হৌদুনা অনৌবা থবক কয়া অমসু হৌদোকখ্রে। বোঙাইগাওগী জোগীঘোপাদা অচৌবা তর্মিনেল অমসুং লোজিস্তিক্স পার্ককী থবক অমসু হৌদোকখ্রে।\nমসিগী মনুং অসিদা, ঙসি, অসম্না করোর লিশিং ৩দগী হেনবা ইনর্জী অমসুং এজুকেসনগী ইনফ্রাস্ত্রকচর প্রোজেক্ত অমগী অনৌবা তেংবাং অমসু ফংলে। ধেমাজি অমসুং মুআলকুচী ইঞ্জিনীয়রিং কোলেজ ওইরো, বোঙ্গাইগাওগী রিফাইনরীদা হৌরিবা থবক ওইরো, দিব্রুগরদা সেকেন্দরী তেঙ্ক ফার্ম ওইরো, নত্ত্রগা তিন্সুকিয়াগী গ্যাস কম্প্রেসর স্তেসন ওইরো, মসিগী প্রোজেক্তশিং অসিনা চাউখৎপা অমসুং মহৈ-তম্বগী হব অমগী মওংদা লমদম অসিগী শক্তাকপু হেন্না মপাঙ্গল লৈহল্লগনি। মসিগী প্রোজেক্তশিং অসিনা অসমগা লোয়ননা খোঙজেল থুনা চাউখৎলক্লিবা ভারতকীসু খুদম অমা ওইরিবনি।\nভারতনা মরোমদোম লেপচবা লেপ্তনা ঙম্নবগীদমক্তা, ঐখোয়গী পাঙ্গল অমসুং থবক তৌবা ঙম্বগী মতিক হেনগৎহনবগী তঙাই ফদবা লৈ। হৌখিবা চহি কয়াদা, ঐখোয়না ভারতমক্তদা রিফাইনিং অমসুং ইমর্জেন্সীগীদমক্তা থাউ থম্ফমগী কেপাসিতীসু য়াম্না হেনগৎহনখ্রবনি। বোঙ্গাইগাও রিফাইনরীদসু রিফাইনিং কেপাসিতী অসি হেনগৎহনখ্রবনি। ঙসি শঙ্গাখ্রিবা গ্যাস য়ুনিৎ অসিনা মফম অসিগী এল.পি.জি. পুথোকপগী মতিকসু হেনগৎহল্লগনি। মসিনা অসম অমসুং অৱাং-নোংপোক লমদমগী মীওইশিংগী পুন্সি মহিংদসু লাইহল্লগনি অমসুং লমদম অসিগী নহাশিংগী ওইনসু থবক ফংবগী খুদোংচাবা য়াম্না হেনগৎহল্লগনি।\nকরিগুম্বা মীওই অমনা খুদোংচাবা য়াম্না ফংলকপা মতমদা, মহাক্কী মশাদা থাদবগী চাংসু য়াম্না হেনগৎলকই। মসিগী থাজবা হেনগৎলকপা অসিনা লমদম অসিদা চাউখৎপা পুরক্কনি অমসুং লৈবাক অসিবুসু চাউখৎহনগনি। ঙসিদি ঐখোয়গী সরকারনা, মসিগী চাউখৎপগী হীরমশিং অসিবু হান্না য়ৌবা ঙমলদ্রবা মফমশিংদা য়ৌহন্নবা কন্না হোৎনরি। অহানবদদি, মীয়াম্বু মখোইনা থোকপা তৌজসনু হায়না থাদোক্লম্বনি। অমুক্তা খন্থবীয়ু, ইং ২০১৪গী মমাংদা, লৈবাক অসিগী ইমুং ১০০গী মনুংদা, শুপ্নগী ইমুং ৫০-৫৫ খক্তদা এল.পি.জি. গ্যাস কন্নেক্সন ফংলম্বনি। অসমদদি রিফাইনরী অমসুং অতোপ্পা খুদোংচাবা কয়া লৈজরবসু, মীওই ১০০গী মনুংদগী মীওই ৪০ খক্তগী মনাক্তা গ্যাস কন্নেক্সন ফংলম্মি। অতোপ্পা মীওই ৬০দদি লৈরমদে। লায়রবা ইচল-ইচানুপীশিংনা চাকখুমগী মৈখু অমসুং অনাবা কয়াগী মরক্তা লৈরকখিবা অসি মখোয়গী পুন্সিগী য়াম্না লাইবক থীবা থৌদোক্নি। ঐখোয়না মসিবু উজ্বালা য়োজনাগী খুত্থাংদগী ফীভম অসিদা অহোংবা পুরকখি। অসমদা ঙসি গ্যাস কন্নেক্সন ফংবগী চাং অসি চাউরাক্না চাদা ১০০ ওইরবগুম্বনি। মফম অসিগী বোঙ্গাইগাও রিফাইনরীগী মনুং চনবা জিলাশিংদা ইং ২০১৪গী মতুংদতা এল.পি.জি. কন্নেক্সন ফংবগী মশিঙ অসি শরুক ৩দগী হেন্না হেনগৎখিবনি। হন্দক্কী চহিগী কেন্দ্রগী বজেত্তা লায়রবা ইচে-ইচল করোর ১দা উজ্বালা এল.পি.জি. কন্নেক্সন লেম্না পীবগী খুদোংচাবা য়াওহনখ্রবনি।\nগ্যাস কন্নেক্সন ওইরো, মৈ ফংবা ওইরো, হার ফংদবগী হীরম ওইরো, মসিদা খ্বাইদগী য়াম্না অৱাবা মাইয়োক্নরিবা মীওইশিং অসি লৈবাক অসিগী লায়রবশিংনি, লৈবাক অসিগী অপিকপা লৌমীশিংনি। নিং-তম্বা ফংলবা মতুংগী দিকেদ ৭ ফাওবদা মৈ ফংদবা খুঙ্গং ১৮,০০০গী মনুংদা অয়াম্বদি অসম অমসুং অৱাং-নোংপোক লমদমদগীনি। লমদম অসিগী তোঙান-তোঙানবা হারগী ইন্দস্ত্রীশিং অসি গ্যাস লৈতবদগী থিংজিনখিবা নত্ত্রগা নীংথিনা মথৌ তৌদ্রে হায়না হায়খিবনি। মসিগী অৱাবদি কনানা নঙই? মসিনা লায়রবা, তঙাই ফদবা অমসুং মিদ্দল ক্লাসকী মীওইশিং অমসুং নহাশিংদা অৱাবা কয়া নংহল্লি অমসুং সরকারনা মসিগী হীরম অসিবু শেমদোক্নবা হোৎনরি। ঙসিদি, প্রধান মন্ত্রী উর্জা গঙ্গা য়োজনাগী মখাদা নোংপোকথংবা ভারত অসি মালেমগী খ্বাইদগী চাউবা পাইপলাইনগা শম্নহনবগী থবক চত্থরি। থৌওং অমসুং ৱাখল্লোন্না চুম্লবদি, থবক-থৌরমদসু অহোংবা লাকই। লান্না খনবগী মতম লোইরক্কনি অমসুং চুম্না তৌবা মীওইশিংগী পুন্সিদসু অহোংবা পুরকই। লৈবাক অসিদা ঙসি গ্যাসকী পাইপলাইনগী নেৎৱর্ক শেম্লক্লিবা অসিগা লোয়ননা লৈবাক অসিগী খুঙ্গং খুদিংদা ওপ্তিকেল ফাইবর তিংলিবা, ইমুং খুদিংদা ঈশিং ফংহন্নবা পাইপ য়ৌহল্লিবা, ইমা ভারতকী তম্বাক্তা ইনফ্রাস্ত্রকচ্র কয়া থাদরিবা অসিনা অনৌবা ভারতকী পুন্সি লেপকদবা লৈই অমনি।\nমরোমদোম লেপচবা ভারত অমা ওইহবদা ঐখোয়গী হৈ-শিংলবা সাইন্তিস্ত, ইঞ্জিনীয়র অমসুং তেক্নিসিয়নশিংনা অচৌবা থৌদাং য়াওরি। হৌখিবা চহিশিংদা, নহাশিংনা স্তার্ত-অপশিংগী খুত্থাংদা লৈবাক অসিগী শিংনবা কয়াগী ৱারোইশিন পুরকপা ঙম্বা অকোয়বা অমা শানবা ঐখোয়না কন্না হোৎনদুনা লাক্লি। ঙসিদি, মালেম পুম্বনা ভারতকী ইঞ্জিনীয়রশিংবু মশক খঙলি। অসমগী নহাশিংদা তৌবা-ঙম্বগী শিংথানীংঙাই ওইরবা মতিক লৈ। মসিগী মতিক অসিবু হেনগৎহন্নবগীদমক্তা রাজ্য সরকারনসু কন্না হোৎনরি। অসম সরকারগী হোৎনজমন্দগী ঙসি মফম অসিদা ইঞ্জিনীয়রিং কোলেজ ২০দগী হেন্না লৈরবনি। মসিগী ফিভম অসি ঙসিদি, ধেমাজী ইঞ্জিনীয়রিং কোলেজ শঙ্গাখিবা অমসুং সুৱালকুচী ইঞ্জিনীয়রিং কোলেজকী উরেপ-উয়ুং তমখিবা অসিনসু হেন্না মপাঙ্গল লৈহল্লে। অতোপ্পা ইঞ্জিনীয়রিং কোলেজ অহুমগী থবক অমসু কন্না চত্থরি হায়না ঐহাক্কী মফমদা পাউদমলকখি। নুপীমচাশিংগী ওইবা অখন্নবা কোলেজ ওইরো, পোলিতেক্নিক ওইরো, নত্ত্রগা অতোপ্পা লুপশিং ওইরো, অসম সরকারনা হীরম অসিগী মতাংদা পাংথোকপা য়াবা থবক খুদিংমক পায়খৎলি।\nঅসম সরকারনা অথুবা মতমদা নেস্নেল এজুকেসন পোলিসীবুসু থবক্তা ওন্থোক্নবা কন্না হোৎনরি হায়না মহাক্না লাউথোকখি। মসিনা মহৈ তম্বীবদা মফম-মফমগী লোলদা তাকপীগদৌরিবা ওইবনা অসমগী মীয়ামদা, মরু ওইনা চা বগানগী থৌমীশিং, সেদ্যুল ত্রাইবশিংদা কান্নবা য়াম্না পীগনি অমসুং মফম-মফমশিংগা মরী লৈনবা খুন্নাই চাউখৎপগী থৌওংদসু য়ুম্ফম ওইগনি। মফম-মফমগী লোলদা মেদিকেলগী মহৈ, তেক্নিকেলগী মহৈ তাকপীবা মতমদা খ্বাইদগী লায়রবা অঙাংশিংসু দাক্তর, ইঞ্জিনীয়র ওইবা ঙম্লগনি অমসুং লৈবাক্কীসু কান্নবা তৌবা ঙম্লগনি। লায়রবা অঙাংশিংগী মমা-মপাশিংগী মঙলানসু মঙফাওনরগনি। অসমগুম্বা রাজ্য অসিদা চা, তুরিজম অমসুং হেন্দিক্রাফকী মতাংদা মরোমদোম লেপচবগী মপাঙ্গল লৈ। অসিগুম্বা ফিভম অসিদা, মফম অসিগী নহাশিংনা স্কুল অমসুং কোলেজতা স্কিল তম্লক্লবদি, হেন্না কান্ননবা ওইগনি। মরোমদোম লেপচবা ঙম্বগী ৱাফম অসি মসিগা মরী লৈনরিবনি। হন্দক্কী বজেৎ অসিদা ত্রাইবেলগী মফমশিংদা এক্লাব্যা মোদেল স্কুল চাম্মা-চাম্মা হাংদোকপগী খুদোংচাবা য়াওরি অমসুং মসিনা অসমগী ওইনা য়াম্না কান্নবা ওইগনি।\nব্রহ্মপুত্রগী থৌজালদগী মফম অসি লৈহাও য়াম্না চেনবা মফম অমা ওইরি। মফম অসিগী লৌমীশিংনা মখোয়গী পোত্থোকশিং হেনগৎহন্নবা, লৌউ-শিংউগী মতাংদা মতমগা চান্নবা খুদোংচাবা ফংহন্নবা, মখোয়গী চাগা হেনগৎহন্নবগীদমক্তা রাজ্য অমসুং কেন্দ্র সরকারনা পুন্না থবক তৌমিন্নরি। লৌমীশিংগী বেঙ্ক একাউন্ততা হকথেংননা শেল হাপ্পা ওইরো, মখোয়গী পেন্সনগী য়োজনা হৌদোকপা ওইরো, মখোয়গী হেল্থ কার্দ শাবা ওইরো, মখোয়গী খুদোংচাবা কয়া য়েংলগা থবক কয়া অমা পায়খৎলি। ঙা-য়োকপদা অহেনবা মিৎয়েং চঙলদুনা ঐখোয়গী সরকারনা হীরম অসিগা মরী লৈনবা তোঙানবা মন্ত্রালয় অমা হান্ননা শেমখ্রবনি। ঙা-য়োকপবু খুমাং চাউশিলহন্নবা নিং-তম্বা ফংলবা তুংদা থাদখিবা শেনফমশিংদগী য়াম্না হেন্না ঐখোয়না সরকারনা হৌজিক থাদরি। ঙা-য়োকপগা মরী লৈনবা লৌমীশিংগীদমক্তা লুপা করোর লিশিং ২০গী য়াম্না চাউরবা স্কিম অমসু শেমখ্রবনি অমসুং মসিদগী অসমগী ঙা-য়োকপগা মরী লৈনবা ঐহাক্কী মরুপশিংনা কান্নবা কয়া ফংগনি। লৈবাক্কী লৌমীশিং, অসমগী লৌমীশিংগী পোত্থোকশিং অসি মালেমগী কৈথেলদা য়ৌহনবা ঙম্নবা সরকারনা হোৎনরি। মরম অসিগীদমক্তা, লৌউবগা মরী লৈনবা আইন কয়াদসু শেমদোকপগী থৌওং পাংথোক্লিবনি।\nঅৱাং থংবা তোর্বানগী চা বগানশিংনা অসমগী শেন্মিৎলোন্দা মরু ওইবা থৌদাং লৌরী মসিগী চা বগানশিংদা থবক তৌরিবা মীওইশিংগী পুন্সি মহিং লাইহনবা অসিদসু ঐখোয়না সরকারনা থবক কয়া পয়ায়খৎলি। ঐহাক্না অসম সরকারনা চা পাম্বী মশিং য়ামদনা থাবা মীওইশিংদা লম ৱায়হনবগী খোঙথাং অমা চত্থবগীদমক্তা থাগৎপসু ফোংদোকচরি।\nলৈবাক অসিবু দিকেদ কয়াদগী লৈঙাক্তুনা লাক্লিবা মীওইশিংনা দিসপুর অসি দিল্লীদগী য়াম্না লাপ্না লৌরম্লে। মসিগী ৱাখল্লোন অসিনা মরম ওইদুনা অসম্না অৱাবা কয়া মায়োক্নরিবনি। অদুবু হৌজিক্তি দিল্লীসে অদোমদগী য়াম্না লাপ্ত্রে। দিল্লী অসি নখোয়গী থোঙমক্তদা লৈরবনি। হৌখিবা চহি কয়াদা, কেন্দ্র সরকারগী মন্ত্রী কয়া অমা মফম অসিদা থাখি। মসি নখোয়গী শিংনবশিং, নখোয়গী লমদম অসিদা পাংথোক্লিবা থবকশিং য়েংশিন্নবা, অমসুং নখোয়গী তঙাই-ফদবশিং য়েংদুনা চান্নবা স্কিম শেম্নবগীদমক্তনি। ঐহাকসু নখোয়গী চাউখৎপগী খোঙচৎ অসিদা নখোয়গা শরুক য়ামিন্নবা ফংনবগীদমক্তা অসমদা কয়ারক লাকখ্রিবনি। অসমদা লমদম অসিগী মীয়ামদা য়াইফবা পুন্সি অমা ফংহন্নবা তঙাই ফদবা হীরম খুদিংমক লৈ। হৌজিক্কী ওইবা অসমগী মীওইশিংগী তঙাই ফদবা অসিদি চাউখৎপা অমসুং শাহৌ লৌবগী ইঞ্জিন অনি অসিগী মপাঙ্গল কনখৎহন্নবা মতম লাকপা অসিদা নখোয়না তেংবাংবা অসিনি। ঐহাক্না অসমগী মীয়ামদা থাজবা পীরি, মদুদি, নখোয়গী তেংবাংদগী, থৌজালদগী, অসমগী চাউখৎপগী খোঙচত্তা হেন্না খোঙজেল থুগৎলগনি অমসুং চাউখৎপগী অনৌবা থাক অমদা য়ৌরগনি।\nনখোয়না মীখল ঙাইরমগনি হায়বা ঐহাক্না খঙই। মমাংগী মীখলগী মতম লাউথোকখিবা অদু মার্চতা ওইখিবিরা হায়না ঐহাক্না খরা-খরা নীংশিংলি। হন্দক্কী চহিদসু, মার্চকী মরক্কী চয়োলদা মীখল লাউথোরকপা য়াবগী ওইথোকপা লৈ হায়না ঐহাক্না খল্লি। মসিদি ইলেক্সন কম্মিসনগী মথৌনি, মখোয়না অদুম তৌজসনু। অদুবু, মীখল লাউথোক্ত্রিঙৈ মমাংদা, অসম, বেঙ্গোল, কেরলা, তমিল নাদু, পুদুচেরীদা চৎপগী তাঞ্জা ফংলিবমখৈ চৎনবা ঐহাক্না হোৎনগনি। করিগুম্বা, মার্চ ৭কী মনুংদা মীখল লাউথোক্লবসু, মতম খরদি অদুমক লৈরি। মমাংগীদা মার্চ ৪দা লাউথোকখিবনি। হন্দকসু, মসিগী মতম অসিগী মরক্তা ওইবা য়াই। অমবু ওইরো, ঐহাক্না নখোয়গী মনাক্তা লাক্নবা হোৎনগনি। অমসুং, ইচিল-ইনাওশিং, ঙসি নখোয় ময়াম অমনা মীশিং য়াম্না লাক্তুনা ঐখোয়বু থৌজাল পীরি। ঐখোয়না চাউখৎপগী মতাংদা লৈরিবা ৱাখল্লোন অসিবু নখোয়না হেন্না মপাঙ্গল হাপ্পীরে। মসিগীদমক্তা, ঐহাক্না নখয়বু থমোয় শেংনা থাগৎচরি। মসিগী থাজবা অসিগা লোয়ননা, চাউখৎপগী প্রোজেক্ত কয়া অসিগীদমক্তা মরোমদোম লেপচবা ঙম্বা অসম অমা শেম্নবগীদমক্তা, ভারতপু চাউখৎহন্নবা অসম্না থৌদাং লৌরিবা অসিগীদমক্তা, অসমগী হৌরক্লিবা চারোল-শুরোনশিংগী য়াইফবা হয়েং অমা শেম্নবগীদমক্তা, অসমগী ঙামীশিং, লৌমীশিং, ইমাশিং, ইচলশিং, ঐহাক্কী অসমগী ত্রাইবেল ইচিল-ইনাওশিংগীদমক্তা ঙসি স্কিম কয়া অমগী উরেপ-উয়ুং তম্লে। মসিগীদমক্তা ঐহাক্না নখোয়বু থাগৎচরি অমসুং য়াইফ-পাউজেল পীরি। খুত্তুম অনি তাশিল্লগা ঐহাক্কা লোয়ননা ভারত ইমানা য়াইফরে হায়না অমুক্তা হায়বীয়ু – ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে।\n(Release ID: 1700012) Visitor Counter : 6\nRead this release in: Malayalam , English , Urdu , Hindi , Marathi , Assamese , Bengali , Punjabi , Gujarati , Odia , Tamil , Telugu , Kannada\n(Release ID: 1700012)


স্তেৎশিং/য়ু.তি.শিংনা অত্মা নির্ভর ভারতকী স্কিমগী মখাদা থাদরকপা লেমহৌরিবা চেঙ অমসুং চনা লেম্না য়েন্থোক্নবা ওগস্ত ৩১, ২০২০ ফাওবদা লোইশিনবা ঙম্লগনি\nমন্ত্রালয়না লেমহৌরিবা স্তেৎ/য়ু.তি. পুম্নমক জনুৱারি ২০২১ ফাওবদা ৱান নেসন-ৱান রেসন কার্দতা য়াওহন্নবা হৌৎনরি: শ্রী রাম ভিলাস পসৱন\nPosted On: 09 JUL 2020 6:54PM by PIB Imphal\nকঞ্জুমর এফিয়র্স, ফুদ এন্দ পব্লিক দিস্ত্রিব্যুসনগী কেন্দ্রগী মন্ত্রী শ্রী রাম ভিলাস পসৱননা ভিদিও কনফরেন্সিংগী খুত্থাংদা ঙসি মিদিয়দা ৱা ঙাংবদা প্রধান মন্ত্রী গরিব কল্যান অন য়োজনা অমসুং অত্মা নির্ভর ভারত অভিয়ানগী থবক থৌরমগী মতাংদা ফোঙদোকখি। শ্রী পসৱননা প্রধান মন্ত্রী শ্রী নরেন্দ্রা মোদীগী পি.এম.জি.কে.এ.ৱাই. নবেম্বর ২০২০ ফাওবা থা মঙা শাংদোকখিবগী ৱারেপ অদু তরাম্না ওকখ্রে। মহাক্না হায়রি প্রধান মন্ত্রী শ্রী নরেন্দ্রা মোদীনা লৈত-লাইরবা মীওইশিং কোবিদ-১৯গী লায়চৎকী মতম অসিদা চরা হেন্দনবগীদমক্তা খ্বাইদগী চাওবা চেঙ য়েন্থোকপগী স্কিম অনি– পি.এম.জি.কে.এ.ৱাই. অমসুং এ.এন.বি.এ. হৌদোকখি। থাদখিবা লেমহৌরিবা চেঙশিং অত্মা নির্ভর ভারত অভিয়ানগী বেনিফিসরিশিংদা লেম্না য়েন্থোকপগী অহেনবা মতম পীদুনা ওগস্ত ৩১, ২০২০ ফাওবা শাংদোকপগী মতাংদসু শ্রী পসৱননা মিদিয়াদা থমখি। শ্রী পাৱননা হায়খি স্কিম অনি অসি ইমপ্লিমেন্ত তৌবনা লৈবাক অসিদা থোক্লিবা কোবিদ-১৯গী লায়চৎনা শেন্মীলোনদা অকায়বা পীবনা মরম ওইরগা লৈত-লাইরবনা থেংনরিবা অৱাবশিং অসি ফগৎহন্নবা ঙম্লগনি।\nমাইগ্রেন্ত শিন্মীশিংদা চেঙ য়েন্থোকপা: (অত্মা নির্ভর ভারত পেকেজ)\nএ.এন.বি.এ.গী লেম্না চেঙ য়েন্থোকপা ওগস্ত ৩১, ২০২০ ফাওবা শাংদোকপগী মতাংদা ফোঙদোক্লদুনা শ্রী রাম ভিলাস পসৱননা হায়খি স্কিম অসি মে ১৫, ২০২০দা হৌদোকখি অমসুং তশেংবা বেনিফিসরিশিং খঙদোকপগী থবক্তা মতম খরা চংখি মরম অসিনা স্তেৎ/য়ু.তি.শিংনা চিংখ্রবা চেঙ এল.এম.তি. ৬.৩৯গী লেমহৌরিবা অদু ওগস্ত ৩১, ২০২০ ফাওবা য়েন্থোকপগী মতম শাংদোকখ্রে। মহাক্না হায়খি হৌজিক স্তেৎশিং/য়ু.তি.শিংনা থাদখিবা লেমহৌরিবা চেঙ অমসুং চনা এ.এন.বি.গী মখাদা ওগস্ত ২০২০ ফাওবদা লেম্না য়েন্থোকপা ঙম্লগনি\nনফসা নত্রগা স্তেৎ স্কিম পি.দি.এস. কার্দকী মখাদা কোনশিন্দবা মাইগ্রেন্ত শিন্মীশিং, পন্দুনা লৈরিবা অমসুং লাইরবা ইমুংশিংদা অত্মা নির্ভর ভারত পেকেজকী মখাদা ইমুং অমদা মীওই অমগী চেঙ কে.জি. ৫ অমসুং চনা কে.জি. ১ লেম্না য়েন্থোকখ্রে।\nস্তেৎশিং অমসুং য়ু.তি.শিংনা চেঙ এল.এম.তি. ৬.৩৯ চিংখ্রে। স্তেৎশিং অমসুং য়ু.তি.শিংনা মেদা বেনিফিসরি কোতি ২.২৪দা অমসুং জুন ২০২০দা বেনিফিসরি কোতি ২.২৫দা চেঙ এম.তি. ২,৩২,৪৩৩ য়েন্থোকখ্রে। স্তেৎশিং অমসুং য়ু.তি.শিংদা চনা এম.তি. ৩৩,৬২০ পীথখ্রে হায়না মহাক্না ফোঙদোকখি। তোঙান তোঙানবা স্তেৎশিং অমসুং য়ু.তি.শিংনা অপুনবা চনা এম.তি. ৩২,৯৬৮ চিংখিবগী মনুংদা এম.তি. ১০,৬৪৫ য়েন্থোকখ্রে।\nপ্রধান মন্ত্রী গরিব কল্যান অন য়োজনা - ১:\nয়ু.তি.শিংনা অপুনবা চেঙ এল.এম.তি. ১১৬.০২ চিংখি হায়না শ্রী পসৱননা ফোঙদোকখ্রে। ২০২০গী এপ্রিল থাদা চেঙ এল.এম.তি. ৩৭.৪৩ (৯৪%) বেনিফিসরি কোতি ৭৪.১৪দা য়েন্থোকখ্রে, মে ২০২০দা চেঙ এল.এম.তি. ৩৭.৪১ (৯৪%) বেনিফিসরি কোতি ৭৩.৭৫দা য়েন্থোকখ্রে অমসুং ২০২০গী জুন থাদা চেঙ এল.এম.তি. ৩২.৪৪ (৮২%) বেনিফিসরি কোতি ৬৪.৪২দা য়েন্থোকখ্রে।\nহৱাইগী ওইনা হৌজিক ফাওবদা স্তেৎশিং/য়ু.তি.শিংদা হৱাই এল.এম.তি. ৫.৮৩ থাদোকখ্রে অমসুং স্তেৎশিং/য়ু.তি.শিংদা এল.এম.তি. ৫.৭২ য়ৌখ্রে অদুগা হৱাই এল.এম.তি. ৪.৬৬না য়েন্থোকখ্রে হায়না শ্রী পসৱননা পাউদমখি।\nপ্রধান মন্ত্রী গরিব কল্যান অন য়োজনা - ২:\nহৌজিক থেংনরিবা অৱাবা অমসুং লৈত-লাইরবা মতেং পাঙবীবা মথৌ তাবা অসি য়েংলগা প্রধান মন্ত্রী শ্রী নরেন্দ্রা মোদীনা পি.এম.জি.কে.এ.ৱাই. স্কিম মথং থা মঙা হায়বদি নবেম্বর ২০২০ ফাওবা শাংদোকখ্রে। মন্ত্রীনা জুলাই ৮, ২০২০দা স্তেৎ/য়ু.তি. পুম্নমক্তা পি.এম.জি.কে.এ.ৱাই.গী অহেনবা চেঙ/গেহু মীওই অমদা থা অমগী কে.জি. ৫ জুলাই-নবেম্বর ফাওবা নফসাগী বেনিফিসরি কোতি ৮০.৪৩দা (এ.এ.ৱাই. মীওই কোতি ৯.২৬ অমসুং পি.ঐচ.ঐচ. মীওই কোতি ৭১.১৭দা; চান্দিগর, পুদুচেরী অমসুং দদ্রা অমসুং নগর হভেলিদা দি.বি.তি. কেশ ত্রান্সফরগী মখাদা কোনশিনবা য়াওনা)দা য়েন্থোক্নবা ওর্দর অদু থোকখ্রে। বেনিফিসরি কোতি ৮১দা অপুনবা চেঙ এল.এম.তি. ২০৩ য়েন্থোক্লগনি।\nমহাক্না হায়খি পি.এম.জি.কে.এ.ৱাই.-২গী ওইনা অপুনবা চেঙ এল.এম.তি. ২০১.১ স্তেৎশিং অমসুং য়ু.তি.শিংদা জুলাইদগী নবেম্বর ২০২০ ফাওবগী থা মঙাগী থাদখ্রে। মসিদা গেহু এম.এম.তি. ৯১.১৪ অমসুং চেঙ এল.এম.তি. ১০৯.৯৪ য়াওরি। স্কিম অসিগী মখাদা স্তেৎ/য়ু.তি. মরিসা গেহু অমসুং স্তেৎ/য়ু.তি. ১৫দা চেঙ য়েন্থোক্নবা থাদখ্রে।\nঅপুনবা চেঙ হৱাইগী স্তোক:\nফুদ কোর্পরেসন ওফ ইন্দিয়াগী তাং ০৯.০৭.২০২০গী রিপোর্তকী মতুং ইন্না, এফ.সি.আই.দা হৌজিক চেঙ এল.এম.তি. ২৬৭.২৯ অমসুং গেহু এল.এম.তি. ৫৪৫.২২ লৈরি। মসিনা অপুনবা চেঙ হৱাইগী স্তোক এল.এম.তি. ৮১২.৫১ লৈরগনি (গোদাউন্দা য়ৌরক্ত্রিবা হৌজিক লৈশিল্লিবা গেহু অমসুং ফৌ য়াওদনা)।নফসা অমসুং অতোপ্পা য়াইফ থৌরাংগী স্কিমশিংগী মখাদা থা অমগী মথৌ তাবা চেঙ অসি এল.এম.তি. ৫৫ রোম ওই।\nলোকদাউন হৌখিবদগী চেঙ এল.এম.তি. ১৩৯.৯৭ চিংখ্রে অমসুং রেল রেক ৪৯৯৯গী খুত্থাংদা পুথোক-পুশিন তৌখি। জুলাই ১, ২০২০দগী রেল রেক ২৭৮কী খুত্থাংদা চেঙ এল.এম.তি. ৭.৭৮ চিংখ্রে অমসুং পুথোক পুশিন তৌখ্রে। রেল লম্বী নত্তনা, লম্বী অমসুং ঈশিং লম্বীশিংগী খুত্থাংদা পুথোক পুশিন তৌখি। জুলাই ১, ২০২০দগী অপুনবা চেঙ এল.এম.তি. ১১.০৯ পুথোকখ্রে অমসুং অৱাং-নোংপোক থংবা স্তেৎশিংদা জুলাই ১, ২০২০দগী চেঙ এল.এম.তি. ০.২৮ পুশিনখ্রে।\nচেঙ হৱাই প্রোক্যুর্মেন্ত:\n০৮.০৭.২০২০ ফাওবদা অপুনবা গেহু এল.এম.তি. ৩৮৯.৪৫ (আর.এম.এস. ২০২০-২১) অমসুং অপুনবা চেঙএল.এম.তি. ৭৪৮.৫৫ (আর.এম.এস. ২০১৯-২০) প্রোক্যুর তৌখ্রে।\nৱান নেসন ৱান রসন কার্দ:\nজনুৱারি ২০২১ ফাওবদা স্তেৎ/য়ু.তি. পুম্নমক ও.এন.ও.আর.সি.গী বোর্দতা য়াওহন্নবা মন্ত্রী হোৎনরি হায়না শ্রী পসৱননা হায়খি। মমাংদা স্তেৎ/য়ু.তি. কয়ানা লম্বী থোংগা মরী লৈনবা খুদোংচাবা থেংনখিবা অদু মহাক্না ফোঙদোকখি, হীরম অসিদা মহাক্না দি.ও.তি.গা লোয়ননা সমস্যা অসি কোকহন্নবা হোৎনরি অমসুং গ্রাম পঞ্চায়ৎ খুদিংদা চহি অমগী মতমগী নেৎ কন্নেক্সন লেম্না পীনবা প্রপোজেল অমা তৌখিবা লৈ হায়না মহাক্না ফোঙদোকখি।\n(Release ID: 1637695) Visitor Counter : 53\n(Release ID: 1637695)


জিয়া রাই, চহি ১২শুরবী নেবেলগী অঙাংনা, কিলোমিতর ৩৬ ইরোইদুনা ওতিজম স্পেক্ত্রম দিসওর্দরগী মরমদা খঙহনখ্রে\nPosted On: 18 FEB 2021 2:10PM by PIB Imphal\nমিস জিয়া রাই, চহি ১২শুরবী নেবেল সেলর মদন রাইগী মচানুপীনা, ২০২১গী ফেব্রুৱারীগী ১৭তা বান্দ্রা-ৱোর্লি শমুদ্র লম্বী অসিদা গেতৱে ওফ ইন্দিয়া ফাওবা কিলোমিতর ৩৬ পুং ০৮ অমসুং মিনিত ৪০গী মনুংদা পুৱারী শেমখ্রে। মহাক অসি ঔতিজম স্পেক্ত্রম দিসওর্দর (এ.এস.দি.) হায়না খঙনবা কেস অসি লৈবা মীওইনি অমসুং মহাক্না মায় পাক্না ইরোইদুনা মসিগী মরমদা মীয়ামদা খঙহনখি। মহাক্না মহাক্কী মায় পাক্নবা রেকোর্দ তাল্লিবা অসি বান্দ্রা-ৱোর্লি শমুদ্র লম্বী অসিদগী ২০২১গী ফেব্রুৱারী ১৭কী অয়ুক পুং ০৩৫০ তাবা মতমদা হৌখি অমসুং গেতৱে ওফ ইন্দিয়া পুং ১২৩০দা লোইশিনখি। ইরোইবগী থৌরম অসি ইন্দিয়াগী শ্বিমিং ফেদেরেসন্না শকখংলবা শ্বিমিং এসোসিএসন ওফ মহারাস্ত্রাগী মিয়েং মখাদা পাংথোকপনি। থৌরম অসি য়ুথ অমসুং স্পোর্ত এফিয়র্স মিনিস্ত্রীগী এফ.আই.তি. ইন্দিয়া মুভমেন্তগা মরী লৈননা শিনবনি।\nএৱার্দ পীবগী থৌরম অসি গেতৱে ওফ ইন্দিয়াদা ২০২১গী ফেব্রুৱারী ১৭ তা পাংথোকখি। মিস জিয়া রাই গ্রেতর মুম্বাই অমাচর এক্বাতিক এসোসিএসন (জি.এসম.এ.এ.এ.)গী প্রসিদেন্ত শ্রীমতি জারির এন. বালিৱালানা ত্রোফী পীবগা লোয়ননা থাগৎখি।\nমিস জিয়া রাই ২০২০গী ফেব্রুৱারীগী ১৫দা কিলোমিতর ১৪ শাংবা ইলিফেন্ত ইথৎতগী গেতৱে ওফ ইন্দিয়া ফাওবা পুং ০৩গা মিনিত ২৭ অমসুং সেকেন্দ ৩০দা হান্ননা ইরোইদুনা এ.এস.দি. লৈবা নহা ওইরিবা নুপী মচা অমনা অহাংবা ইশিংদা কিলোমিতর ১৪ ইরোইদুনা রেকোর্দ থমখি।\n(Release ID: 1699039) Visitor Counter : 100\n(Release ID: 1699039)


পি.এম.না ২৬/১২/২০২১দা ‘মন কী বাত’কী ৮৪শুবা তাঙ্কক্তা ঙাংখিবা ৱারোলগী মনিপুরী ৱাহন্থোক\nPosted On: 26 DEC 2021 11:24AM by PIB Imphal\nঐহাক্কী নুংশিরবা লৈবাক মীয়ামশিংবু খুরুমজরি। অদোম্না হৌজিক ২০২১বু বিদায় পীদুনা ২০২২বু তরাম্না ওক্নবা শেম শাদুনা লৈনরমগনি। অনৌবা চহি লাকপদা, মীওই খুদিং, লুপ খুদিংনা লাক্কদৌরিবা চহিসিদা হান্নদগী হেন্না ফবা ওইগে অমসুং পাংথোক্কে হায়বা ৱারেপ লৌনৈ। মমাংগী চহি ৭তগী ‘মন কী বাত’নসু লৈবাক, খুন্নাই অমসুং মীওই অমমমগী অফবা থৌওংশিং পুথোক্তুনা ঐখোয় খুদিংদা হেন্না অফবা তৌনবা অমসুং ফগৎহন্নবা হোৎনবগী ইথিল পীদুনা লাক্লি। মসিগী চহি ৭ অসিদা ঐহাক্না ‘মন কী বাত’ পাংথোক্লিঙৈদা সরকারগী মাই পাকপশিংগী মতাংদা ৱারী শারম্বা য়াই, অদোম্নসু মসিবু পাম্লমগনি; য়াম্না থাগৎলমগনি! মিদিয়াগী মিৎয়েং, পাউচেগী হেদলাইন্দগী লাপ্না লৈদুনা শিংথানীংঙাই ওইবা থবক পাংথোকপা মীওই মিলিয়ন কয়া অমা লৈ হায়বসি ঐহাক্না দিকেদ কয়াদগী থেংনরক্লিবা থবকশিংদগী খঙখ্রে। মখোয়না হয়েংগী য়াইফনবগীদমক্তা মখোয়গী ঙসিবু কত্থোক্লি। লৈবাক অসিগী হৌরক্কদৌরিবা চারোন-শুরোনশিংগীদমক্তা, মখোয়না ঙসি মথৌ চিনহল্লি। অসিগুম্বা মীওইগী ৱারী শাবসি য়াম্না নুংঙাই, অরুবা ইথিল অমা পী। ঐহাক্কী ওইনদি, ‘মন কী বাত’ অসি অসিগুম্বা মীওইশিংগী হোৎনবা কনবনা থল্লবা নীংথিরবা লৈকোল অমা মতম পুম্বদা ওইরি অমসুং ঐহাক্না মন কী বাত’ অসিদা থা খুদিংগী হোৎনরিবা অসিদি লৈকোল অসিদগী করম্বা লৈনাবু অদোমগীদমক্তা খনসিগে হায়বসিনি। ঐখোয়গী লৈবাক্কী মমল নাইদ্রবা গুনগী লনশিং অসিদগী অফবা থৌওংশিংনা লেপ্তনা চেন্থবা অসিদা ঐহাক্না য়াম্না নুংঙাইজৈ। অদুগা ঙসি লৈবাক অসিনা নিংতম্বগী অমৃত মহোৎসব পাংথোক্লিবা অসিদা ঐহাক্না পনখ্রিবা জনশক্তি, মীওই খুদিংগী পাঙ্গল, মখোয়না হোৎনজরিবা, শুবা-নোম্বা কল্লীবা অসিনা ভারত অমসুং মীওইবা খুন্নাইগীদমক্তা য়াইফরবা হয়েং অমা শোইদনা লৈহল্লগনি।\nমরুপশিং, মসিদি মীয়ামগী পাঙ্গলনি, মীয়াম্না পুন্না হোৎনমিন্নবদগী ভারতনা চহি ১০০গী মনুংদা লাকপা খ্বাইদগী চাউবা লাইচৎ অসিগা লান্থেংনবা ঙম্লিবনি। ঐখোয়না লুরবা তাঞ্জা খুদিংদা ইমুং-মনুং অমগুম্না অমত্তা ওইনা লেপমিন্নখি। লৈকায় অমদা নত্ত্রগা শহর অমদা লৈবা অতোপ্পা মীওই অমগী তেংবাংগীদমক্তা মীওই খুদিংনা মখোয়না পাংথোকপা ঙম্বগী চাংদগী হেন্না পাংথোক্নখি। ঐখোয়না ভারতকী ভেক্সিন কাপ্পগী মশিংগা মালেমগী মশিংগা চাংদম্নবা মতমদা, লৈবাক অসিনা মমাংদা অমুক্তা পাংথোকখিদ্রিবা থৌওং অমা পাংথোকপগুম ফাওই। কয়াদা চাউবা পান্দম অমা ফংখ্রিবনো! ভেক্সিন দোজ মিলিয়ন ১৪০ হেনবা অসি ভারত মচা খুদিংগী মাই পাকপনি। মসিনা ভারত মচা খুদিংনা পথাপসিদা, সাইন্স অমসুং সাইন্তিস্তশিংদা থাজবা থম্ববু উৎপদা নত্তনা খুন্নাইগীদমক্তা পাংথোকফম থোকপা থৌদাং য়ারিবা ঐখোয় ভারত মচাশিংগী ৱাখল চেতপগী খুদম অমসু ওইরি। অদুবু মরুপশিং, কোরোনাগী অনৌবা ভেরিএন্ত অমনা থোংজিন্দা থিল্লক্লবনি হায়বসু ঐখোয়না কাওরোইদবনি। মালেমগী লাইচৎ অসিবু মাইথীবা পীনবা ঐখোয়না নাগ্রিক অমা ওইনা পাংথোকপা ইথৌ অসি য়াম্না মরু ওই হায়বসি ঐখোয়না মমাংগী চহি ২দা থেংনদুনা খঙলবনি। ঐখোয়গী সাইন্তিস্তশিংনা মসিগী ওমিক্রোন হায়রিবা অনৌবা ভেরিএন্ত অসিবু লেপ্তনা থিজিল্লি। মখোয়না নুমিৎ খুদিংগী অনৌবা দেতা ফংলি, মখোয়গী পাউতাকশিংদা থবক পাংথোক্লি। অসিগুম্বা ফিভম অসিদা, ইশানা খঙনা চৎপা, ইশাগী লিচৎ লাকশিনবনা লৈবাক্না কোরোনাগী অনৌবা ভেরিএন্ত অসিগা মাইয়োক্নবা ঙম্বগী পাঙ্গল ওইগনি। অসিগুম্বা ঐখোয় পুনবগী পাঙ্গল অসিনা কোরোনাবু মাইথীবা পীগদৌরিবনি, মসিগী ইথৌদাংগী ৱাখল্লোন অসিগা লোয়ননা ঐখোয়না ২০২২দা খোঙ থাংজিনগদবনি।\nঐহাক্কী নুংশিরবা লৈবাকমচাশিং, ভগবান শ্রী কৃষ্ণনা মহাভারতকী লনফমদা অর্জুন্দা অসুম্না হায়খি – ‘নভহ স্প্রিশম দীপ্তম’। মসিনা হায়বদি, চাউথোকচবগা লোয়ননা অতিয়াবু শোকউ হায়বনি। ৱাফম অসি ইন্দিয়ন এয়র ফোর্সকী মোতোসু ওইরি। মা ভারতগী সেবা তৌরিবা পুন্সি কয়ানা চাউথোকচবগা লোয়ননা নুমিৎ খুদিংগী ৱাংলবা অতিয়াদা পাইরি; মখোয়না ঐখোয়দা পরা কয়া অমা তম্বীরি। গ্রুপ কেপ্তেন বরুন সিংহগী পুন্সিসু অসিগুম্বা পুন্সি মখল অমনি। থা অসিদা তমিল নাদুদা খুদোংথীবা থোকখিবা হেলিকোপ্তর অদু বরুন সিংহনা পাইখিবনি। খুদোংথীবা থৌদোক অদুদা ভারতনা লৈবাক্কী অহানবা সি.দি.এস., জেনেরেল বিপিন সিংহ রাৱৎ অমদি মহাক্কী লোয়নবীগা লোয়ননা অতোপ্পা অথৌবা খরগী পুন্সি মাঙখি। বরুন সিংহনা অশিবগা নুমিৎ কয়ানি লান্থেংনখি, অদুবু মহাকসু ঐখোয়বু থাদোক্তুনা চৎখি। বরুন্না হোস্পিতালদা লৈরম্বা মতমদা, ঐহাক্কী থম্মোই শোকহনখিবা করিগুম্বা অমা ঐহাক্না সোসিএল মীদিয়াদা উখি। হন্দক্কী চহিগী ওগস্ত অসিদা মহাক্কী মফমদা শোর্য়া চক্র পীখিবতা ঙাইরিবনি। মহাক্না অসিগুম্বা ইকায় খুম্নবগী থৌওং অসিগী মতুংদা মহাক্কী স্কুলগী প্রিন্সিপালদা চিথি অমা ইরমখি। চিথি অসি পারুরবা মতুংদা, মহাক্না মাই পাকপগী অসিগুম্বা থাক অসি য়ৌরবা ফাওবদা মহাকপু শেম্বীরকখিবা মহাক্কী স্কুলবু খক কাওখিদে হায়বসি ঐহাক্কী ৱাখলদা লাকপা অহানবা ৱাফম্নি। অনিশুবদা, মহাক্না নুংঙাইবা ফোংদোকপগী মতম ফংবা মতমদা, মহাক্না লাক্কদৌরিবা চারোন শুরোনগীদমক্তা খনখি। মহাক্কী স্কুলদা তম্লিবা মহৈরোইশিংগী পুন্সিশিংসু নুংঙাইবা ফোংদোকফম থোকই হায়না মহাক্না খনখি। মহাক্না মথৌনাদা নাপল কাখিদে, মদুগী মহুত্তা মহাক্কী মাইথীখিবশিংগী মতাংদা ওইনা পনখি। মহাক্কী অশোনবশিংবু মহাক্না খুদোংচাবদা করম্না ওন্থোকখিবগে হায়না মহাক্না ইখি। মহাক্কী চিথিগী শরুক অমদা মহাক্না অসুম্না ইখি, “ময়াইগী থাক্তা লৈবসি করিসু কায়দে। মীওই খুদিংনা স্কুলদা মীথোই মীহেল্লোই অমসুং মীওই খুদিংনা ৯০গী চাংদা মার্ক ফংবা ঙম্লোই। করিগুম্বা ঙম্লবদি, মদু য়াম্না শিংথানীংঙাই ওইবা মাই পাকপনি অমসুং থাগৎফম থোকই। অদুবু করিগুম্বা ঙমদবা থোক্লবদি, নহাক অসি ময়াইগী থাক্তা লৈগদবনি হায়না কৈদৌনুংদা খনগনু। নহাক্না স্কুলদা ময়াইগী থাক্তা লৈবা য়াই, অদুবু মদুনা নহাক্কী তুংগী পুন্সিগী চাং ওনগদবা নত্তে। অদোমগী অপাম্বা খঙদোকউ – মদুনা আর্ত, ম্যুজিক, গ্রাফিক দিজাইন নত্ত্রগা লিতরেচরনচিংবা ওইবা য়াই। নহাক্না তৌবা খুদিংদা পুকচেল শেংউ, খ্বাইদগী ফনা তৌ। ঐনা খরা হেন্না হোৎনরমগদবনি খল্লগা ফমুংদা তুম্বা কৈদৌনুংদা চঙগনু”।\nমরুপশিং, চাংচৎকী চাংদা লৈবদগী থোইদোক হেন্দোকপগী চাংদা য়ৌনবা মহাক্না পীরিবা মন্ত্র অসিসু চপ মান্ননা মরু ওই। মহাক্কী চিথিদা মহাক্না অসুম্নসু ইরম্মি –\n“কৈদৌনুংদা নিংহন্নবা তৌগনু। অদোমগী অপাম্বা অদুদা ফজনা তৌবা ঙমদ্রে হায়না কৌদৌনুংদা খনগনু। মদু লায়না লাক্লোই, মতম অমসুং কত্থোকপা কয়া চঙগনি। ঐহাক অসি ময়াইগী চাংদা লৈরম্মি, অদুবু ঙসিদি, ঐহাক্কী কেরিয়রদা অরুবা মাইলস্তোন কয়া ইয়ৌরে। ক্লাস ১২ বোর্দকী মার্ক্না অদোম্না পুন্সিদা ফংবা ঙম্বা ফিদম লেপকনি হায়না কৈদৌনুংদা খনগনু। ইশাদা থাজবা থম্মু অমসুং মদুগীদমক্তা হোৎনৌ”।\nমহাক্না মহৈরোই অমখক ওইরবসু ইথিল পীবা ঙম্লবদি, মদু য়াম্না চাউবা মাই পাকপা অমনি হায়না মহাক্না ইরমখি। অদুবু, ঐহাক্না ঙসি হায়নীংবদি মহাক্না লৈবাক পুম্বদা ইথিল পীরে হায়বসিনি। মহাক্কী চিথিনা মহৈরোইশিংগী মতাংদা খক্তা পনবা ওইরবসু, মহাক্না ঐখোয়গী খুন্নাই পুম্বদা ৱারোল অমা পীরম্লবনি।\nঐহাক্না চহি খুদিংগী মহৈরোইশিংগী পরিখা লাকপা মতমদা মখোয়দা অসিগুম্বা হীরমগী মতাংদা ৱারী শাই। ঐহাক্না হন্দক্কী চহিদসু পরিখাগী মমাংদা মখোয়গা ৱারী শাগে খল্লি। মসিগী থৌরমসিগী রেজিস্ত্রেসন অসি নুমিৎ নিনিগী মতুংদগী, দিসেম্বর ২৮দগী mygov.inদা হৌগনি। রেজিস্ত্রেসন অসি দিসেম্বর ২৮দগী জনুৱারী ২০ ফাওবা চত্থগনি। মসিগীদমক্তা, ক্লাস ৯দগী ১২ ফাওবগী মহৈরোই, ওজা অমসুং মমা-মপাশিংগী ওইনা ওনলাইন্দা কম্পিতিসন অমা শীনগনি। ঐহাক্না অদোম খুদিংনা মসিদা শরুক য়াহন্নীংই। অদোমগা উন্নবগী খুদোংচাবা ফংজনীংই। ঐখোয়না পুন্দুনা পরিখা, কেরিয়র, মাই পাকপা অমসুং মহৈরোইশিংগী পুন্সিগী মতাংগা মরী লৈনবা হীরম কয়াদা ৱারী শান্নমিন্ননীংই।\nঐহাক্কী নুংশিরবা লৈবাক মচাশিং, মন কী বাত অসিদা হৌজিক ঐহাক্না অরাপ্পা ঙমখৈ ৱাংমদগী লাকপা করিগুম্বা অমা অদোমদা তাহনগনি। মসিনা অদোম্বু য়াম্না নুংঙাইহনবগা লোয়ননা অঙকপসু ফাওহনগনি।\n(ঈশৈ নোংমাইগী খুৎলায়+খোঞ্জেল (বন্দে মাতরম))\nবন্দে মাতরম, বন্দে মাতরম\nসশ্যশ্যামলনমাতরম, বন্দে মাতরম\nসুহাসিনি স্বীত তোকর\nমসি তাবদা অদোম্না চাউথোকচবা পোকপগা লোয়ননা শোইদনা নুংঙাইবা ফাওরমগনি হায়না ঐহাক্না থাজৈ। বন্দে মাতরমদা চেল্লিবা ইথিল অসিনা ঐখোয় খুদিংদা চাউথোকচবা অমসুং নুংঙাইবনা থনহল্লি।\nমরুপশিং, মসিগী ফজরবা বিদিও অসি কদাইদগী লাক্লিবনো হায়না অদোম্না শোইদনা খল্লমগনি, করম্বা লৈবাক্তগী লাক্লিবনো খল্লমগনি। মসিগী পাউখুম্না অদোম্বু ঙকহনগনি। বন্দে মাতরনবু লান্থোক্লিবা মহৈরোইশিং অসি গ্রীতগীনি। মখোয়না মফমদুগী ইলিয়াদা লৈবা স্কুল অমদা তম্লি। মখোয়না বন্দে মাতরম্বু ফজনা অমসুং থম্মোইদগী শক্লিবা মওং অসি তসেংনা নীংথিজৈ অমসুং থাগৎনীংঙাইনি। অসিগুম্বা থৌওং অসিনা লৈবাক অনিবু নকশিন্নহল্লি। ঐহাক্না গ্রীস্কী মহৈরোই অমসুং ওজাশিংবু থাগৎচরি অমসুং য়াইফ পাউজেল পীজরি। ঐহাক্না নিংতম্বগী অমৃত মহোৎসব অসিগী মনুংদা মখোয়গী হোৎনজমনবু থাগৎচরি।\nমরুপশিং, ঐহাক্না লখনৌদা লৈবা নিলেশজীগী পোস্তকী মতাংদা ৱারী শানীংই। নিলেশজীনা লখনৌদা পাংথোকপা তোপ-তোপ্পা দ্রোন শো অমবু থাগৎলক্লি। শো অসি লখনৌগী রেসিদেন্সী এরিয়াদা পাংথোকখিবনি। ১৮৫৭কী অহানবা নিংতম ইহৌগী খুদমশিং অসি রেসিদেন্সী ফক্লাংদা ঙসিসি মমি তারি। রেসিদেন্সীদা পাংথোকখিবা দ্রোন শো অসিদা ভারতকী নিংতম ইহৌগী তোঙানবা থৌদোক কয়াগী শক্তম পুথোকখি। চৌরি চৌরা আন্দোলন ওইরো, কাকোরি ত্রেন থৌদোক ওইরো নত্ত্রগা নেতাজীগী য়েৎনবা লৈত্রবা মথৌনা ওইরো, মসিগী দ্রোন শো অসিনা মীয়াম খুদিংগী পুক্কনিং শুমহৎখি। মসিগা মান্ননা, অদোমসু অদোমগী শহর, খুঙ্গংগা মরী লৈনবা নিংতম ইহৌগা মরী লৈনবা থৌদোক কয়া মীয়াম মাংদা পুথোকপা য়াগনি। অদোম্না মসিগীদমক্তা তেক্নোলোজীগী মতেং লৌবসু য়াই। নিংতম্বগী অমৃত মহোৎসবনা নিংতম ইহৌগী থৌদোক কয়া নৌহৌননা হিংহনবা য়াবগী খুদোংচাবা কয়া ঐখোয়দা পীরি। মসিদি করিগুম্বা অমা তৌনিংই হায়বা উৎপগী অমসুং লৈবাক্কীদমক্তা অনৌবা ৱারেপ লৌবগী ইথিল য়াম্না পীবা কুমহৈনি, পুক্নিং থৌগৎপা মিৎকুপ্নি। নিংতম ইহৌগী অসিগুম্বা শক্নাইরবা মীওইশিংদগী ইথিল লৌবা লেপ্লোইসি, লৈবাক্কীদমক্তা পাংথোকপা থবক কয়াগী মপাঙ্গল লৈহন্নবা হোৎনবা লেপ্লোইসি।\nঐহাক্কী নুংশিরবা লৈবাক মচাশিং, ঐখোয়গী ভারত অসি অতোপ্পবু করিগুম্বা অমা পাংথোকহন্নীংবগী ইথিল পীবা ময়ামগা মান্নদবা তোঙানবা হৈ-শিংবা কয়ানা থনবনি।তেলঙ্গনাদগী দাঃ কুরেল বিথলাচার্য়জীসু অসিগুম্বা মীওই অমনি। মহাক্কী চহি ৮৪ শুরে। মঙলান মঙফাওনবগী মতাংদা চহিনা অহোংবা অমত্তা লৈহন্দে হায়বসি বিথলাচার্য়জীনা খুদম ওইনা তাক্লি। মরুপশিং, মহাক্না অঙাং ওইরিঙৈদগী হৌনা অচৌবা লাইব্রেরী অমা হাংবগী অপাম্বা লৈদুনা লাকখি। মতমদুদা, লৈবাক অসি মীখা পোল্লম্মি, খুদোংচাদবা ফিভম কয়া অমা লৈবদগী মহাক্কী অপাম্বা অসি মঙলান ওইনা অদুমক লৈরকখি। মতমগী মতুং ইন্না, বিথলাচার্য়জীনা লেকচরর ওইরকখি, তেলেগু লোনবু কুপ্না নৈনখি অমসুং মরী লৈনবা থবক কয়া অমা পাংথোকখ্রে। মহাক্না চহি ৬-৭কী মমাংদগী মহাক্কী মঙলান মঙফাওনহনবা হৌরকখি। মহাক্কী মশাগী লাইরিকশিং থমদুনা লাইব্রেরী অপিকপা অমা হৌদোকখি। মহাক্কী পুন্সিগী তাঞ্জবা শেল খুদিংমক মসিদা থাদখি। মীয়াম্না তপ্না-তপ্না চঙলকপা অমসুং তেংবাংবা হৌরকখি। য়দাদ্রি-ভুবনাগিরি জিলাগী রমন্নাপেৎ দিবিজন্দা লোইরিবা লাইব্রেরী অসিদা চাউরাক্না লাইরিক লাখ ২মুক লৈ। লাইরিক তম্বগী মতাংদা মহাক্না থেংরকখিবা খুদোংচাদবশিংগুম্না অতোপ্পা কনা অমত্তনা থেংনরক্লম্লোই হায়না বিথলাচার্য়জীনা হাই। ঙসিদি, মহৈরোই মশিং য়াম্বনা লাইব্রেরী অসিগী কান্নবা লৌবা উবদা মহাক্না য়াম্না হরাওবা পোকচৈ। মহাক্কী থৌওং অসিনা ইথিল পীদুনা, অতোপ্পা খুঙ্গং কয়া অমসু লাইব্রেরী হাংবা হৌনরক্লে।\nমরুপশিং, লাইরিকশিংনা লৌশিং পীবতা নত্তনা, মীওই অমগী শক্তাক অমসুং মপুন্সিসু শেম্মি। লাইরিক পাবগী হৈনবীনা থম্মোইদা অপেনবা কয়া লৈহল্লি। চহি অমদা ঐহাক্না লাইরিক অদুক পাখ্রে, ঐদি মদুগী লাইরিক্তু পানিংই হায়না মীয়াম্না হায়নবা ঐহাক্না হৌজিক্কান য়াম্না থেংনরে। মসি য়াম্না ফবা চৎনবী অমনি অমসুং মখা তানা চত্থহনগদবনি। ঐহাক্না ঙসিগী ‘মন কী বাত’ তাবীরিবশিংনা মখোয়না চহিসিদা পাখিবা য়াম্না পামজখিবা লাইরিক মঙাগী মতাংদা হায়হন্নীংই। অসিগুম্বা থৌওং অসিগী মতেংনা অদোম্না মন কী বাত তারীবা অতোপ্পা মীওইশিংদা মখোয়না ইং ২০২২দা করি লাইরিক পাবা য়াবগে হায়বা খনবদা মতেংসু পাংগনি। স্ক্রীনগী মমাংদা অয়াম্বা মতমদা লৈবগী মত্ম অসিদা লাইরিক পাবগী হৈনবী লৈবা অসিসু য়াম্না পাম্নবা থৌওং অমা ওইহনফম থোকই। ঐখোয়না মসিগীদমক্তসু পুন্না হোৎনমিন্নসি।\nনুংশিরবা লৈবাক মীয়ামশিং, ঐহাক্না হন্দক্তা য়াম্না নুংঙাইবা থৌওং অমদা পুক্নিং চঙখি। মসিগী থৌওং অসিদি ঐখোয়গী অরিবা মতমগী লাইরিক অমসুং নাৎকী ওইবা ভেল্যুশিংবু ভারতা মনুংদা মমিং চৎহনবতা নত্তনা মালেম শিনবা থুংবদসু মমিং চৎহনবা অসিনি। ভন্দার্কর ওরিএন্তেল রিসর্চ ইন্সতিত্যুৎ কৌবা সেন্তর অমা পুনেদা লৈ। ইন্সতিত্যুৎ অসিনা অতোপ্পা লৈবাক্কী মীওইশিংদা মহাভারতকী কান্নবগী মতাংদা খঙহন্নবা ওনলাইন কোর্স অমা হৌদোকখ্রে। কোর্স অসি হৌজিক খক্তা হৌদোকপা ওইরবসু, মসিদা তাক্লিবা মহৈশিং অসিদি চহি ১০০গী মমাংদগী শেম শাখ্রবনি খঙবদা অদোম্না য়াম্না ঙকপা ফাওগনি। হীরম অসিগা মরী লৈননা, ইন্সতিত্যুৎ অসিনা কোর্স হৌদোরকপা মতমদা মীয়াম্না য়াম্না পাম্নখি, থৱাই য়াওনা শরুক য়ানখি। ঐখোয়গী চৎনবীগী হীরম কয়াবু মতমগা চুনবা মওংদা করম্না লান্থোকপগে হায়বগী মতাংদা মীয়ামদা খঙহন্নীংবগীদমক্তা ঐহাক্না ৱাফম অসি হৌদোক্লিবনি। মসিগী কান্নবশিংনা সমুদ্র তরেৎ ৱাংমা লান্না য়ৌহন্নবগীদমক্তা অনৌবা থৌওং কয়াসু শিজিন্নরি।\nমরুপশিং, ঙসিদি, মালেম্না ভারতকী নাৎকী মতাংদা খঙনীংবগী চৎনবী অমা নোংমা নোংমগী হেনগৎলক্লি। তোঙানবা লৈবাক্কী মীয়াম্না ঐখোয়গী নাৎকী মতাংদা য়াম্না খঙনীংবতা নত্তনা মসিগী লৌশিং শন্দোকপদসু তেংবাংলি। অসিগুম্বা মীওই অমদি সর্বিয়াগী স্কোলর, দাঃ মোমির নিকিচনি। মহাক্না বাইলিঙ্গুএল সন্সকৃত-সর্বিয়ন দিক্সনরী অমা শেম-শাখ্রে। দিক্সনরী অসিদা য়াওবা সংস্কৃত ৱাহৈ লিশিং ৭০ হেনববু সর্বিয়ন লোলদা হন্দোকখ্রে। দাঃ নিকিচনা মশাগী চহি ৭০ শুরকপদা সংস্কৃত তম্বা হৌখি তাবদা অদোম্না ঙকপা ফাওগনি। মহাত্মা গান্ধীগী আর্তিকল পাবদগী মহাক্না ইথিল ফংখিবনি হায়না মহাক্না ফোংদোক্লি। মসিগা মান্নবা খুদম অমদি, চহি ৯০ শুরবা মোঙ্গোলিয়াগী প্রোফেসর জে. গেন্দেধরম্নি। মমাংগী দিকেস মরিদগী মহাক্না ভারতকী অরিবা লাইরিক (তেক্স), ইপিক অমসুং কম্পোজিসন চাউরাক্না ৪০মুকপু মোঙ্গোলিয়াদা হন্দোকখ্রে। ঐখোয়গী লৈবাক্তসু, অসিগুম্বা থৱাই য়াওবগী মওংগা লোয়ননা থবক কয়া পাংথোক্লি। ঐহাক্না চহি চা কয়া লিরবা ‘কাবি’ লাইয়েকপু মুৎখিগদৌরবদগী কন্নবা হোৎনরিবা গোৱাগী সাগর মুলেজীগী মতাংদা খঙবা ঙম্লে। ‘কাবি’ লাইয়েক অসিদা ভারতকী অরিবা পুৱারী মনুং চল্লি। তসেংবদি, ‘কাবা’ হায়বদি অঙাংবা লৈহাও হায়বনি। থাইনগী মতমদা, অঙাংবা লৈখোম অসি মসিগী আর্ত মখল অসিদা শিজিন্নরম্মি। গোৱাদা পোর্তুগিজশিংনা লৈঙাক্লিঙৈ মতমদা, মফমদুদগী লাকপা মীওইশিংনা মসিগী নিংথিরবা লাইয়েকপগী মওং অসিবু ঐখোয়গী লমদমদা শক্তাক্লম্বনি। মতম হৌখিবগা লোয়ননা, মসিগী লাইয়েক অসি মুৎখিগদৌরে। অদুবু, সাগর মুলেজীনা আর্ত অসিদা অনৌবা পুন্সি হাপ্পীরি। মহাক্না হোৎনরিবা অসিনা মীওই কয়াগী অমগী পুক্নিং চিংশিনবা ঙম্লে। মরুপশিং, অপিকপা খোঙথাং অমনা ঐখোয়গী ইনাক খুল্লবা আর্তপু য়োকখৎপদা অচৌবা মতেং পাংবা য়াই। করিগুম্বা ঐখোয়গী লৈবাক মীয়াম্না পুক্নিং চেৎলবা, ঐখোয়গী অরিবা আর্তপু লৈবাক শিনবা থুংবদা খঙহন্দুনা কন্নবা হোৎনবা অসি মীয়ামগী ইহৌ ওইহনবা য়াই। ঐহাক্না মসিগী মতাংদা ৱাফম খরা থমখ্রে। অসিগুম্বা থৌওং কয়া অমা লৈবাক শিনবা থুংবদা পাংথোক্লি। নমো এপকী খুত্থাংদা হায়রিবশিং অসিগী ই-পাউ ঐহাক্কী ইফমদা খঙহনবীরকউ।\nনুংশিরবা লৈবাক মীয়াম, অরুনাচল প্রদেশকী মীয়াম্না তোপ-তোপ্পা কেম্পেন অমা চহি ১দগী চত্থরক্লি অমসুং মখোয়না মসিবু ‘অরুনাচল প্রদেশ এয়রগন সরেন্দর কেম্পেন’ কৌই। মীয়াম্না কেম্পেন অসিগী মতুং ইন্না মখোয়গী এয়রগনশিং পীথোক্নরক্লি। করিগীনো খঙবীবরা? অরুনাচল প্রদেশতা উচেকপু মীনুংশি য়াওদনা হাৎপা লেপ্নবা। অরুনাচল প্রদেশতা উচেক মখল ৫০০ হেন্না লৈ। মসিগী মনুংদা মালেমগী অতোপ্পা মফম অমত্তদা ফংদবা লমদমসিগী উচেক কয়া য়াওরি। অদুবু, হৌজিক্তি উচেকশিং অসিগী মশিংদা য়াম্না হন্থরক্লে। মসিগী ফিভম অসিবু শেমদোক্নবগীদমক্তা এয়রগনগী কেম্পেন অসি হৌদোকখিবনি। মমাংগী থা খরদা, চিংদগী হৌদুনা তম্পাক ফাওবদা, খুন্নাই অমদগী অতোপ্পা খুন্নাই অয়া ফাওবা, মফম খুদিংগী মীয়াম্না কেম্পেন অসিবু তরাম্না ওক্নরক্লি। অরুনাচলগী মীয়াম্না মশানা য়াজদুনা এয়রগন ১৬০০ হেন্না পীথোক্নরক্লে। ঐহাক্না অরুনাচল প্রদেশকী মীয়াম্বু কেম্পেন অসিগীদমক্তা থাগৎপা ফোংদোক্লি।\nনুংশিরবা লৈবাক মচাশিং, অদোম পুম্নমক্তগী ইং ২০২২গা মরী লৈনবা ৱারোল কয়া লাকখি। মীওই অয়াম্বগী ৱারোল খুদিংদা মান্ননা য়াওবা হীরম অমা য়াওরি। মসিদি লু-নানবা অমসুং স্বছ ভারতকী মতাংদনি। অসিগুম্বা লু-নানবগী ৱারেপ অসিদি থকসি-খাসি, নীংথিনা খঙবা অমসুং খোঙফম চেৎপা মতমদা খক্তা মাই পাকপা ঙমগনি। অসিগুম্বা মমি অমা ঐখোয়না কেদেৎশিংনা পাংথোকখিবা পুনীত সাগর কেম্পেন্দা উবা ফংখি। কেম্পেন অসিদা এন.সি.সি. কেদেত লিশিং ৩০ হেনবনা শরুক য়াখি। কেদেতশিং অসিনা সমুদ্র তোর্বান শেংখি, মফমদুদগী প্লাস্তিক বোতল খুন্দোক্তুনা রিসাইকল তৌনবগীদমক্তা খোমজিনখি। ঐখোয়গী সমুদ্র তোর্বান, চিঙজাও অসি লু-নান্না লৈরবা মতমদা খক্তা চৎপদা নুংঙাইবা মফম ওইরে। মীওই খরনা অখন্নবা মফম অমদা চৎচগে হায়না মপুন্সি চুপ্পা খঞ্জৈ, অদুবু চৎলুরবা মতুংদদি, মখোয়না খঙনা-খঙননি খঙদে, খঙদবদগীনি খঙদে, অমোৎ অকায় মফমদুদা থনম্মি। ঐখোয়না অসুক য়াম্না পামজনা চৎলিবা মফমশিংবু ঐখোয় ইশামক্না মোৎহনলোইদবনি, মসি ঐখোয়গী থৌদাং ওইগদবনি।\nমরুপশিং, নহা খরনা হৌদোকপা সাফৱাতর কৌবা স্তার্ত-অপ অমগী মতাংদা ঐহাক্না খঙবা ঙম্লে। আর্তিফিসিএল ইন্তেল্লিজেন্স অমসুং ইন্তর্নেত ওফ থিংস শিজিন্নদুনা, মসিনা মীয়ামদা মখোয়গী মফমগী ঈশিংগী শেংবা অমসুং মগুনগা মরী লৈনবা ই-পাউ কয়া পীগনি। মসিদি লু-নানবগী মাইকৈদা পায়খৎপা মথংগী খোঙথাং অমখক্নি। মীয়ামগী লু-নানবা অমসুং হকশেল ফবা তুংগী মতমগীদমক্তা খনবদা স্তার্ত-অপ অসিগী মরু ওইবা খঙলবা তুংদা, মসিনা মালেমগী মনা অমসু ফংখ্রে।\nমরুপশিং, ‘লু নানবগী মাইকৈদা খোঙথাং অমগা থাংসি’ হায়বা খোঙথাং অসিদা, সরকার নত্ত্রগা ইন্সতিত্যুসন ওইরো, মীওই খুদিংগী মরু ওইবা থৌদাং য়াওরি। হান্নগী মতমদা, সরকারগী ওফিসশিংদা অরিবা ফাইল অমসুং চে কয়া লৈনরম্মি। অসিগুম্বা অরিবা থৌওংবু শেমদোকপগী সরকারনা থবক হেক পায়খৎপা হৌখিবদগী, হায়রিবা ফাইল অমসুং চেশিং অসি দিজিতাইজ তৌদুনা কম্প্যুতরগী ফোলদরদা ওইনা হাপ্লে। অরিবা অমসুং পন্দুনা লৈবা অসিগুম্বা পোৎলম কয়া লৌথোক্নবা অখন্নবা প্রোগ্রাম কয়া মন্ত্রালয় অমসুং বিভাগশিংদা পায়খৎনরি। কেম্পেন অসিগী খুত্থাংদা য়াম্না নুংঙাইবা থৌদোক খরা থোকখ্রে। দিপার্তমেন্ত ওফ পোস্ততা হায়রিবা অমোৎপা শেংদোকপগী খোঙজং হৌদোকখিবা মতমদা মফমদুগী পোৎথি-পোৎকুপ পৈফম (জঙ্কয়ার্দ) পুমহাং হাঙখি। হৌজিক্তি, মফম অসি কোর্তয়ার্দ অমসুং কেফেতেরিয়া ওইনা শিজিন্নরে। অতোপ্পা জঙ্কয়ার্দ অমনা গারী মচাশিংগী পার্কিং ওন্থোকখ্রে। মান্নবা থৌওং ওইনা, ইনভাইরনমেন্ত মন্ত্রালয়না জঙ্কয়ার্দ অসিবু ৱেলনেস সেন্তর ওইনা শিজিন্নরি। অর্বান এফিয়র্স মন্ত্রালয়না স্বছ এ.তি.এম. অমা খিনখ্রে। মসিগী মথৌদি অমোৎ-অকায় হাপচিনবদা শেল ওইনা শত্তোকপা য়াহনবনি। সিভিল এভিএসন মন্ত্রালয়গী মখাদা লৈবা বিভাগশিংনা উদগী কেল্লকপা উনা অমসুং ওর্গানিক ৱেস্তশিংদগী ওর্গানিক কম্পোস্ত শাবা হৌখ্রে। বিভাগ অসিনা অরেম্বা অমসুং ফত্তবা চেশিংদগী স্তেস্নরী শানবসু হোৎনরি।ঐখোয়গী সরকারগী বিভাগশিংনা লু-নান্না লৈবগী মতাংদা অনৌবা থৌওং পাংথোকপসু য়াই। চহি খরগী মমাং ফাওবদদি, মসিদা কনা অমত্তনা থাজনরমদে, অদুবু ঙসিদি মসিনা পথাপকী মনুং চনবা শরুক অমা ওইরক্লি। মসিদি লৈবাক মীয়াম্না পুন্না লুচিংদুনা ওইহল্লকপা লৈবাক অসিগী অনৌবা ৱাখল্লোন্নি।\nঐহাক্কী নুংশিরবা লৈবাক মীয়ামশিং, ঐখোয়না হন্দক্কী মতাং অসিদসু ‘মন কী বাত’ তা হীরম কয়া অমগী মতাংদা নৈনরি। চৎনদুনা লাক্লবগুম্না, ঐখোয়না অমুক্কা হন্না উন্নগনি, অদুবু হন্দক্তি ইং ২০২২দা ওইনা উন্নরগনি। অনৌবা হৌদোকপা খুদিংনা ইশাগী ইতিক খঙজনবা খুদোংচাবা পুদুনা লাকই। ঐখোয়না হান্না খনলমদবা পান্দম থম্লকই। ঙসিদি, লৈবাক অসিনা অদুগুম্বশিংগীদমক্তা হোৎনরি। মদুগী মতাংদা অসুম্না হায়রি-\nখানাশাহ কানাশাশচাইবা, বিদ্যম অর্থম চা সাধয়েৎ।\nখানে নাশতে কুতো বিদ্যা, কানে নাশতে কুতো ধনম।।\nমসিনা হায়বদি, ঐখোয়না লৌশিং পাম্বা, অনৌবা অমা তম্বা মতম নত্ত্রগা অনৌবা তৌবা মতমদা, ঐখোয়না মিৎকুপ খুদিং শিজিন্নগদবনি হায়বনি। ঐখোয়না শেল তানগদবা ওইরবদি, হায়বদি চাউখৎপা পাম্লবদি, পোৎলম, রিসোর্স খুদিংমক হৈ-শিংনা শিজিন্নগদবনি। মিৎকুপ অদু মাঙখিবা মতমদা, তমখিবা অমসুং লৌশিং খুদিংমকসু মাঙখিগনি। পোৎলম অদুনা কায়খিবগা লোয়ননা রিসোর্স, লন-থুম তানবগী পাম্বৈ অমসুং চাউখৎলম্বা খুদিংমকসু থিংখিনি। মসি ঐখোয় লৈবাক মীয়াম খুদিংগী ইথিল ওইগদবনি। ঐখোয়না য়াম্না তমশিনগদবনি, অমুক্কা হন্না অনৌবা পুথোক্কদবনি, অনৌবা পান্দম ফংগদবনি, মরম অদুনা ঐখোয়না মিৎকুপ অমা ফাওবা মাঙহন্দনা হীরম খুদিংমক মাইয়োক্নদুনা লেপ্তনা হোৎনগদবনি। ঐখোয়না লৈবাক অসিবু চাউখৎ-খোঙথাংগী অনৌবা থাক্তা পুখৎকদবনি, ঐখোয়গী ইশাগী রিসোর্স খুদিংমক্কী মপুং ফাবা কান্নবা লৌগদবনি। মসিনা অতোপ্পা ৱাখল্লোন অমদা, আত্মানির্ভর ভারতকী অতোপ্পা মন্ত্র অমসু ওইরি। মসিগী মরমদি, ঐখোয়না ইশাগী রিসোর্স নীংথিনা শিজিন্নবা মতমদা করিগুম্বা অমত্তা লেম্না মাংহল্লোই, ঐখোয়না মতম অসিদা খক্তদা ঐখোয়গী লোকেলগী শক্তি মশক খঙলক্কনি অমসুং অসিগুম্বা মতমদা ঐখোয় ইশানা মরোমদোম লেপচবা ঙম্লক্কনি। অদুনা, চাউনা খনবা, চাউনা মঙবা অমসুং মখোয়বু মঙফাওনহন্নবা কন্না হোৎনবগী লৌখিবা ৱারেপশিং অমুক্কা হন্না নীংশিংলসি। অদুগা, ঐখোয়গী মঙলানশিং অসি ঐখোয় খক্তদা অকক্নবা লৈরোইদবনি। ঐখোয়গী মঙলান অসিদা ঐখোয়গী খুন্নাই অমসুং লৈবাক চাউখৎপগী থৌওংশিং য়াওগদবনি, ঐখোয় ইশাগী চাউখৎপা পুরকপা লৈবাক্কী চাউখৎপা পুরক্কদৌরিবনি। ঐখোয়না মসিগীদমক্তা ঙসিদগী হোৎনবা হৌবা তাবনি, মতম অমত্তা মাঙহন্দবা তাবনি। পোৎলম অমসুং রিসোর্স অমত্তা মাঙহল্লোইদবনি। মসিগী ৱারেপশিং অসিগা লোয়ননা ঐখোয়না লাক্কদৌরিবা চহি, ইং ২০২২গী মাইকৈদা চঙশিনগনি অমসুং ইং ২০২২না অনৌবা ভারত অমা শেম্বগী গোলদন পেজ ওইগনি হায়বগী থাজবা লৈ। অসিগুম্বা থাজবা অসিগা লোয়ননা, ঐহাক্না মীয়াম খুদিংগী মফমদা নুংঙাইরবা ২০২২গী য়াইফ পাউজেল পীজরি। থাগৎচরি।\n(Release ID: 1785344) Visitor Counter : 101\nRead this release in: Gujarati , Telugu , Assamese , English , Urdu , Marathi , Hindi , Bengali , Punjabi , Odia , Tamil , Kannada , Malayalam\n(Release ID: 1785344)


প্রধান মন্ত্রীনা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসী হৌদোকখ্রে\n“লৈবাক্কী চাউখৎ-থৌরাংগী খোঙজেলনা নহাশিংগী পাঙ্গলনা মরম ওইরগা অনৌবা মোমেন্তম ফংলি”\n“লৈবাক্কী স্তার্ত-অপকী ৱারীশিংনা তেল্লবা চহি ৮গী মনুংদা চাউরবা অহোংবা অমা পুরকখি”\n“সরকারনা ইং ২০১৪গী মতুংদগী নহাশিংগী ইনোভেসন তৌবা ঙম্বগী মপাঙ্গলদা অমুক্কা হন্না থাজবা থমদুনা পুম্নমক ওইথোকপা য়াবা ইকোসীস্তেম অমা শেম্লে”\n“চহি ৭কী মমাংদা স্তার্ত-অপ ইন্দিয়া হৌদোকখিবা অসি ৱাখল্লোনবু ইন্নোভেসন্দা ওন্থোকপা অমসুং মদুবু ইন্দস্ত্রীগী থাক্তা পুবগী চাউরবা খোঙথাং অমা ওইখি”\n“কারবার তৌবদা লাইহনবগী থৌওংদা হান্নগুম তৌখিদ্রিবা মিৎয়েং চঙলি অমসুং মান্নবা মিৎয়েং অসি ভারতকী পুন্সি মহিং লায়হনবদসু চঙলি”\nPosted On: 13 MAY 2022 8:39PM by PIB Imphal\nপ্রধান মন্ত্রী, শ্রী নরেন্দ্র মোদীনা ঙসি ইন্দোর্দা পাংথোকখিবা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসীবু ভিদিও কনফরেন্সিংগী খুত্থাংদা হৌদোকখ্রে। মহাক্না মধ্য প্রদেশ স্তার্ত-অপ পোর্তেলসু হৌদোকখি অমসুং মসিনা স্তার্ত-অপ ইকোসীস্তেম খুমাং চাউশিলহনবদা তেংবাংগনি। মহাক্না স্তার্ত-অপ ওন্তোপ্রিনরশিংগসু ৱারী শাখি।\nপ্রধান মন্ত্রীনা শোপ কিরানা কৌবা কিরানা স্তোরগী ওনলাইনগী দুকান হৌদোকখিবা শ্রী তনু তেজস সরস্বতকা ৱারী শাবদা মহাক্কী বেকগ্রাউন্দগী মতাংদা হংখি অমসুং কারবার অসি হৌদোক্নবা মহাক্না কদাইদগী ৱাখল্লোন ফংখিবগে হায়বসু হংখি। মহাক্কী কারবারগী শাহৌ লৌবা অমসুং খুদোংচাবা কয়াগী মতাংদসু প্রধান মন্ত্রীনা হংখি। মহাক্কী স্তার্ত-অপ অসিগা কিরানা স্তোর কয়াগা মরী লৈনবগে অমসুং মহাক্না স্তার্ত-অপ অসিগীদমক্তা করিগীদমক্তা ইন্দোর খল্লিবনো হায়না প্রধান মন্ত্রীনা হংখি। স্বানিধীদগী কান্নবা ফংলিবা স্ত্রীত ভেন্দরশিংনা অসিগুম্বা ওনলাইনগী দুকান শেম্বা ঙমগদরা হায়বা ৱাহংসু প্রধান মন্ত্রীনা হংখি।\nপ্রধান মন্ত্রীনা উমং শ্রীধর দিজাইন প্রাইভেৎ লিমিতেদ হৌদোক্লিবা ভোপালদগী কুমারী উমং শ্রীধরগা ৱারী শাবা মতমদা মখোয়গী খাদিগী মতাংদা পাংথোকপা ইন্নোভেসন অমসুং মখোয়না অচৌবা কম্পেনী কয়াগী পোত্থোক শাবগী মতাংদা মহাক্কী মফমদা পাউদমখি। স্তার্ত-অপ অসিনা ইং ২০১৪দা মখোয়গী কার্বার হৌদুনা সরকারগা মান্নবা মতৌগী মতাংদা প্রধান মন্ত্রীদা পাউদমখি। মহাক্না নুপীশিংগা লোয়ননা থবক তৌমিন্নবগী মতাংদা প্রধান মন্ত্রীদা পাউদমখি। মহাক্কী স্তার্ত-অপ অসিগী খুত্থাংদা নুপীশিংগী ফিভম করম্না ফগৎহনবা ঙমখিবগে অমসুং ভেল্যু এদিসন করম্না পাংথোকপগে হায়না প্রধান মন্ত্রীনা হংখি। নুপীগী শেন্থোক্না চাউরাক্না ৩০০%গী চাংদা হেনগৎপা ঙমখি হায়না মহাক্না প্রধান মন্ত্রীদা তমখি। আর্তিসান্দগী ওন্তোপ্রিনর ফাওবগী থাক্কী নুপী গ্রেজুএতশিংদা ত্রেনিং পীবগী মতাংদা মহাক্না হায়খি। মহাক্না কাশিদা থবক তৌবগী মতাংদা প্রধান মন্ত্রীনা হংলদুনা থবক পীবা অমসুং মীয়ামদা ইথিল পীবা মীওই ওইবগীদমক্তা মহাকপু প্রধান মন্ত্রীনা থাগৎখি।\nপ্রধান মন্ত্রীনা ইন্দোরগী শ্রী তাউসিফ খানগা ৱারী শাবদা মহাক্কী লুপনা লৌমীশিংগী চাঙ্গাবু শরুক অনি থোক্না হেনগৎহন্নবা থবক পায়খৎলি হায়না প্রধান মন্ত্রীগী মফমদা পাউদমখি। মখোয়না তেক্নোলোজীগী ওইবা ৱারোইশিন পুথোক্লে অমসুং মসিবু লৌমীশিংদা হকথেংননা অমসুং দিজিতেলগী খুত্থাংদা পীরি হায়না প্রধান মন্ত্রীদা তমখি। মহাক্কী স্তার্ত-অপকা মরী লৈনবা লৌমীশিংনা সোইল তেস্তিং তৌবগী খুদোংচাবা ফংবা ঙমগদরা হায়না প্রধান মন্ত্রীনা হংখি। সোইল তেস্তিং মতৌ করম্না পাংথোকপগে অমসুং রিপোর্তশিং অসিবু লৌমীশিংদা দিজিতেলগী খুত্থাংদা করম্বা য়ৌহনবগে হায়বগী মতাংদা প্রধান মন্ত্রীগী মফমদা তমখি। মখোয়না ওর্গানিক অমসুং মাইক্রোবিএল মেন্যুরবুসু খুমাং চাউশিনহল্লি অমসুং মীয়ামদা য়ৌহল্লি। লৌমীশিংগী মরক্তা নেচরেল ফার্মিং চত্থবগী মতাংদা প্রধান মন্ত্রীনা হংখি। ইন্দোরনা স্বচ্ছ সর্বেক্সন্দা মকোক থোংবগুম্না, ইন্দোরগী লৌমীশিংনা কেমিকেল য়াওদনা লৌ-উবগী মতাংদসু খুদম থমগদবনি হায়না প্রধান মন্ত্রীনা য়াইফ পাউজেল পীখি।\nপ্রধান মন্ত্রীনা তিল্লিবা মীয়ামদা ৱা ঙাঙবদা লৈবাক্কী চাউখৎ-থৌরাংগী খোঙজেলনা নহাশিংগী পাঙ্গলনা মরম ওইরগা অনৌবা মোমেন্তম ফংলি হায়খি। মথৌ থৱাই য়াওনা পাংথোকপা স্তার্ত-অপ পোলিসী লৈরবনিনা, লৈবাক অসিদা স্তার্ত-অপকী মতিক চাবা লুচিংবা লৈরগনি হায়বা খঙলে হায়না প্রধান মন্ত্রীনা হায়খি। লৈবাক্কী স্তার্ত-অপকী ৱারীশিংনা তেল্লবা চহি ৮গী মনুংদা চাউরবা অহোংবা অমা পুরকখি হায়না প্রধান মন্ত্রীনা ফোংদোকখি। ইং ২০১৪দা মহাক্কী সরকার শেমখিবা মতমদা লৈবাক অসিদা শুপ্নগী স্তার্ত-অপ ৩০০-৪০০ লৈরম্মি হায়না মহাক্না নীংশিংখি। ঙসিদি লৈবাক অসিদা নীংথিনা শীন-লাঙলবা স্তার্ত-অপ ৭০০০০ মুক লৈরে। লৈবাক অসিদা নুমিৎ ৭-৮ খুদিংগী য়ুনিকোর্ন থোক্লক্লি হায়না মহাক্না মখা তাখি।\nপ্রধান মন্ত্রীনা স্তার্ত-অপকী তোঙানবা হীরম কয়াবু উখি। স্তার্ত-অপ ৫০%গী চাংদি তাইয়র ২ অমসুং ৩গী শহরদগীনি অমসুং মখোয়না রাজ্য অমসুং শহর কয়া কোল্লি হায়না মহাক্না হায়খি। মখোয়না ইন্দস্ত্রী ৫০ হেনবগা মরী লৈনরি। স্তার্ত-অপশিংনা মালেমগী তসেংবা শিংনবগী ৱারোইশিন পীরি হায়না মহাক্না পনখি। ঙসিগী স্তার্ত-অপ অসি হয়েংগী এম.এন.সি. ওইগনি। স্তার্ত-অপকী ৱাখল্লোন অসি চহি ৮গী মমাংদা মীওই খরখক্কী মরক্তা খন্নরম্মি, অদুবু ঙসিদি মসিগী মতাংদা মীওই খুদিংনা খন্ন-নৈনরে হায়না মহাক্না ফোংদোকখি। মসিগী অহোংবা অসি নম্থাক তৌবা নত্তে, মসিদি নীংথিনা থৌরাং য়াৎলবা থৌওংগী মহৈনি হায়না মহাক্না হায়খি।\nভারতকী ইন্নোভেসনগী ৱারোইশিনগী মতাংদা লৈবা ৱারী কয়া মহাক্না তম্লদুনা, আই.তি. ইহৌদা মোমেন্তম নীংথিনা পীবা ঙমহৌদবা অমসুং লৈবাক অসিদা মরী লৈনবা খুদোংচাবা ফংহনবা ঙমখিদবা অসিদা মহাক্না পেন্দবা ফোংদোকখি। মতমদুগী চরাংনবগী মতৌদা দিকেদ অমা মাঙখ্রে। সরকারনা ইং ২০১৪গী মতুংদগী নহাশিংগী ইনোভেসন তৌবা ঙম্বগী মপাঙ্গলদা অমুক্কা হন্না থাজবা থমদুনা পুম্নমক ওইথোকপা য়াবা ইকোসীস্তেম অমা শেম্লে হায়না মহাক্না হায়খি। আইদিয়াদগী ইন্নোভেসন অমসুং মতুংদা ইন্দস্ত্রী ফাওবগী থৌরাং য়াত্তুনা সেক্তর অসিদা পুক্নিং থৌগৎপগী মশা অহুম লোঙবা থৌওংগী মতাংদা মহাক্না পাউদমখি। থৌরাং অসিগী অহানবা তাঙ্কক্না আইদিয়া, ইন্নোভেত, ইনক্যুবেত অমসুং ইন্দস্ত্রীগী ৱাখল্লোন্নি। হীরম অসিগা মরী লৈনবা ইন্সতিত্যুসন শেম্লে অমসুং মপাঙ্গল লৈহল্লে। অনিশুবা, সরকারগী কাঙলোন কোমথোকপা। অহুমশুবা, অনৌবা ইকোসীস্তেম শেমদুনা ইন্নোভেসনগী মাইন্দসেত্তা অহোংবা পুরকপা। হীরম অসিগী মতাংদা খন্নদুনা, হেক্কাথোনগুম্বা থৌরাং কয়া পায়খৎলে। অসিগুম্বা হেক্কাথোনগী ইহৌ অসিদা মহৈ হৈরবা অমসুং তেলেন্ত লৈরবা নহা লাখ ১৫ শরুক য়াহন্দুনা স্তার্ত-অপকী ইকোসীস্তেম অমা শেমখিবনি।\nপ্রধান মন্ত্রীনা চহি ৭কী মমাংদা স্তার্ত-অপ ইন্দিয়া হৌদোকখিবা অসি ৱাখল্লোনবু ইন্নোভেসন্দা ওন্থোকপা অমসুং মদুবু ইন্দস্ত্রীগী থাক্তা পুবগী চাউরবা খোঙথাং অমা ওইখি হায়খি। মসিদগী চহি অমগী মতুংদা, স্কুলশিংদা অতল তিঙ্করিং লেব অমসুং হাইয়র এজুকেসন ইন্সতিত্যুসনশিংদা ইনক্যুবেসন সেন্তর লিংখত্তুনা অতল ইন্নোভেসন মিসন হৌদোকখি। স্কুল লিশিং ১০ হেনবদা তিঙ্করিং লেব লৈরে অমসুং মহৈরোই লাখ ৭৫ হেনববু ইন্নোভেসনগী এৎমোস্ফিয়র খঙহল্লে। মান্নবা ওইনা, নেস্নেল এজুকেসন পোলিসীনা ইন্নোভেসনবু পুক্নিং থৌগৎলি। ইন্নোভেসন সেক্তরদা প্রাইভেত ইনভেস্তমেন্তসু হেনগৎলক্লি।\nস্পেস সেক্তর, মেপ্পিং, দ্রোন্নচিংবা সেক্তর কয়াদা রিফোর্ম পুরকপনা স্তার্ত-অপ শিংদা অনৌবা খুদোংচাবা পীরি হায়না মহাক্না হায়খি। স্তার্ত-অপকী পোত্থোকশিংবু কৈথেলদা য়ৌহনবদা লাইহন্নবগীদমক্তা জি.ই.এম. পোর্তেল শেমখিবনি। জি.ই.এম. পোর্তেল অসিদা স্তার্ত-অপ ১৩০০০ হেন্না রেজিস্তর তৌরে অমসুং পোর্তেল অসিদা লুপা করোর ৬৫০০গী শেনফমগী কারবার তৌনরি। স্তার্ত-অপ চাউখৎহনবা অমসুং অনৌবা কৈথেল হাংবগী হীরমদা দিজিতেল ইন্দিয়ানা অচৌবা শাফু পীরি। তুরিজম সেক্তর চাউখৎপদা স্তার্ত-অপকী অচৌবা থৌদাং লৈ হায়না মহাক্না হায়খি। স্তার্ত-অপশিংনা ভোকেল ফোর লোকেলদস্য তেংবাংবা ঙমগনি। ত্রাইবেলশিংনা মখোয়গী হেন্দিক্রাফ অমসুং অতোপ্পা পোত্থোকশিংবু কৈথেলদা য়ৌহনবদা স্তার্ত-অপশিংনা য়াম্না চাউনা তেংবাংবা ঙমগনি। সরকারনা গেমিং অমসুং শান্নপোত ইন্দস্ত্রীদা য়াম্না চাউনা তেংবাংলি। ভারতকী স্তার্ত-অপ ৮০০ হেনবনা স্পোর্ত সেক্তরদা মথৌ পাংথোক্লি হায়না মহাক্না পাউদমখি।\nপ্রধান মন্ত্রীনা “ঐখোয়না ভারতনা মায় পাক্নবগীদমক্তা অনৌবা মোমেন্তম অমসুং থাক পীগদবনি। ঙসিদি, ভারতনা জি.-২০ শেন্মিৎলোনগী মরক্তা খ্বাইদগী হেন্না শাহৌ লোউরিবা লৈবাক অমা ওইরি” হায়না হায়খি। ভারতনা মালেমগী খ্বাইদগী অহুমশুবা চাউবা শেন্মিৎলোন ওইরি হায়না মহাক্না হায়খি। স্মার্তফোন, দেতা শিজিন্নবগী মতাংদা ভারতনা অহানবা অমসুং ইন্তর্নেত শিজিন্নবগী মতাংদা মামেলগী অনিশুবা থাক্তা লৈরি। গ্লোবেল রিতেল ইন্দেক্সতা ভারতনা অনিশুবদা লৈরি। ভারতনা মালেমগী ওইনা ইনর্জী শিজিন্নবা অহুমশুবা লৈবাক ওইরি, অমসুং মালেমগী খ্বাইদগী অহুমশুবা চাউবা কঞ্জ্যুমর মার্কেত ভারত্তা লৈরি। ভারতনা হন্দক্কী চহিসিদা বিলিয়ন দোল্লর ৪৭০ হেনবগী এক্সপোর্ত তৌদুনা লল্লোন-ইতিক্কী অনৌবা রেকোর্দ শেমখ্রে। ইনফ্রাস্ত্রকচরদা হান্নগুম পাংথোক্লমদবা ইনভেস্তমেন্ত তৌরি। কারবার তৌবদা লাইহনবগী থৌওংদা হান্নগুম তৌখিদ্রিবা মিৎয়েং চঙলি অমসুং মান্নবা মিৎয়েং অসি ভারতকী পুন্সি মহিং লায়হনবদসু চঙলি। ৱারোলশিং অসিনা ভারত মচা খুদিংবু চাউথোকচহল্লি অমসুং ভারতকী মায় পাকপগী ৱারীনা অনৌবা পাঙ্গলগা লোয়ননা হন্দক্কী অসিদা মাং থানা চঙশিনবা ঙমগনি হায়বগী থাজবা লৈহল্লি। ঐখোয়না অমৃত কাল অসিদা হোৎনরিবা খুদিংনা লৈবাক্কী অনৌবা মাইকৈ তাক্কনি অমসুং ঐখোয় ময়াম্না অমত্তা ওইনা হোৎনমিন্নদুনা লৈবাক্কী অপাম্বা ফংবা ঙমহনগনি হায়না প্রধান মন্ত্রীনা হায়খি।\n(Release ID: 1825244) Visitor Counter : 30\n(Release ID: 1825244)


সাফ গেমসকী ফেন্সিংদা থৌদাম কবিতা দেবী সনাগী তকমান ২ লৌখ্রে।\nHomeলখিপুরওনলাইনসাফ গেমসকী ফেন্সিংদা থৌদাম কবিতা দেবী সনাগী তকমান ২ লৌখ্রে।\nLakhipuronline - December 10, 2019\nসাউথ এশিয়ান গেমস (সাফ)কী ফেন্সিংগী তীম ইপি ইভেন্তা ভারতনা মায় পাকখিবগা লোয়ননা থৌদাম কবিতা দেবী সনাগী তকমান অনি ফংলে। লখিপুরগী তোলেনগ্রামদগী হৌখিবী থৌদাম কবিতা দেবীগী মিং ভারতকী শান্নবগী পূৱারীদা সনাগী কালিনা ইদুনা লৈহৌরগনি। নেপালগী কাঠমান্দুদা চৎথরিবা সাফ গেমসকী দিসেম্বরগী ৯ গী অয়ুকতা শান্নখিবা ফেন্সিংগী তীম ইপি ফাইনেলদা কবিতানা লুচিংবা ভারতকী তীমনা য়ুম্বু নেপালবু মায়থিহনখি। ইভেন্ত অসিদা পুন্না মালেমগী লৈবাক মঙানা শরুক য়াখি। সেমিফাইনেল রাউন্দা ভারতনা শ্রীলঙ্কাবু পাঞ্জল ৪৫-২০ দা মায়থিবা পীখি। ফাইনেলদা য়ুম্বু নেপালবু পাঞ্জল ৪৫-৩১ দা মায়থিহনখি। ভারতকী তীমদা শরুক য়ারিবশিংদি থৌদাম কবিতা দেবী, এনা অরোরা, অনুস্কা ধাহিৱাল অমসুং সিতল দালালনি। মালেমগী ওইবা রেঙ্কিংদসু কবিতানা খ্বাইদগী হেল্লি। কবিতাগী রেঙ্ক ১০৩, অনুস্কাগী ২০২, এনাগী ৩৭৬ অদুগা সিতলগী ৬১৭ নি। ফেন্সিং মশান্নসিদা ভারতনা সাফ গেমসতগী সনাগী তকমান ১১ লৌরকখিবগী মনুংদা কবিতাগী সনাগী তকমান ২ য়াওরি। মালেমগী লৈবাক ৭ না শরুক য়াদুনা দিসেম্বরগী তাং ১ দগী চৎথরকখিবা সাফ গেমস দিসেম্বরগী তাং ১০ দা লোয়শিন থৌরম পাঙথোক্কনি। ১৩শূবা সাফ গেমসকী অরোইবা নুমিৎ ফাওবদা ভারতনা সনাগী ১৬৩, লুপাগী ৯১ অমসুং সেঞ্জেংগী তকমান ৪৩গা লোয়ননা পুন্না তকমান ২৯৭ লৌদুনা মেদেল তেলিদা খ্বাইগী মকোকতা লৈরে। শ্রীলঙ্কানা অপুনবা মেদেল ২৪০ গা লোয়য়না ৩শুবদা লৈখি অদুগা য়ুম্বু নেপালনা মেদেল ১৯৭গা লোয়ননা ৩ শুবদা লৈরি।\nথৌদাম কবিতা দেবী কাছার জিলাগী লখিপুর সাবদিবিজনগী মনুং চনবদা লৈবা থৌদাম গোবিন্দাস সিংহ অমসুং থৌদাম ওংবী নন্দরানী দেবীগী মচানুপীনি। মচীন মনাও অহুমগী মনুংদা মহাক্না য়াইমনি। ক্লাস সিক্স তম্লিঙৈদগী গুৱাহাতিগী সাইদা মিং চন্দুনা শান্নবগী লমদা হেন্না পুক্নিং লুপ্পা হৌখি। সাউথ কোরিয়ানা য়ুম্বু ওইদুনা ইঞ্চিওনদা পাঙথোকখিবা ১৭শুবা এসিয়ান গেমসতা মহাকসু ভারতকী ফেন্সিং তীমদা শরুক য়াবগী খুদোং চাবা ফংখিবনি অদুবু সরকারগী মাইগৈদগী অয়াবা ফংদবদগী য়াওবা ফংখিদে। ইজরাইল ফেন্সিং এসোসিয়েসননা শিল্লাংদুনা ইজরাইলগী মালোট তার্সিলাদা পাঙথোকখিবা পীস কাপ সেতেলাইট ফেন্সিং তোর্নামেন্টতা থৌদাম কবিতা লুপাগী তকমান লৌরকখি।\n২০০৯-১০দা মহাক ৱার্লদ রেঙ্কিংদা ৫১৭, ২০১৬-১৭ দা ১৬৮, ২০১৭-১৮ দা ৫১৫, ২০১৮-১৯ দা ১৩৫ অদুগা হন্দক সাফ গেমসতা সনাগী তকমান ফংলকখিবগা লোইননা মহাক্কী ৱার্লদ রেঙ্কিং ১০৩ শুবদা হায়গৎলকখি। হৌখিবা চহীদা আসামগী মুখ্যমন্ত্রী সর্বানন্দ সোনোৱালনা শান্ন-খোৎনবগী লোয়শঙদগী লুপা লিশিং ৫০ মনা ওইনা পীরকখি। লখিপুরগী এম.এল.এ. রাজদীপ গোৱালা না লুপা লাখ ১ লিশিং ১০ মতেঙ পীরকখি। কবিতানা মায়পাক্লকপা অসিদা লখিপুরগী এম.এল.এ. রাজদীপ গোৱালা, ৱার্দ কমিসনার লৈশুংবম রবীন্দ্র সিংহ, ভাইস চেয়ারমেন মৃনাল কান্তি দাস নচিংবা মীওই কয়ানা হরাও তয়াম্বা ফোঙদোক্নরকলি।\nlakhipuronline SAF games Thoudam Kabita Devi থৌদাম কবিতা লখিপুরওনলাইন


২৬.০৯.২০২১দা প্রধান মন্ত্রীনা ‘মন কি বাত’কী ৮১শুবা তাঙ্ককতা ঙাংখিবা ৱারোল\nPosted On: 26 SEP 2021 11:43AM by PIB Imphal\nঐগী নুংশিজরবা প্রজাশিং, খুরুমজরি৷ ঐহাক য়াম্না মরু ওইবা প্রোগ্রাম অমগীদমক, ঐ অমেরিকাগীদমক ভারত থাগোক্লগনি হায়বসি নখোয়না খঙলিবনি…মরম অদুনা ঐনা অমেরিকা চৎত্রিঙৈগী মমাংদা মন কি বাত রেকোর্দ তৌহৌবনা ফগনি হায়না ঐনা খনখি৷ মসিগী সেপ্তেম্বরগী মন কি বাতকী নুমিৎ অসি অমরোমদা য়াম্না মরু ওই৷ রুতিন নাইনা, ঐখোয়না নুমিৎ কয়া অমা নিংশিল্লি; ঐখোয়না নুমিৎ কয়া অমা হরাউ-কুহ্মৈ পাংথোক্লি… অমদি করিগুম্বা নখোয়না য়ুমদা লৈরিবা ইচানুপাশিং-ইচানুপীশিংদা হংলুবা মতমদা, মখোয়না চহি অসিগী হরাউ-কুহ্মৈগী নুমিৎশিং মথং-মনাউ নাইনা লিস্ত শেমদুনা পীরকপা য়াই! অদুবু, ঐখোয় পুম্নমক্না শোইদনা নিংশিংগদবা নুমিৎ অমা লৈ; নুমিৎ অসিনা চহি-চা কয়া অমা ঐখোয়না ইন্দুনা লাক্লিবা ঐখোয়গী চৎনবিশিং অসিগা ঐখোয়গা মরী লৈনহল্লি৷ নুমিৎ অদু – ৱর্ল্দ রিবর্স দেনি৷\nমতাং অসিদা পিবন্তি নাদধা, স্বায়মেভ নামভ হায়না শেংনা হায়দোকখ্রে …মসিনা ফোংদোক্নিংলিবা আর্থ অদুদি তুরেলশিংনা মশাগী ইশিং থকচদে হায়বনি…মখোয়না মশাগী ওইজবা থাদোক্তুনা পীথোরকই৷ ঐখোয়গী ওইনিদ, তুরেলশিং অসি অচম্বা ফিজিকেল এন্তাইতীশিং খক্তা নত্তে; ঐখোয়গী ওইনদি তুরেল অমা হায়বসি লিবিং য়ুনিত অমনি…অমদি মসিমক্কী মরম্না ঐখোয়না তুরেলশিংবু ইমা হায়না হায়নরিবনি! হায়রিবা ইমাশিংগী তম্পাক্তা হরাউ-কুহ্মৈ কয়া অমা, ফেস্তিব ওকেজনশিং, ঐখোয়গী ফঙ্কসনশিং, থৌরমশিং হরাউ-তরাম্না পাংথোক্লি৷\nঐখোয়গী লৈবাক অসিদা মাঘকী থা য়ৌরকপদা, মীওই কয়া অমনা থা চু্প্পা অমা গঙ্গা ইমাগী নত্রগা অতোপ্পা তুরেলশিংগী তোর্বানশিংদা কল্পবাস পাংথোক্লি হায়বসি নখোয় পুম্নমক্না খঙলবা ঙাক্তনি৷ মসিগী চৎনবি অসি হৌজিক্তি থিংজিনখ্রে…অদুবু ঙল্লিঙৈ মতমশিংদা, ঐখোয়না য়ুমদা ইরু লুজবা মতমদা তুরেলশিংবু নিংশিংবা হায়বসি চৎনবি অমা ওইরম্মী৷ অসিগুম্লবা তুরেলশিংবু নিংশিংবগী চৎনবি অসি মাংখিবা নত্রগা শিজিন্নদনা লৈখিবা য়াই…অদুবু ঐখোয়না ভারত পুম্বদা খোংচৎ অমা চৎপা মতমদা অয়ুক অঙনবগী ইরু লুজবা মতমদা ৱাখলদা লাই নিংবগী ফজরবা চৎনবি অমা লৈরম্মী! মসিনা লৈবাক অসিগী মফম পুম্নমক শম্ননবগী থৌনা পীনবা সোর্স অমা ওইরম্মী৷ অমদি, ভারত্তা, মীওই অমনা ইরু লুজবা মতমদা স্লোক অমা থীবা হায়বসি চৎনবি অমা ওইখ্রে:\nগঙ্গে চা য়মুনা চাইবা গোদাবরী সরস্বতী\nনর্মদি সিন্ধু কবেরি জালে অস্মিন সন্নিধিম কুরু\nঙল্লৈঙৈ মতমদা, ঐখোয়গী য়ুমশিংদা, ইমুংদা লৈরিবা অহল অদুনা অঙাংশিং অদুদা স্লোক অসি নিংশিংহল্লি…মসিনসু অস্থ ময়োল চোংহনখি, ঐখোয়গী লৈবাক্তা লৈরিবা তুরেলশিংদা থাজবা থমহল্লম্মী৷ মসিনা ভারত লমগী ইলুস্ত্রেতেদ মেপ অমা ৱাখলদা হক্তুনা থম্লগনি৷ মদুনা তুরেলশিংগা থমোইগী ওইবা মরী অমা শেমগৎনবা হোৎনরম্মী৷\nমরুপশিং, হৌজিক্তি ঐখোয়গী লৈবাক অসিদা লৈরিবা মরু ওইরিবা তুরেলশিং মতাংদা ঐখোয়না খন্ন-নৈনরি, অদুবু ৱাহং অমা হংলকপা হায়বা অসিদি মীপুম খুদিংমক্কী মহৌশানি…তশেংনা হায়রবদা মীওই অমনা অদুগুম্না ৱাহং হংবগী হক লৈ…অমসুং ৱাহং অদুগী পাউখুম পীবা অসিসু ঐখোয়গী থৌদাংনি! মীপুম খুদিংমক্না ৱাহং হংবা য়াই – “নহাক্না তুরেলবু ইমা হায়না কৌদুনা তুরেলশিংদা শৈথাবা ইশৈ কয়া অমা শক্লি…অদু ওইরবদি করিগীদমক তুরেলশিং অসি মোৎশিনহল্লিবনো? ঐখোয়গী স্ক্রিপচরশিংনা তুরেলশিং অসি খজিক্ত ফাওবা মোৎশিনহনবা য়ারমদে! অমদি ৱাখল্লোন অসিদা ঐখোয়গী চৎনবিশিং অসি ইন্দুনা চৎলম্লে৷ ঐখোয়গী ভারতকী নোংচুপ থংবা লমদম মরু ওইনা গুজরাত অমদি রাজস্থাননা ইশিংগী অৱাবা মাইয়োক্নৈ হায়বসি নখোয়না খঙলিবনি৷ মখোয়না কয়ারক হন্না য়াম্না শাথিবা মওংদা চাক তাংবগী থৌদোকশিং থেংনৈ৷ মসিনা মরম ওইদুনা হৌজিক্তি, মফম অদুগী সোসিএল লাইবতা অনৌবা চৎনবী অমা শেমগৎখ্রে৷ খুদম ওইনা হায়রবদা, গুজরাত্তা নোং তাবা হৌরকপা মতমদা, মফম অদুদা জল-জীলানি ইকাদশি পাংথোকই৷ মসিনা হায়নিংলিবা অদুদি, ঙসিগী মতমদা ঐখোয়না ‘নোংগী ইশিং য়োকশিল্লু’ হায়নরিবা অসিগা আর্থ মান্নৈ…ইশিং মরিক খুদিংমক য়োকশিনবা…জল জীলানি৷ অসিগুম্না বিহার অমদি নোংপোক্কী অতোপ্পা মফমশিংদা নোং চুরক্লবা মতুংদা, ছথ কুহ্মৈ পাংথোকই৷ ছথ পুজা অসি ৱাখল্লোনদা থমদুনা, তুরেল মপানশিং অমদি ঘাতশিং শেংদোকপা অমদি শেমজিনবা অসি হৌদোক্কদবনি হায়না ঐনা খল্লি৷ ঐখোয়না পুন্না হোৎনমিন্নদুনা অমদি মতেং পাংনদুনা তুরেলশিং অসি শেংদোকপা অমদি পোলুসন থোকহন্দবা য়াই৷ ঙসিদি নমামি গঙ্গে মিসন অসিসু য়াম্না খুমাং চাওশিল্লক্লি…মসিদা ময়াম পুন্না হোৎনমিন্নবা, পাক-শন্না এৱার্নেস পাংথোকপা; অচৌবা ইহৌ অমা হৌবগী অচৌবা রোল অমা লৈ৷\nমরুপশিং,মীওই অমনা তুরেল পল্লকপা মতমদা; ইমা গঙ্গাগী মরমদা ৱারি শানবা মতমদা, মীওই অদুনা নখোয়গী ৱাখল অসি অতোপ্পা এস্পেক্ত অমদা পুক্নিং চিংশিন্নবা হোৎনৈ৷ নমামি গঙ্গে হায়না পল্লকপা মতমদা, নখোয়গী মরু ওইনা নহাশিংগী ৱাখল চিংশিন্নবা হোৎনৈ হায়বসি তশেং তশেংল্লবনি৷ হৌজিক্কী মতমশিংদা, অখন্নবা ই-ওক্সন অমা পাংথোক্লি৷ মতম মতমগী মতুং ইন্না প্রজা মীয়াম্না ঐঙোন্দা পীরকখিবা খুদোলশিং অসি মসিগী ইলেক্ত্রোনিক ওক্সন অসিগা মরী লৈনৈ৷ মসিগী ই-ওক্সন অসিগী খুৎথাংদা ফংলিবা শেল অদু নমামি গঙ্গে কেম্পেন্দদা কৎথোকই৷\nমরুপশিং, লৈবাক অসি শিনবা থুংনা তুরেলশিং অসি রেজুবিনেত তৌননবগীদমক; ইশিং শেংদোক্ননবগীদমক, সরকার অমদি সোসিএল সর্ভিস ওর্গনাইজেসনশিংনা করিগুম্বা অমা নত্রগা অমা তৌননবা লেপ্প-লৈতনা হোৎনরি৷ অদুগা মসি হৌজিক ওইরিবা মতম অসিগী নত্তে; মসি চহি খুজিং কয়া চত্থদুনা লৈরক্লি৷ হায়রিবশিং অসিদা মশাবু কৎথোকপা মীওই খরা লৈ৷ অদুগা মসিগী চৎনবি, মসিগী পান্দম অমদি মসিদা থাজবা অসিনা ঐখোয়গী তুরেলশিং অসি কনবা ঙম্লিবনি৷ অসিগুম্বা পাউশিং অসি ভারতকী মফম অমা হেক্তদগী ঐনা খঙলকপা মতমদা, অসিগুম্বা থবকশিং অসি পাংথোক্লিবা মীওইশিংগীদমক ঐগী থমোইদা ইকাই খুম্নবা ফাওজরকই…অদুগা মদু নখোয়দা তম্বা মতমদসু ঐঙোন্দা ফাওখিবা ইহুল অদুগুম্না অমুক হন্না ফাওরকই৷ ঐনা খুদম ওইনা পনবা পাম্লিবা তামিল নাদুগী তিরুবনন্থপুরম অমসুং বেল্লোরগী জিলাশিংদা অমুক্তা য়েংবিয়ু৷ মফম অদুদা নাগনদি কৌবা তুরেল অমা চেল্লি৷ মমাংগী চহিশিংদা, নাগনদিগী ইশিং পুম্নমক কংখি৷ মসিনা মরম ওইদুনা, মফম অদুদা চেল্লিবা ইশিংগী লেবেল অসি অদুক্কী মতিক ফিভম শোক্না শোকহলখি৷ অদুবু, মফম অদুদা লৈরিবা নুপীশিংনা তুরেল অদু হিংগৎহন্নবা হোৎনখি৷ মখোয় অমগা অমগা পুনশিনখি, মীয়াম শরুক য়াদুনা কেনেলশিং তৌখি, দামশিং চেক তৌনবা শাখি অমদি গুহাশিং ইশিং রিচার্জ তৌখি৷ মরুপশিং, ঙসিদি তুরেল অদু ইশিং পাথোক্তুনা চেল্লি হায়না খঙলকপা মতমদা নখোয় ঙকপা ফাওরমগনি৷ তশেং-তশেংনা হায়রবদা, তুরেল অমনা ইশিং পিক থন্না লৈরবা মতমদা, মসিনা অসিগুম্লবা ত্রানক্বুইলিতী ৱাখলদা লাকহল্লি…মসিগী এক্সপরিয়েন্স অসি ঐহাক্কী ইশাদা তশেংনা থেংনখি…\nসবার্মতি তুরেলগী মপানশিংদা মহাত্ম গান্ধীনা সবর্মতি আশ্রম লিংখৎখি…হৌখিবা চহি খুদিং খরগী মতমদা, তুরেল অসি চহি অমদা থা ৬তগী ৮ ফাওবা কংলম্মী, মফম অদুদা ইশিং অমতা উবা ফংলমদে হায়বসি নখোয় পুম্নমক্না খঙনরবা ঙাক্তনি৷ অদুবু নর্মদা তুরেল অমদি সবর্মতি তুরেল লিঙ্ক তৌনরে…ঙসিদি, করিগুম্বা নখোয়না অহমেদবাদতা চৎলবদি, সবর্মতি তুরেলগী ইশিং অসিনা মীওই অমগী থমোইবু নুংঙাইবনা পিক থলহল্লি! মতৌ অসিগুম্না, তামিল নাদুদা লৈরিবা ঐখোয়গী ইচল-ইচেশিংনা অসিগুম্লবা থবক কয়া অমা পাংথেক্লি…অসিগুম্লবা থবক কয়া অমা লৈবাক অসিগী তোঙান তোঙানবা মফমশিংদা পাংথোক্লি৷ ঐখোয়গী ঋশিশিং অমদি ঐখোয়গী রিলিজিয়র্স ত্রেদিসনশিংগা শাগোন্নরিবা ঐখোয়গী গুরু কয়া অমনা মখোয়গী স্পিরিচুএল পর্স্যুইতশিং অসিগা লোইননা ইশিং অমদি তুরেলশিং অসিগীদমক থবক অমা তৌরি হায়বসি ঐনা খঙই…মখোয়গী মনুংদা মীওই কয়ানা তুরেল মপানশিংদা উশিং থানবা কেম্পেন্দশিং চত্থরি…মফমশিং অদুদা, ফৎত্রবা ইশিং তুরেলশিংদা চেন্থখিদনবদগী ঙাকথোক্লি৷\nমরুপশিং, ঙসি ঐখোয়না ‘মালেমগী তুরেল নুমিৎ’ পাংথোক্লিবা মতম অসিদা, মসিগী থবক অসিদা থৱাই হকচাং য়াওনা হোৎনখিবা পুম্নমক্তা ঐনা থাগৎপা ফোংদোকচরি অমদি য়াইফ-মঙ্গোল পীজরি৷ অদুবু তুরেল মপান খুদিংমক্কা নক্না লৈরিবা মীয়াম পুম্নমক্তা; লৈবাক প্রজা পুম্নমক্তা চহি অমদা ভারতকী মফম পুম্নমক্তা য়ামদ্রবদা অমুক্তং ওইরবসু তুরেলগী কুহ্মৈ অমা পাংথোক্নবা ঐনা তকশিনগনি৷\nঐগী নুংশিরবা প্রজাশিং, অপিকপা ইসুশিং, অপিকপা পোৎশিংবু পিকই হায়না লৌবগী অরানবা অদু অমুক হন্না তৌবিগনু৷ অপিককপা ইফর্তশিংনা করিগুম্বা মতমশিংদা য়াম্না মরু ওইবা অহোংবশিং পুরকই, অমদি করিগুম্বা মহাত্ম গান্ধী জিগী পুন্সি অসিদা ঐখোয়না য়েংলুবা মতমদা, অপিকপা পোৎলমশিং ফাওবা কয়ামুক য়াম্না মরু ওইবগে অমদি অপিকপা ইসুশিং শিজিন্নদুনা মতৌ করম্না মহাক্না অচৌবা রিজোলুসনশিং পুরকপা ঙমখিবনো হায়বগী মীকুপ খুদিংমক ঐখোয়না পুথোকপা ঙমগনি৷ ঐখোয়গী নহাশিংনা ঙসিদি মতৌ করম্না ক্লিনলিনেসকী কেম্পেন্দ অসিনা ঐখোয়গী নিংতম-ইহৌদা লেপ্প-লৈতনা ইনর্জী পীখিবনো হায়বদু শোইদনা খঙগদবনি৷ ক্লিনলিনেসপু অচৌবা ইহৌ অমদা ওন্থোকখিবা অসি মহাত্ম গান্ধীননি৷\nমহাত্ম গান্ধীনা লৈবাক অসিনা মনিং-মখা তম্বগী মংলানদা ক্লিনলিনেস কন্নেক তৌখি৷ ঙসি চহি খুজিং কয়াগী মতুংদা, ক্লিনলিনেসকী ইহৌ অসিনা অমুক্কা হন্না লৈবাক অসি অনৌবা ভারতকী মংলানদা কন্নেক তৌখি৷ অদুগা, মসিনা ঐখোয়গী হৈনবীশিং হোংদোক্নবগী কেম্পেন্দ অমসু ওইরক্লি অমদি মসিগী ক্লিনলিনেস অসি প্রোগ্রাম অমনি হায়বসি ঐখোয়না কাওথোক্লোইদবনি৷ অদুগা ঐনা মমাংগী মতমদসু হায়খ্রে মদুদি মসিগী ক্লিনলিনেস অসি লৈবাক অসিনা বাপুবু ইকাই খুম্নবা উৎনবা অচৌবা ত্রিব্যুত অমনি অমদি মসিগী ইকাই খুম্নবা অসি লেপ্প-লৈতনা মতম খুদিংমক্তা ঐখোয়না পীগদবনি৷\nমরুপশিং, ক্লিনলিনে,কা মরী লৈননা ৱা ঙাংনবগী খুদোংচাবা অমা ঐনা ঙসি ফাওবদা থাদোকখিদে হায়বসি প্রজা মীয়ামনা খঙই অমদি মসিনসু ওইরম্বা য়াই ‘মন কি বাত’ তাবা মীওই অমা, শ্রী মন রামেশ পতেল জিনা ঐঙোন্দা অসুম্না চিথী ইরকখি মদুদি মসিগী মনিং তম্বগী ‘অমিৃত মহোতসব’তা বাপুদগী তমদুনা, ঐখোয়না ইকোনোমিক ক্লিনলিনেসকীসু ৱারোইশিন পুরক্কদবনি৷ লেত্রিনশিং শেমগৎলকপা অসিনা লাইরবশিংগী ইজৎ হেনগৎহনখি, মতৌ অসিগুম্না ইকোনোমিক ক্লিনলিনেসনা লাইরবশিংগী হকশিং নিংথিংনা ফংহল্লি; মখোয়গী পুন্সি লাইথোকহল্লি৷ জনধান একাউন্তশিংগী মতাংদা লৈবাক অসিনা হৌদোকখিবা কেম্পেন্দ অদু নখোয়না খঙলম্লগনি ঙসিদি, মসিনা মরম ওইদুনা, লাইরবশিংগী অশেংবা শেল অদু মখোয় মখোয়গী একাউন্তশিংদা দাইরেক্লি হাপলক্লি অমসুং মসিনা মরম ওইদুনা শেঞ্জা-থুমজাগুম্বা খুদোংথিবশিং অসি অদুক্কী মতিক য়াম্না হন্থখ্রে৷ ইকোনোমিক ক্লিনলিনেসতা তেক্নোলোজীনা য়াম্না মতেং পাংবা ঙমগনি হায়বসি অচুম্বনি৷ খুঙ্গংশিং ফাওবদা, কম্মন মীওই অমনা ফিন-তেক য়ু.পি.আই.গী খুৎথাংদা দিজিতেল ত্রান্সেক্সনশিংগী মাইকৈদা পুরক্লিবা অসি ঐখোয়গী ওইনদি য়াম্না নুংঙাইবা অমনি… মহাক্কী প্রিবিলেন্স হেনগৎলকপা হৌখ্রে৷ নখোয়বু য়াম্না চাওথোকচবা ফাওহল্লিবা ফিগর অমা ঐনা নখোয়দা হায়গনি; হৌখিবা ওগস্তকী মতমদা, থা অমদা য়ু.পি.আইয় ত্রান্সেক্সন ৩৫৫ পাংথোকখি, মসি ত্রান্সেক্সন কোতি ৩৫০রোমগী চাং হেল্লিবনি, ওগস্ত থাগী মতমদা দিজিতেল ত্রান্সেক্সনগীদমক য়ু.পি.আই. অসি কোতি ৩৫০রক হেন্না শিজিন্নখি৷ ঙসিদি, চাংচৎতা, য়ু.পি.আই.গী খুৎথাংদা লুপা কোতি লাখ ২ হেন্না দিজিতেল পেমেন্তশিং তৌরি৷ মসিগী খুৎথাংদা, লৈবাক অসিগী ইকোনোমী অসি ক্লিনলিনেস অমদি ত্রান্সপরেন্সী ফংলক্লি, অমসুং হৌজিক্তি ফিন-তেকগী মরু ওইবা অসি অদুক্কী মতিক হেনগৎলক্লি হায়বসি ঐখোয় পুম্নমক্না খঙই৷\nমরুপশিং, বাপুনা খাদিবু নিং-তম্বগী আইদেন্তিতী ওইহনখিবা অদুগুম্না; লৈবাক অসিনা মনিং-মখা তম্বগা ক্লিনলিনেসকা মহাক্না কন্নেক তৌরমখ্রে৷ ঙসি লৈবাক অসিনা মনিং-মখা তম্বা চহি ৭৫ মপুং ফারক্তুনা ঐখোয়না নিং-তম্বগী অমিৃত মহোতসব পাংথোক্লিঙৈ চৈরক অসিদা, ঐখোয়না ঙসিদি অপেনবা অমগা লোইননা হায়বা য়াই মদুদি ঙসি লৈরিবা ঐখোয়গী নৌরিবা জেনেরেসন অসিনা নিংতম ইহৌগী মতমদা খাদিনা ফংখিবা লেমজফম ওইরবা মফম অদুগুম্না ঙসিসু মদুগী লেমজফম ওইরবা মফম অদু খাদিদা পীরি৷ ঙসিদি, খাদি অমসুং হেন্দলুম পুথোকপা অসি অদুক্কী মতিক কা হেন্না ৱাংখৎলে অমদি মহাক্কী দিমান্দসু হেনগৎলে৷ লুপা কোতি অমা হেনবগী বিজিনেস দিল্লিদা লৈরিবা খাদি শোরুমদা থাদখিবগী অসিগুম্বা থৌদোক কয়া অমা থোকখি হায়বসি নখোয়সু খঙলিবনি৷ ওক্তোবরগী তাং ২ অসি বাপুগী মপোক-নুমিৎনি হায়না ঐনা নৌহৌননা ময়ামদা নিংশিংজরি, অনৌবা রেকোর্দ থম্বা ঙম্নবা ঐখোয় অমতা ওইনা খুৎশম্নদুনা চিংশিনমিন্নরসি৷ নখোয়গী শহরশিংদা খাদিবু য়োল্লবসু, হেন্দলুম্বু য়োল্লবসু, হেন্দিক্রাফতপু য়োল্লবসু হৌজিক্তি দিৱালি কুহ্মৈ অসি নকশিল্লকপনা ফেস্তিব সিজন অসিগীদমক নখোয়না লৈরুরিবা খাদি, হেন্দলুম, কোতেজ ইন্দস্ত্রী খুদিংমক্না ‘বোইস ফোর লোকেল’ কেম্পেন্দ অসি হেন্না মপাঙ্গল লৈহনগদবনি, মসিনা অরিবা রেকোর্দ পুম্নমক থুগাইগদবনি৷\nমরুপশিং, অমিৃত মহোতসবকী মতম অসিদা, নিংতম্বগী লৈরিবা পুৱারিগী ময়াম্না ময়াম্না খঙহৌদ্রবা ৱারিশিং অসি ময়ামদা শন্দোক্নবগী কেম্পেন্দ অমা চত্থরি… মসিগীদমক, থোক্লক্লিবা অইবশিং, লৈবাক অসিগী অমসুং মালেম অসিগী নহাশিংদা হায়খ্রে৷ মসিগীদমক হৌজিক ফাওবদা মীওই লিশিং ১৩ হেনবনা রেজিস্তর তৌরকখ্রে অমদি মদুসু তোঙান তোঙানবা লোন ১৪দনি৷ অদুগা ঐগী ওইনা য়াম্না নুংঙাইবা অমনা, লৈবাক ২০ হেনবদগী ভারত মচা নত্তবা মীওইশিংনা কেম্পেন্দ অসিদা শরুক য়ানিংবগী অপাম্বা ফোংদোরকখ্রে৷ অতোপ্পা য়াম্না নুংঙাইবা পাউ অমসু লৈরি- থোক্লক্লিবা অইবা ৫০০০ হেনবনা ঐখোয়গী নিংতম ইহৌগী ৱারিশিং অসি থিজিল্লি৷ নিংতম ইহৌদা শরুক য়াখিবা ময়াম্নদি মশক নিংথিনা খঙহৌদ্রবা অথৌবশিং, মমিং নিংথিনা খঙহৌদ্রবা, ইতিহাসকী লৈমাইদা তাখিদ্রবা মমিংশিং অসিগী মরমদা করিগুম্বা খরা, থোকখিবা থৌদোকশিং অমদি মখোয়গী পুন্সিগী মরমদা ইননবা মখোয়না লমজিংখ্রে, হৌখিবা চহি ৭৫গী মতমদা খন্ন-নৈনবা ফাওবা য়াওখিদ্রবা অদুগুম্বা নিংতম লান্মীশিংগী পুৱারি অসি পুথোরক্নবা লৈবাক অসিগী নহাশিংনা ৱারেপখ্রে৷ ঐনা তাবিরিবা ময়াম পুম্নমক্তা হায়জরি; এজুকেসনগী ফিল্দদা মরী লৈনরিবা মীওই পুম্নমক্তা ঐনা হায়জরি৷ নখোয়নসু নহাশিং অসিবু থৌনা হাপ্লি৷ নখোয়সু চংশিল্লক্লি অদুগা নিংতম্বগী অমিৃত মহোতসবকী মতমদা পুৱারি ইননবা মীয়াম্না হোৎনরিবা অসিনা পুৱারি অমা শেম্লগনি হায়বসি ঐগী থাজবনি৷\nঐগী নুংশিরবা প্রজাশিং, ঐখোয় পুম্নমক্না সিয়চিন গ্লেসিয়রগী মরমদা খঙই৷ মফম অদুদা ইংবগী মওং অসি অদুক্কী মতিক খুদোংথিনিংঙাই ওই, মফম অদুদা হিংবা হায়বসি মীওই অমগী ৱাংমদনি৷ ঊননা পাক-শন্না অমদি চাওনা শন্দোক্তুনা লৈদুনা, মফম অদুদা উ-ৱা অমতা হৌবগী মমিং তাদে৷ মফম অদুগী তেম্পরেচর অদু মাইনস দিগ্রী ৬০ ফাওবা হন্থৈ৷ নুমিৎ খরনিগী মমাংদা, অসিগুম্লবা খুদোং চাদ্রবা সিয়চিনগী লমদম অসিদা দিব্যাঙ্গ মীওই ৮গী তীম অমনা ফংখিবা এচিবমেন্ত অদু লৈবাক অসিদা লৈরিবা মীওই পুম্নমক্কী চাওথোকচনিংঙাইনি৷ সিয়চিন গ্লেসিয়রদা ফীত লিশিং ১৫ হেন্না ৱাংবা মফমদা লৈরিবা কুমার পোস্ততা মসিগী তীম অসিনা ফ্লেগ য়ুংদুনা ৱর্ল্দ রেকোর্দ অমা শেমখ্রে৷\nফিজিকেল এবিলিতীগী চেলেঞ্জশিং লৈনা-লৈনা, হায়রিবা দিব্যাঙ্গশিং অসিনা ফংখিবা এচিবমেন্তশিং অসি লৈবাক পুম্বগী ওইনা ইন্সপিরেসন অমা ওই অমদি মসিগী তীম অসিগী মেম্বরশিংগী মরমদা নখোয়না খঙলকপা মতমদা, নখোয়সু ঐঙোন্দা ফাওখিবা অদুগুম্না, পুক্নিং চংবা অমদি থৌনানা পিক থনগনি৷ থৌনা লৈরবা দিব্যাঙ্গশিং অদুগী মমিংশিং অদুদি – উত্তরখন্দগী মহেশ নেহরা, অকশত রৱত, মহারাস্ত্রগী পুশপক গৱন্দে, হরিয়ানাগী অজে কুমার, লদাখকী লোবসঙ্গ চোস্পেল, তামিল নাদুগী মেজর দ্বর্কেশ, জুম্মু অমসুং কাশ্মীরগী ইর্ফান অহমেদ মির অমদি হিমাচল প্রদেশকী চোঙ্গজিন ইংমোনি৷ সিয়চিন গ্লেসিয়র খুদুম চন্নবা পাংথোকখিবা ওপরেসন অসি ইন্দিয়ন আর্মীগী অখন্নবা ফোর্সশিংগী বেতরানশিং য়াওখিবনা মাই পাকপুা ঙমখিবনি৷ ইতিহাসিক ওইরবা খোঙচৎ অমদি মমাংগী মতমদা অমুক্ত ফাওবা ফংখিদ্রিবা এচিবমেন্ত অসি ফংবগীদমক ঐনা তীম অসিবু থাগৎপা ফোংদোক্লি৷\nমরুপশিং, ঙসিদি লৈবাক অসিদা দিব্যাঙ্গগী য়াইফনবগীদমক থৌরাং কয়া পাইখৎলি৷ উত্তর প্রদেশতা পাইখৎলিবা-“ৱান তিচর, ৱান কোল”গুম্বা থৌরাং অমগী মরমদা খঙনবগী খুদোংচাবা অমা ঐনা ফংখি৷ বেরৈলিদা পাংথোক্লিবা অসিগুম্লবা অখন্নবা থৌরাং অসিনা দিব্যাঙ্গ অঙাংশিংদা অনৌবা লম্বী অমা উহল্লি৷ মসিগী কেম্পেন্দ অসি দবৌরাদা লৈরিবা স্কুল অমগী প্রিন্সিপাল, দীপমলা পান্দে জিনা লমজিংলি৷ কোরোনাগী মতমদা, কেম্পেন্দ অসিনা মরম ওইদুনা, মশিং য়াম্লবা অঙাংশিংগী এদমিসন তৌবা ওইথোকহনবতা নত্তনা , ওজা ৩৫০ হেনবনা থৌনা অমগা লোইননা কেম্পেন্দ অসিদা শরুক য়াখি৷ হায়রিবা ওজাশিংনা খুঙ্গং অমদগী খুঙ্গং অমদা চৎতুনা দিব্যাঙ্গ অহাংশিং উনরি, মখোয়বু থিরি অমদি অঙাংশিং অদুবু স্কুল অমদা নত্রগা অতোপ্পা স্কুল অমদা এদমিসন তৌবিরি৷ দিব্যাঙ্গশিংগীদমক দীপমলা জি অমদি মহাক্কা চৎমিন্নরিবা ওজাশিংগী অসিগুম্বা থৌওং অসিদা ঐনা কা হেন্না থাগৎপা ফোংদোকচরি৷ এজুকেসনগী ফিল্দদা হোৎনরিবা থবক খুদিংমক অসিনা ঐখোয়গী লৈবাক অসিগী তুংগী ফিভম লেপকদৌরিবনি৷\nঐগী নুংশিজরবা প্রজাশিং, নোংমগী মতমদা কোরোনা হায়বা ৱাহৈ অসি হন্না-হন্না ঐখোয়গী নাকোংদা অদুমক তাদুনা ঙসি ঐখোয়গী পুন্সি অসি হিংলি… চহি চাম্মদা খ্বাইদগী চাওবা মালেম শিনবা থুংনা শন্দোক্লিবা লাইনা-লাইচৎনি, কোবিদ-১৯না লৈবাক অসিদা লৈরিবা প্রজা খুদিংমক্তা পরা কয়া অমা তমবিখ্রে৷ ঙসিদি, হেল্খকেয়র অমদি ৱেল্নেসকী মরমদা এৱার্নেস পাংথোকপা অমদি খঙনিংবা হেনগৎলকখ্রে৷ মহৌশানা ৱেল্নেস অমদি হকচাংদা কান্নবা নেচরেল প্রদক্তশিং ঐখোয়গী লৈবাক অসিদা মরাং কাইনা ফংলি৷ মসিগী হিরম অসিদা ওরিশাগী নন্দোল, কলাহন্দিদা লৈরিবা পতয়ত সাহু জিনা চহি কয়া অমা অখন্নবা থবক তৌদুনা লাক্লি৷ মহাক্না লম একর অমগা তংখায়দা মেদিসিনেল পাম্বীশিং থারি৷ মসি খক্ত নত্তনা, হায়রিবা মেদিসিনেল পাম্বীশিং অসিগী দোকুমেন্তেসনসু সাহু জিনা চত্থরি৷ রাঞ্চিগী সতিশ জিনা ঐঙোন্দা চিথী অমগী খুৎথাংদা অসিগুম্বা অতোপ্পা পাউ অমা সেয়র তৌরকখ্রে৷ ঝর্খন্দদা লৈরিবা এলোই বেরা খুঙ্গং অমদা সতিশ জিনা ঐগী পুক্নিং চিংশিনখ্রে৷ মঞ্জু কচপ জিগী লুচিং মখাদা রাঞ্চিগা নক্ননা লৈরিবা দিওরি খুঙ্গংগী নুপীশিংনা বির্সা এগ্রীকল্চরেল স্কুলদা এলোইবেরা কল্তিবেসনগী ত্রেনিং পাংথোকখি৷ মসিগী মতুংদা, মখোয়না এলোইবেরা থাবা হৌখি৷ মসিগী ফার্মিং অসিনা হকশেলদা কান্নবা পীবা অসি খক্তা নত্তনা; হায়রিবা নুপীশিংগী ইনকমসু হেনগৎহনখি৷ মখোয়না কোরোনা লাইনা-লাইচৎকী মতম ফাওবদা শেল য়াম্না তানখ্রে৷ শেল য়াম্না চাওনা তানবা ঙমখিবগী মরম অদুদি মখোয়দগী সেনিতাইজরশিং শারিবা কম্পেনীশিংনা হকথেংননা এলোইবেরা লৈখিবা অসিননি৷ ঙসিদি, মসিগী থবক অসিদা নুপী নিফুগী তীম অমা লৈরে৷ অদুগা লম একর কয়া অমদা এলোই বেরা থারি৷ ওরিশাগী পতয়ত সাহু জি নত্রগা দিওরিদা লৈরিবা নুপীগী তীম অসিবু ওইরবসু, হকশেলগী ফিল্দদা মখোয়না এগ্রীকল্চর লিঙ্ক তৌখিবগী লম্বী অসিসু মশামক্তা খুদম অমা অদুমক ওইজরি৷\nমরুপশিং, ওক্তোবর ২ অসি লাল বহাদুর শাস্ত্রী জিগী মপোক নুমিৎসু ওইরি৷ মহাকপু নিংশিংদুনা, নুমিৎ অসিনা ঐখোয়দা লৌউ-শিংউবগী মরমদা অনৌবা এক্সপরিমেন্তশিং চত্থরিবা মীওইশিংগী মরমদসু ঐখোয়দা খঙহল্লি৷ মেদিসিনেল পাম্বীশিংগী ফিল্দদা স্তার্ত-অপশিং য়োকখৎনবা, মেদি-হব তি.বি.আই.গী মমিংদা ইনকুবেতর অমা গুজরাতকী অনন্দদা শিজিন্নরি৷ অতেনবা মতমদা, মেদিসিনেল অমদি এরোমেতিক পাম্বীশিং শিজিন্নরিবা মসিগী ইনকুবেতর অসিনা ওল্তরপ্রিনর ১৫গী বিজিনেস আইদিয়া সপোর্ত তৌখ্রে৷ মসিগী ইনকুবেতর অসিগী মতেং ফংলবা মতম খক্তদা সুধা চেব্রোলু জিনা মহাক্কী স্তার্ত-অপ অসি লোঞ্চ তৌখ্রে৷ কম্পেনী অসিদা নুপীশিংদনা হেন্না খুদোংচাবা পীরি অমদি মখোয়না ইন্নোবেতিব হর্বেল ফোর্মুলেসনশিংগীদমক থৌদাং লৌরি৷ অসিগুম্বা অতোপ্পা ওল্তরপ্রিনর অদুদি সুবাশ্রী জিনি, মহাক্না মসিগী মেদিসিনেল অমসুং এরোমেতিক প্লান্ত ইনকুবেতর অসিদগী মতেং ফংখি৷ সুবাশ্রী জিগী কম্পেনী অসি হর্বেল রুম অমদি কার ফ্রেশনরশিংগী ফিল্দদা থবক তৌরি৷ মহাক্না মেদিসিনেল পাম্বী ৪০০ হেন্না থারিবা হর্বেল তেরেস গার্দেন অমসু শেমগৎখ্রে৷\nমরুপশিং, অঙাংশিংগী মরক্তা মেদিসিনেল অমদি হর্বেল প্লান্তশিং অসিগী মরমদা হেন্না এৱার্নেস পীনবা অয়ুশ মন্ত্রালয়না য়াম্না নুংঙাইবা ইনিসিয়েতিব অমা লৌখৎখ্রে, মসিদা প্রোফেসর অয়ুশমান জিনা লমজিংখ্রে৷ প্রোফেসর অয়ুশমান অসি কনানা হায়বা নখোয়না খঙলকপা মতমদা নখোয় ঙকপা ফাওবা য়াই! তশেংবদি প্রোফেসর অয়ুশমান অসি কোমিক লাইরিক অমগী মমিংনি৷ মসিদা, তোঙান তোঙানবা কার্তুন কেরেক্তরশিং শিজিন্নদুনা অতেনবা ৱারিশিং শেমখ্রে৷ মসিগা লোইননা, এলোই বেরা, তুল্সি, হৈক্রু, জিলোই, নীম, অস্বাগন্ধ অমদি ব্রহ্মীগুম্বা হেল্দী ওইবা মেদিসিনেল পাম্বীগী কান্নবশিংগী মরমদা পনখ্রে৷ মরুপশিং, হৌজিক লৈরিবা ফিভম অসিদা, ভারতকী মেদিসিনেল পাম্বীশিং অমদি হর্বেল প্রদক্তশিং অসি মালেম অসিগী মীয়াম্না পাম্বা হেনগৎলক্লি৷ হৌখিবা মতমদা, অয়ুর্বেদিক অমদি হর্বেল প্রদক্তশিং এক্সপোর্ত তৌবগী চাং কা হেন্না হেনগৎলকখ্রে৷\nঅসিগুম্বা প্রদক্তশিং অসিদা মীৎয়েং চংনবা স্তার্ত-অপ ৱর্ল্দগা মরী লৈনরিবা সাইন্তিস্তশিং, রিসর্চরশিং অমদি মীয়ামদা ঐনা তকশিল্লি, মসিনা মীয়ামগী ৱেল্নেস অমদি ইম্ম্যুনিতী ফগৎহনবা খক্তা নত্তনা, ঐখোয়গী লৌমীশিং অমদি নহাশিংগী ইনকম হেনগৎহনবদসু মতেং পাংলগনি৷\nমরুপশিং, ত্রেদিস্নেল ফার্মিং তৌবদগী হেন্দোক্তুনা, নোবেল ইনিসিয়েতিবশিং অমদি ওপ্সনশিং লৌউ-শিংউবদা পাংথোক্লি অমদি লেপ্প-লৈতনা সেল্ফ এমপ্লোইমেন্তগী অনৌবা উপাইশিং পীরি৷ পুলৱমাগী মচিন-মনাউ অমনিগী ৱারি অসিসু মসিদা খুদম অমনি৷ জম্মু অমসুং কাশ্মীরগী পুলৱমাদা বিলাল অহমদ শৈখ অমদি মুনির অহমদ শৈখনা মখোয় মশাগীদমক অনৌবা এবেন্যুশিং ফংখি, মখোয় অসি অনৌবা ভারতকী খুদম অমনি৷ চবি ৩৯ শুরবা বিলাল অহমদ জি অসি য়াম্না ক্বালিফাইদ ওইরবা মীওই অমনি, মহাক্না দিগ্রী কয়া অমা ফংবা ঙমখি৷ হৌজিক্তি মহাক্না এগ্রীকল্চরদা মহাক মশাগী স্তার্ত-অপ লোঞ্চ তৌজদুনা মহাক্কী হাইয়র এজুকেসনগী এক্সপরিয়েন্স অসি শিজিন্নরি৷ বিলাল জিনা মহাক্কী ময়ুমদা বর্মি কম্পোস্তিংগী য়ুনিৎ অমা ইন্সতোল্দ তৌখ্রে৷ য়ুনিৎ অসিদগী শেমখিবা বাই-ফর্তিলাইজর অসিনা এগ্রীকল্তর খক্তদা কান্নবা পীবা খক্ত নত্তনা ; মসিনা মীয়াম্বুসু থবক্কী খুদোংচাবা ফংহনখ্রে৷ চহি খুদিংগী, হায়রিবা ইচল-ইনাউশিং অসিনা শেম্লিবা য়ুনিৎশিং অসিদগী বর্মিকম্পোস্ত ক্বিন্তল লিশিং অহুমরোম লৌমীশিংনা ফংলি৷ ঙসিদি, মসিগী বর্মিকম্পোস্তিং য়ুনিৎ অসিদা মীওই ১৫ থবক শুরি৷ মসিগী য়ুনিৎ অসি য়েংননবা মীওই কয়া অমা লাক্নরি, অমদি মখোয় অয়াম্বনা এগ্রীকল্তরেল সেক্তরদা করিগুম্বা থবক খরা তৌবা পামজবা মীওই ঙাক্তনি৷ পুলৱমাগী শৈখ মচিন-মনাউনা থবক তান্নবা মীওই অমা ওইবগী মহুৎতা থবক পীবা মীওই অমা ওইগনি হায়না ৱাশকখি অদুগা ঙসিদি মখোয়না জম্মু অমসুং কাশ্মীরদা খক্তা নত্তনা লৈবাক অসিগী মীয়ামদসু অনৌবা লম্বী অমা উৎলি৷\nঐগী নুংশিজরবা প্রজাশিং, সেপ্তেম্বর ২৫ অসি লৈবাক অসিগী থোইদোক হেন্দোক্না মমিং লৈরবা পন্দিৎ দীন দয়াল উপধ্য জিগী মপোক নুমিৎনি৷ দিন দয়াল অসি হৌখিবা চহি চাগী খ্বাইদগী মমিং লৈরবা খিঙ্করশিংগী মনুংদা অমনি৷ মহাক্কী ইকোনোমিক ফিলোসোফী, সমাজ অসি শক্তি লৈহন্নবা মহাক্কী পোলিসীশিং, মহাক্না উৎলমখিবা অন্ত্যোদয়াগী লম্বী অসি হৌজিক হৌজিক্কী কন্তেক্স অসিদা অদুমক মরী লৈনদুনা অমদি থৌনা হাপতুনসু লৈরি৷ চহি অহুমগী মমাংদা, মহাক্কী মপোক কুমওন, সেপ্তেম্বর ২৫দা, মালেম অসিগী খ্বাইদগী চাওবা হেল্থ এসুরেন্স স্কিম-অয়ুশমান ভারত স্কিম চৎনখি৷ ঙসিদি, লৈবাক অসিগী মীওই কোতি অনিগা তংখায় হেনবনা অয়ুশমান ভারত স্কিমগী মখাদা হোস্পিতালদা লুপা লাখ ৫গী ফ্রী ত্রিতমেন্ত ফংখ্রে৷ লাইরবশিংগী লৈরিবা অসিগুম্বা অচৌবা স্কিম অসি দীন দয়ালগী অন্ত্যোদয়া ফিলোসোফীদা দেদিকেদ তৌই৷ করিগুম্বা ঙসিগী নহানা মখোয়গী পুন্সিশিংদা ভেল্যুশিং অমদি আইদিলশিং অসি লৈরবদি, মসিনা মখোয়দা য়াম্না চাওনা কান্নবা পীগনি৷ লখনৌদা মতম অমদা, দীন দয়ালনা হায়খ্রে – “অফবা থবকশিং, অফবা ক্বালিতী কয়াম য়াম্না লৈবগে – হায়রিবা পুম্নমক অসি সমাজ মশামক্তগী ঐখোয়না ফংই৷ সমাজকী লমন অসি ঐখোয়না শিংগদবনি, হায়রিবা ৱাহৈশিং অসিদা ঐখোয়না খন্থগদবনি৷” অমবু ওইরবসু অমবু ওইরবসু লৈবাক অসিদগী অমদি সমাজ অসিদগী ঐখোয়না অদু্ক্কী মতিক কান্নবা লৌরে হায়বসি দীল দয়ালনা ঐখোয়দা তাপকপিরমখি; অসুম্না মতৌ করম্না লৈবাক অসিগী লমন অসি শিংশিগে হায়বদু ঐখোয়না খনগদবনি৷ মসি ঙসিগী নহাশিংগী ওইনদি য়াম্না মরু ওইবা মেসেজ অমনি৷\nমরুপশিং, দীন দয়াল জিগী পুন্সিদগী, ঐখোয়না হোৎনবা লেপ্তনবগী পরা অদুসু তমখি৷ খুদোংচাদবা পোলিতিকেল অমদি আইদিওলোজিকেল সর্কমস্তেন্সেস কয়া অমা লৈরবসু, মহাক্না কৈদৌনুংদা স্বাদেশিগী মংলান অসিদগী লাপ্না চৎখিবা লৈতে৷ ঙসিদি, নহা ওইরিবা মীওই কয়ানা ওফত-ত্রেদেদ পাথশিং অসিদগী থোক্লকপা পাম্মী৷ মখোয়না মখোয় মশাগী ওইবা লম্বীদা থবক তৌবা পাম্মী৷ দীন দয়াল জিগী পুন্সিনা মখোয়দা অদুক্কী মতিক তাকপি- তম্বিবা ঙমগনি৷ মসিনা মরম ওইদুনা ঐখোয়গী নহাশিংনা মহাক্কী মরমদা শোইদনা খঙজিন্নবা ঐনা তকশিল্লিবনি৷\nঐগী নুংশিরবা প্রজাশিং, ঙসি ঐখোয়না তোপিক কয়া অমা নৈনখি৷ ঐখোয়না খন্ন-নৈনখিবশিং অদুগুম্না, লাক্কদৈৌরিবা মতম অসি হরাউ-কুহ্মৈগী মতমনি৷ লৈবাক পুম্বনা হরাউ-কুহ্মৈ অসি পাংথোক্লগনি৷ অদুবু কুহ্মৈ অসিগী মনুংদা, ঐখোয়না কোরোনা লাইনা-লাইচৎ লান্থেংনগদবা লৈরি হায়বসি নিংশিংগদবনি৷ লাইচৎ অসি লান্থেংনবদা তীম ইন্দিয়ানা নুংতি-নুমিৎ খুদিংগী অনৌবা রেকোর্দশিং থম্লি৷ ভেক্সিন কাপ্পগা মরী লৈননা, মালেম শিনবা থুংনা ৱারি শানরিবা অসিগুম্বা রেকোর্দশিং অসি লৈবাক অসিনা থংখিবনি৷ লাইচৎ অসি লান্থেংনবদা ভারত মচা খুদিংমক্কী য়াম্না মরু ওইবা থৌদাং অমা লৈ৷ ঐখোয়গী মতমশিং য়ৌরকপা মতমদা ঐখোয়না ভেক্সিন অসি কাপথোক্কদবনি অমদি সেফতীগী সর্কল অসিদগী মীওই অমতা চিথদনা লৈহৌদনবসু ঐখোয়না হোৎনগদবনি৷ নখোয়গী অকোইবদা ভেক্সিন কাপ্তনা লৈরিবা মীওইশিং অদু ভেক্সিন সেন্তরদা পুবিগদবনি৷ ভেক্সিন কাপ্লবা মতুং ফাওবদা, তঙাই ফদবা চৎন-কাংলোনশিং অদুদি ইনগদবনি৷ লাইচৎ অসি লান্থেংনবদা তীম ইন্দিয়ানা অমুক্কা হন্না ফ্লেগ অসি হেন্না ৱাংনা পাইহল্লগনি হায়না ঐনা অশা তৌরি৷ মথংগী, ‘মন কি বাত’তা ঐখোয়না হেন্না মরু ওইবা তোপিক খরা খন্ন-নৈনরগনি৷ নখোয় পুম্নমক্তা য়াইফ-থৌজাল পীরি, লৈবাক অসিগী মীয়াম খুদিংমক লাক্কদৌরিবা হরাউ-কুহ্মৈশিং অসিদা নুংঙাই য়াইফবা ওইরসনু৷\n(Release ID: 1758462) Visitor Counter : 83\n(Release ID: 1758462)


কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?\nপাখোন 13:38 না হায়, “মরম অসিনা, ঐগী ইচিন-ইনাওশিং, যীশু খৃষ্টগী মপান্না অয়োল-অরানগী কোকপিবা ফংই হায়বা ঐখোয়না নখোয়দা ফোংদোকলি’’\nকোকপিবা হায়বসি করিনো অদুগা করিগী দমক ঐহাক্না মসি মথৌ তারিবনো?\n‘‘কোকপিবা’’ হায়বদি অমোৎপা শেংদোকপা, ঙাকপিবা, লন তোনবা কোকপিবা হায়বনি। ঐখোয়না কনাগুম্বা অমগী মফমদা লাল্লুরবদি, হান্না লৈনরম্বা মরীদু নৌহৌনা অমুক থমবা পাম্বদগী মখোয়দা ঙাকপিনবা হায়জৈ। কনাগুম্বা অমবু ঙাকপিবা মরম চারে হায়দুনা ঙাকপিবা নত্তে। কোকপিনবা মরম চাবা মী অমতা লৈতে। কোকপিবা হায়বসি নুংশিবা উৎপা, মীনুংশি উৎপা, অমসুং থৌজাল উৎপগী থবকনি। কনাগুম্বা অমনা কনাগুম্বা অমগী মাইওক্তা তৌখিবা অদু নুংঙাইতবা অমতা লৈররোই হায়না লৌবা ৱারেপ অদুবু কোকপিবা কৌই।\nবাইবলনা ঐখোয়দা অসুম্না হায় মদুদি ঐখোয় পুম্নমক শেম্বিবা মপুদগী কোকপিবা ফংবা মথৌ তাই। ঐখোয় পুম্নমক অয়োল-অরানগী থবক তৌই। পাও শন্দোকপা 7:20 না খঙহল্লি, ‘‘মালেমসিদা অচুম্বা তৌবা অমসুং অয়োল-অরান তৌদবা লাইনিং চেৎপা কনা অমতা লৈতে।’’ 1 যোহান 1:8 না হায়, ‘‘ঐখোয় অয়োল-অরান য়াওদে হায়না হায়রবদি, ঐখোয় মীনম্বনি অমসুং অচুম্বা ঐখোয়দা য়াওদে।’’ অয়োল-অরাল পুম্নমক্না শেম্বিবা মপুগী হায়বা ইন্দে (ঈশৈ লাইরিক 51:4)। মসিগী মরম্না, ঐখোয়না শেম্বিবা মপুদগী কোকপিবা মথৌ তাই। ঐখোয়গী অয়োল-অরানশিং কোকপিদ্রবদি, ঐখোয়না তৌখিবা অয়োল-অরানশিংগী মহৈ ওইনা লোম্বা নাইদনা অৱা নঙগনি। (মত্থি 25:46; যোহান 3:36)।\nকোকপিবা—মতৌ করম্না ঐহাক্না ফংবা ঙমগনি?\nনুংঙাইবা ৱাফমদি, নুংশি হৈবা অমসুং মীনুংশি হৈবা শেম্বিবা মপুনা – ঐখোয়গী অয়োল-অরানশিং কোকপিবা পাম্মি!2পিতর 3:9 না ঐখোয়দা হায়, ‘‘...নখোয়গী দমক ইবুংঙো মহাক খাঙদুনা ঙাইরি, কনা অমতা মাঙবা পামদে, তৌইগুম্বসুং মী খুদিংনা পুক্নিং হোংবা পাম্মি।” শেম্বিবা মপুনা ঐখোয়বু কোকপিবা পাম্মি, মরম অদুনা ইবুংঙো মহাক্না ঐখোয়গী দমক কোকপিনবা থৌরাং তৌদুনা থল্লে।’’\nঐখোয়গী অয়োল-অরানগী অমত্তা ঙাইরবা ফংফম থোকপা চৈরাক্তি অশিবনি। রোমীয় 6:23 গী অহানবা শরুক তংখাইদা হায়, ‘‘অয়োল-অরান তৌরুবগী মহৈদি শিবনি...।’’ ঐখোয়গী অয়োল-অরানগী ফংফম থোকপা মহৈ অদু লোম্বা নাইদবা অশিবা হায়বনি। শেম্বিবা মপুনা, মহাক্কী মপুং ফারবা থৌরাংদা, তাইবং মী অমা ওইনা শায়োনবিরকখি – যীশু খৃষ্ট (যোহান 1:1,14)। ঐখোয়না ফংফম থোকপা শিবগী চৈরাক যীশুনা লৌদুনা পাং মথক্তা শিখি।2কোরিন্থীয় 5:21 না ঐখোয়দা হায়, ‘‘অদুগা মঙোন্দা ঐখোয় শিদবা মপুগী লাইনিং চেৎপা ওইরকপা ঙম্নবা, অয়োল-অরান খঙজদবা মহাক্না ঐখোয়গী দমক অয়োল-অরান ওইহল্লে।” ঐখোয়না ফংফম থোকপা শিবগী চৈরাক যীশুনা লৌদুনা পাং তীংদুনা শিখি! শেম্বিবা মপু অমা ওইনা, যীশুগী শিবনা তাইবংপান অপুম্বগী অয়োল-অরানগী দমক কোকপিবা পিবিরে। 1 যোহান 2:2 না লাউথোকই, ‘‘ঐখোয়গী অয়োল-অরালগী দমক মহাক কৎথোকলবা উশিন অদুনি, অমসুং ঐখোয় খক্তগী নত্তে তৌইগুম্বসুং মালেম পুম্বগী অয়োল-অরালগী দমকসু য়াওই।’’ যীশু শিবদগী হিংগৎখি, অয়োল-অরান অমসুং শিবা মহাক্না মাইথীবা পিরবনি লাউথোকখি (1 কোরিন্থীয়: 15: 1-28)। শেম্বিবা মপু থাগৎলু, যীশু খৃষ্টনা শিবদগী হিংগৎপগী মপান্না, রোমীয় 6:23 গী অনিশুবা তংখাই শরুক্তা হায়বা চুম্মি, ‘‘. . .অদুবু ঐখোয়গী ইপুরোই যীশু খৃষ্টগী মপান্দগী ফংবা শেম্বিবা মপুগী খুদোলদি লোম্বা নাইদবা পুন্সি অসিনি।’’\nঅদোমগী অয়োল-অরানশিং কোকপিবা পাম্বিব্রা? করিগুম্বা ইশাগী পুক্নিং ৱাখলদা ফাওরকপা য়াম্না নীংঙমদবা অশোইবা, কাউথোকপা ঙমদবা লৈব্রা? করিগুম্বা নহাক্না যীশু খৃষ্টদা নহাক্কী কনবিবা মপু ওইনা থাজবা থম্বা ঙম্লবা, নহাক্না তৌখিবা অয়োল-অরালশিংগী কোকপিবা ফংবা ঙমগনি। এফিসা 1:7 না হায়, “শিদবা মপুগী মপুং ফারবা থৌজালগী মতুং ইন্না, মঙোন্দা ঐখোয় মহাক্কী ঈগী মপান্না হন্দোকপিনবা, অয়োল-অরান কোকপিবা ফংজরে।” ঐখোয় কোকপিবা য়ানবা, যীশুনা ঐখোয়গী তোল্লম্বা লমন পিবিরে। নহাক্না তৌগদবা থৌদাংদি যীশুনা ঐখোয়বু কোকপিনবগী মমল পিনবা শিবিখিবা অদুদা যীশুগী মপান্না শেম্বিবা মপুদা কোকপিয়ু হায়না নীজৌ অদুগা ইবুংঙো মহাক্না নহাকপু কোকপিগনি! যোহান 3:16-17 দা য়াম্না ফজবা ৱাপাও য়াওই, “মরমদি শিদবা মপুনা তাইবংপানববু অসুক্কী মতিক নুংশিবিরে, হায়বদি, ইবুংঙো মহাক্কী অমতা ঙাইরবা মচা নিপা পিবিরে; অদুনা মচা নিপা অদুবু থাজবা মী পুম্নমক্না মাঙদদুনা লোম্বা নাইদবা হিংবা ফংনবনি। মরমদি শিদবা মপুনা ইবুংঙো মহাক্কী মচা নিপা তাইবংপানবু মরাল শীননবা থারকপা নত্তে, অদুবু ইবুংঙোগী মপান্না তাইবংপানবু কনবিনবনি।”\nকোকপিবা – মসি ইরাই-লাইনা ওইবা য়াব্রা?\nহোই, মসি য়াম্না লাই! শেম্বিবা মপুদগী নহাক্না কোকপিবা শেল তানবগুম তানবা ঙম্লোই। শেম্বিবা মপুদগী ফংবা নহাক্কী কোকপিবা অদুগী মমল নহাক্না পিবা ঙম্লোই। মহাক্না মদু ফংবা ঙমগনি, থাজবগী মপান্না, শেম্বিবা মপুগী থৌজাল অমসুং মীনুংশিগী মপান্না। করিগুম্বা নহাক্না যীশু খৃষ্টবু নহাক্কী কনবিবা মপু ওইনা লৌশিনবা পামলবা অমসুং শেম্বিবা মপুদগী কোকপিবা ফংবা পামলবা, নহাক্না হায়জবা অসি হায়জবিয়ু। হায়জবা অসি নৎত্রগা অতোপ্পা হায়জবা অমনা নহাকপু কনবিবা ঙম্লোই। যীশুদা থাজবা থম্বা খক্তদা নহাক্না লংজখিবা অয়োল-অরানশিংদগী কোকপিবা ঙম্মি। হায়জবা অসিদি ইচম চম্না শেম্বিবা মপুদা নহাক্কী থাজবা ইবুংঙো মঙোন্দা ফোংদোকপনি অমসুং নহাকপু কোকপিবগী দমক ইবুংঙো মহাকপু থাগৎপনি। “শেম্বিবা মপু, ইবুংঙো নহাক্কী মাইওক্তা ঐনা অয়োল-অরান লংজরে অমসুং ঐহাক চৈরাক ফংফম থোকলে হায়বা ঐহাক খঙজরে। তৌইগুম্বসুং ঐনা যীশু খৃষ্টবু থাজবগী মপান্না কোকপিবা ফংবা য়ানবা ঐনা ফংগদবা চৈরাক অদু ইবুংঙো মহাক্না লৌখি। অরান-খুভম ফংনবা ঐনা ইবুংঙো নঙোন্দা ঐগী থাজবা থমজরি। ইবুংঙো নহাক্কী অঙকপা থৌজাল অমসুং কোকপিবা অদুগী দমক থাগৎচরি! অমেন!”